
ĮŽANGA 


Šiuolaikiniais geriausios psichologijos tyrimais buvo pri- 
eita prie tikrai pozityvios išvados — pagaliau suvokta, kad 
meilė nepaprastai svarbi asmenybės raidai ir harmonijai — 
taigi svarbi žmogui siekiant laimės. Laikantis tokios išvados 
pripažįstama ir daugybė psichopatologinių dalykų, kurių 
priežastis — raida ir gyvenimiškieji santykiai, stokojantys 
meilės. 

Taigi, turint galvoje, jog meilė psichologijos lygmeniu 
atlieka esminį vaidmenį, logiška būtų tikėtis rimto įsigili- 
nimo į jos prigimties specifiką, tokio jos aprašymo bei 
pagarsinimo, kad būtų galima ne tik pateikti paprastą bei 
aiškų jos apibrėžimą, bet ir nustatyti būdus bei elgesio mo- 
delius, padedančius šį nuostabų gebėjimą lavinti. 

Tačiau taip neįvyko ir veltui ieškotume tokio pobū- 
džio analizės teorinės psichologijos lygmeniu. Priešingai, 
galima sakyti, kad tokio įvertinimo beveik nėra dėl dau- 
gybės priežasčių, įskaitant tą, kurią nurodė A. H. Maslovas 
(A. H. Maslow), pagrįstai teigiantis, kad, norėdami adek- 
vačiai įsigilinti į tam tikros vertybės esmę, turime ją išgy- 
venti patys, taigi būti asmeniškai į ją „panirę“ ir gyveni- 
miškuoju lygmeniu patyrę. O meilės atveju taip atsitinka 
ne taip jau dažnai. 

Taigi visų pirma trūksta aiškaus meilės bei jos raidos 
dėsnių apibrėžimo. O tokio apibrėžimo nebuvimas 
savotiškai veikia šiuolaikinį mentalitetą, pirmiausia — pla- 
čiai plinta įsitikinimas ar įspūdis, kad meilė — tai neaiškus, 
neapčiuopiamas ir nenusakomas reiškinys, tai yra emocija, 


kurios pats individas nepajėgus nei sukurti, nei puoselėti, 
tad ji atsiranda mūsų sieloje ir dingsta dėl mums nežino- 
mų veiksnių, todėl nelieka nieko kita kaip džiaugtis tada, 
kai ji yra, ir susitaikyti su likimu, kai ji užgęsta. Ir iš tiesų 
labai dažnai tiek ekspertų, tiek paprastų žmonių paklausus 
(pavyzdžiui, televizijoje), kas yra meilė, pasigirsta daugybė 
subjektyviausių neišsamių apibrėžimų — tai apibrėžimai, 
pateisinantys teiginį, kad meilė tapo tuščiu, „perdegusiu“ 
žodžiu, dažnai nesveikų ir niekingų dviprasmybių auka. 

Akivaizdu, kad toks mąstymas labai žalingas, ypač san- 
tuokiniam gyvenimui, kuriame pernelyg dažnai meilės din- 
gimas laikomas reiškiniu, kuriam negalima pasipriešinti, 
tad pasiduodama ir pereinama prie bejausmio sugyvenimo, 
griebiamasi gyvenimo skyriumi, skyrybų ar nesantuoki- 
nių ryšių. 

Todėl šioje knygelėje pirmiausia mėginsime paieškoti 
atsvaros šiam meilės prigimties apibrėžimo trūkumui, kad 
meilė liktų be tos dažnai ją gaubiančios paslapties aureolės 
ir į ją būtų galima žiūrėt kaip į žinomus normaliai 
funkcionuojančius psichinius gebėjimus, ir todėl lavinimo 
prasme pavaldžius normalioms individo pastangoms. Šis 
užmojis išsiaiškinti anaiptol nera sunkus, nes tradicinė iš- 
mintis, kurios, deja, šiandien daugelis nepaiso, apibrėždavo 
meilę aiškiai ir įtikinamai, dažnai darydama įtaką netgi 
literatūrai ar filosofijai. 

Tačiau mūsų kultūrai trūksta ne tik išsamesnio teori- 
nio meilės prigimties tyrimo — nepakankamai dalijamasi 
ir daugialypėmis konkrečiomis problemomis, kurios gali 
kilti dėl pastangų suteikti asmenų tarpusavio ryšiams mei- 
lės pavidalą. Ir iš tiesų, kai pasitaiko proga geros valios 
žmonėms pasiūlyti kokių nors skaitinių, galinčių vesti į 

„meno mylėti“ pažinimą, susiduriama su sunkumais, nes 
knygų rinkoje tinkamų šiuo klausimu leidinių sunku rasti. 

Dėl šios priežasties daugumoje skyrių apmąstysime pa- 
čius kasdieniškiausius meilės gyvenimo aspektus, ypač tuos, 
kuriems psichologiniai veiksniai turi didžiausią įtaką. O 
norėdamas kuo didesnei auditorijai pateikti tai, kas įdo- 
miausia, medžiagą atsirinkau iš tiesioginių konsultacijų su 
skaitytojais. Galiu su jais konsultuotis, nes „Šv. Antano 
žiniose“ kartu su žmona Violeta turiu „Psichologo“ rub- 
riką. Taigi tikrai su gyvenimu susijusius dalykus galėjau 
nustatyti tiek pagal man užduodamus klausimus, tiek pagal 
didžiausio atsako iš skaitytojų sulaukusius mūsų atsakymus. 

Žinoma, aš nepajėgiau nuodugniai išnagrinėti visų su 
meilės gyvenimu susijusių atvejų. Tačiau tikiuosi pokalbį 
šia gyvybiškai svarbia tema pratęsti, ypač su šv. Antanui 
skirto mėnraščio skaitytojais. Taip pat tikiuosi, kad prie 
šio pokalbio palaikymo prisidės ir šiame kukliame leidi- 
nyje pateikti apmąstymai. 


KAS YRA MEILĖ 


Ieškant tinkamo meilės apibrėžimo galima pasitelkti itin 
reikšmingą apologą, papasakotą senovės filosofo Platono, 
sukūrusio kilnų mokymą apie meilę. Platonas, be kita ko, 
teigė, kad meilė yra gebėjimas, leidžiantis „mums iš nebū- 
ties pereiti į būtį . Pasak šio apologo, žmogaus dvasia yra 
nelyginant jūrų dievas Gliaukas, kuris ilgą laiką tūnojo jū- 
roje ir vis labiau dengėsi purvo, dumblių ir kriauklių sluoks- 
niu, kol galiausiai tapo neatpažįstamas ir ėmė atrodyti esąs 
pabaisa. Lygiai taip pat, apibendrina filosofas, nutiko ir 
žmogaus sielai, kuri, ieškodama menkesnių malonumų, 
vis labiau apsitraukė esmę keičiančių inkrustacijų ir bjau- 
rasčių kiautu: šis kiautas gali būti pralaužtas tik tikros ir 
didelės meilės, leisiančios išnirti į paviršių paslėptam pri- 
gimtiniam sielos grožiui. 

Kaip jau esu minėjęs, į šį apologą galima žvelgti kaip į 
reikšmingą meilės funkcijos sintezę, meilės, kuri, pasak 
gyvuojančios antropologinės tradicijos, buvo apibrėžta kaip 
„gebėjimas, leidžiantis mums suvokti esminį žmogaus sielos 
grožį“ net ir tada, kai tas grožis slypi po blausiu banalumo, 
menkumo, moralinių nukrypimų ir daugybės psichinių 
trūkumų apvalkalu. 

Tokį apibrėžimą reikia paaiškinti, tačiau, užuot ėmęsi 
sudėtingų ir įmantrių teorinių apibendrinimų, remdamiesi 
fenomenologiniu metodu galime tiesiog apmąstyti tam tik- 
ras labai iškalbingas gyvenimo situacijas. 

Turino neįgaliųjų globos namuose jauna vienuolė su- 
pažindina mus su viena iš nelaimingiausių jai patikėtų 

būtybių — silpnaprote, nuo gimimo akla ir kurčia mer- 
gaite. Net ir fiziškai ji atrodo nenormali: mes išvystame 
apgailėtiną gyvą bigę, atgrasią pažiūrėti ir, atrodo, mažai 
teturinčią Žmogaus savybių. 

Ir vis dėlto apie „savo“ mergaitę vienuolė kalba ypač 
jautriai ir su meile, švelniai glostydama ją akimis. „Ji mano 
mylimiausia... Man ji pati gražiausia... Jaučiu, jog atiduo- 
čiau savo gyvenimą, kad tik ji galėtų nors truputį matyti ir 
girdėti... Kai mane ištinka silpnumo akimirkos, pakanka 
pagalvoti apie ją, kad vėl įgyčiau stiprybės ir drąsos“. Kal- 
bėdama ji švelniai paglosto mergaitės kaktą. Ir tuomet tarsi 
išvystame stebuklą. Toji atrofiška siela išsiduoda jaučianti 
jai rodomą meilės šilumą, kuri įveikia tamsos paslaptį: 
mergaitės veidas nušvinta ir ji letai dairosi aplink, tarsi steng- 
tųsi nustatyti tos šilumos šaltinį. 

Žinoma, mes pateikėme kraštutinio atvejo pavyzdį, ir 
kaip tik dėl to, kad yra toks pabrėžtinai tikroviškas, jis 
ypač išraiškingas, nes tiesiogiai atskleidžia mums vienuolės 
psichikos dinamiką, vienuolės, kuri dėl ją gaivinančios mei- 
lės tiesiogiai ir intuityviai suvokia mergaitę turint kažką 
didinga, tai yra, kaip jau sakėme, žmogaus dvasios grožį, 
įkalintą tame deformacijos ir skausmo kalėjime. 

Galime toliau apie tai kalbėti pereidami prie kitos labai 
įprastos situacijos, kuri vis dėlto taip pat yra reikšminga. 
Mama labai myli savo vaikelį. Vadina jį savo „turtu“ Ji 
džiaugiasi juo, moterį užlieja švelnumas ir giedra. Ji suvokia 
jį kaip gėrį, kaip beribę vertybę, kuri jai yra atpildo šaltinis 
ir dėl kurios ji pasiryžusi bet kokiai aukai. Motina trokšta 
pasiekti su vaiku glaudžiausią vienovę jį glamonėdama, 
šypsodamasi, be žodžių prisiliesdama. 

Paklauskime dar kartą: kas yra tas gėris, kuriuo motina 
persiima ir kuris jai pažadina tokius jausmus? Mums gali 
pasirodyti, kad tai tokios vaiko teigiamos savybės kaip daili 
išvaizda, gražios akys, simpatiškas veidelis. Bet yra ne taip. 
Tikrojo motinystės jausmo požiūriu vaikas nesiliautų bu- 
vęs karštos meilės objektu net ir tada, jei jis būtų negražus, 
deformuotas, netgi psichiškai nesveikas. 

Iš tiesų motinos meilė apima ne tik vaiko išorę, bet ir 
prasiskverbia pro ją. Intuicija ir jautrumas leidžia jai įžvelgti 
jo viduje tai, ką galime apibūdinti kaip esminį ir tikriausią 
mažylio būties „branduolį“ Šis esmės branduolys suvo- 
kiamas kaip „grožis“, kaip „gėris“, kaip „turtas“, kaip 
„pilnatvė“ — visos šios sąvokos plačiai vartojamos įvairiose 
filosofijos, literatūros ar fenomenologijos analizėse ban- 
dant apibrėžti esminę žmogaus dvasios tikrovę. Lygiai taip 
pat ji vertinama žvelgiant meilės akimis. 

Kol kas mes kalbėjome apie motinos meilę, nesvarbu, 
ar jos prigimtis grynai dvasinė, kaip vienuolės atveju, ar ji 
reali ir visiška kaip antrajame pavyzdyje. Tačiau tos pačios 
savybės būdingos bet kuriam meilės tarp žmonių aspektui — 
draugystei ar įsimylėjimui, santuokinei ar broliškai mei- 
lei: visuose šiuose santykiuose partneris suvokiamas kaip 
geris, kaip atpildo, malonumo, susižavėjimo, simpatijos 
ir traukos šaltinis; del to trokštame jo artumo, kenčiame, 
jeijis toli, esame laimingi, kad jis egzistuoja, nes, kaip sten- 
gėmės subjektyviai nusakyti, „norime, kad jis būtų“ 

Tokią meilės raišką aptinkame ne tik išskirtiniais 
atvejais. Ji galima ir kasdieniame gyvenime, pavyzdžiui, 
tarp tų harmoningų ir brandžiu žmogiškumu išsiskirian- 
čių asmenų, kurie „myli iš širdies“ ir kiekvieną pasitinka 

plačiai atverta siela, žvelgdami į jį su šilta ir nuoširdžia sim- 
patija, atleisdami galimus psichologinius ir moralinius kito 
asmens trūkumus. Tokie žmonės pasirengę įžiebti drau- 
gystės ugnį ir nuoširdžiai ja džiaugtis, juos džiugina beri- 
bis turtas, slypintis kiekviename žmoguje vien todėl, kad 
jis Žmogus. 


Meilė yra pažinimas ir vienovė 


Visi šie atvejai rodo, kad pirmas meilės prigimties aspek- 
tas yra tikrai ypatinga pažintinio pobūdžio patirtis, kuri ge- 
rokai skiriasi nuo dviejų kitų dažniau aptariamų pažinimo 
pavidalų — tai yra nuo pažinimo juslėmis ir nuo pažinimo 
protu. Meilės pažinimas yra nepalyginamai sudėtingesnis 
už šiuodu: juslių organais užčiuopiami tik medžiaginiai 
ir šalutiniai kitų asmenų aspektai, protas mums pateikia 
jų netiesioginį, mūsų dvasinių kategorijų bei siaurų kalbi- 
nių galimybių apribotą paaiškinimą, o meilė peržengia šiuos 
dalinius aspektus ir užmezga su asmeniu tiesioginį ryšį, 
kuriuo jis intuityviai perprantamas toks, koks yra, su visa 
savo pilnatve; meilė asmenį apglėbia, regi jį tokį, koks jis 
yra iš vidaus. Dėl šios priežasties gali atsitikti taip, kad, 
nors mūsų turima intelektualinė ar juslinė informacija apie 
tam tikrą asmenį yra labai menka, savo meilės intuicija 
galime į jį taip giliai įsismelkti, kad tas asmuo mus visiškai 
užkariaus ir patrauks. Būtent del šios pažintinės jėgos, kaip 
teigia Žilsonas (Gilson), „meilė iš pirmo žvilgsnio gali bū- 
ti ir dažnai yra tikra bei brandi meilė“ 

Kita vertus, akivaizdžiausi ir paprasčiausi svarstymai 
mums patvirtina, kad meilės pažinimas yra nepalygina- 

mai viršesnis už visus kitus. Kas turi glaudesnį ryšį su kito 
žmogaus esmine tikrove? Kas užčiuopia jo somatinius po- 
žymius ar perima tai, ką gali apie jį įskaityti protu, arba 
kas, apdovanotas empatiniu meilės suvokimu, ugningai 
susitapatindamas geriausiai supranta kito vidaus tikrovę? 

Tačiau itin akcentuoti tik pažintinę meilės savybę — va- 
dinasi, netiksliai nusakyti jos prigimtį. Juk ji yra pažini- 
mas, atsirandąs iš tikro įsiskverbus į mylimą asmenį: tai 
įsiskverbimas, įmanomas dėl specifinės žmogaus dvasios 
prigimties, dvasios, nesaistomos fizinės tikrovės nulemtų 
apribojimų, bet gyvenančios tokiame matmenyje, kuriame 
dvasios gali susijungti, susitikti, veikti ir turtinti viena ki- 
tą. Iš to išplaukia, kad meilė proporcingai savo gilumui 
sukuria tikrą dvasinę jungtį, „abipusę imanenciją“, būtybę 
kitoje būtybėje: tai tikrovė, kuri, nors ir paslaptinga savo 
ištakomis, patenkina daugiau už bet kokį kitą žmogaus 
dvasios džiaugsmą. 

Šią pažintinę vienijamąją meilės funkciją aprašė ir iš- 
aukštino daugybė autorių. Švarcui (Schwartz) „meilės es- 
mė yra gebėjimas vieningai suvokiant užčiuopti kito žmo- 
gaus asmenybės branduolį, pagrindinę vertę. Ši vertė nėra 
apskaičiavimų rezultatas, ji nenustatoma sudedant gerą- 
sias žmogaus savybes ir supriešinant jas blogoms. Meilei 
nerūpi akivaizdžios savybės, ji leidžiasi į kito dvasios gel- 
mes, kad atrastų tikrą ir esminę vertę. Meilė atspėja visas 
dovanas, visas potencialias vis dar glūdinčias savybes, iške- 
lia jas į šviesą ir taip padidina mylimo žmogaus vertę“ 

B. Paskaliui (B. Pascal) meilė yra „širdies pažinimas“, 
pažintinis veiksmas, kuriuo suvokiame tikrąją kito asmens 
esmę. F. Nyčei (E. Nietzsche) „tik iš meilės trykšta esmin- 
giausias pažinimas“ G. V. F. Hegeliui (G. W. F. Hegel) 

„per meilę tampama viena su mylimu žmogumi“ Para- 
celsui (Paracelsus) „aukščiausias pažinimas yra neatsiejamas 
nuo meilės“. Stendaliui (Stendhal) „meilė suteikia mylin- 
čiajam stebuklingą gebėjimą: gebėjimą atrasti savo meilės 
objekte jo turimas dorybes, kurios lieka neregimos ne- 
įkvėptiesiems. .. Mylimo žmogaus dorybės negali pažadinti 
meilės arba ją pateisinti, kaip ir jo ydos negali jos sugriauti. 


MEILĖ YRA DŽIAUGSMAS IR DOVANA 


Kartais dėl tikros ir išsamios meilės psichologijos nebuvi- 
mo vienašališkai pabrėžiama tai, kas yra dvi neatsiejamos 
jos savybės, tai yra, viena vertus, troškimas rasti džiaugs- 
mą mylimuose žmonėse ir, kita vertus, būtinybė jiems sa- 
ve dovanoti. Šios savybės netgi buvo supriešintos viena 
kitai, tarsi būtų viena kitos priešės. Taigi, viena vertus, į 
meilę buvo žvelgta tik kaip į nemokamų malonių emoci- 
nių malonumų kompleksą, kita vertus, kaip tik siekiant 
susigrumti su šia sentimentalia ir egocentriška vizija, mei- 
lės samprata buvo susiaurinta iki grynos pareigos arba iki 
gryno pasiaukojimo, nuvertinant ar tiesiog apjuodinant su 
ja susijusio džiaugsmo paieškas ir šitaip pateikiant sausą ir 
slogią jos viziją. 

O ištiesų pakankamai realizuota meilė pasižymi abiem 
šiomis dimensijomis. Kaip galima paneigti visos tos visu- 
mos taurių ir stiprių džiaugsmų, kuriuos gali suteikti vy- 
kusi šeiminė meilė arba nuoširdūs ir draugiški šeiminiai 
ryšiai, teisėtumą ir tikrą žmogiškumą? Akivaizdu, kad šiuos 
džiaugsmus reikia ne tik priimti kaip didžią dovaną, bet ir 
įnirtingai stengtis jų ieškoti, nuolat įveikiant tas nesuskai- 
čiuojamas kliūtis, kurios siekia užtemdyti mums mylimų 
žmonių vaizdinį, padarydamos juos nemalonius ir įžieb- 
damos mums agresiją jų atžvilgiu. 

Be abejo, šios pastangos yra ne tik pareiga sau ir savo 
teisėtai laimei, bet ir vertinga dovana mylimam asmeniui. 
Vienas iš stipriausių asmenų poreikių yra troškimas būti 
įvertintiems ir gerbiamiems, taigi siekiant šio tikslo labai 

aukojamasi: tai akivaizdu vaikystėje, kai mažylis nenu- 
maldomai nori jaustis savo tėvų džiaugsmu ir deda visas 
pastangas, kad šį malonumą pasiektų, o nepavykus jo 
sieloje atsiranda gerai žinomų neišdildomų randų, tokių 
kaip nevisavertiškumo jausmas, paniekos ir neapykantos 
sau jausmas. 

Taigi mylint nebūna jokios troškimo rasti džiaugsmą 
ir pareigos mylėti, altruizmo ir teisėtos meilės sau prieš- 
priešos. Tai atrodys dar labiau tikra, jei turėsime galvoje, 
kad labai dažnai gebėjimas pasitenkinti mylimu žmogu- 
mi kyla po atkaklių, sunkių ištikimybės pastangų, kurios 
pačios yra kilni ir sunkumų pilna dovana. 

Po šio pastebėjimo peršasi logiška ir tvirta išvada, kad 
džiaugsmas mylint užima pagrindinę vietą. Jau esame sa- 
kę, kad žmogaus dvasia pati savaime yra ta, kuria galima 
džiaugtis. Taigi jei mylėdamas galiu su ja susivienyti, kaip 
galėčiau ja nesidžiaugti? Ir kodėl turėčiau užgniaužti šį 
pasitenkinimo jausmą? Žinoma, visai kas kita yra parei- 
ga mylėti kitus net ir tada, kai jie mums neteikia jokio 
pasitenkinimo; vis dėlto visada lieka galimybė mylint šia 
altruistine meile elgtis taip, kad iškiltų kito privalumai ir 
jais būtų galima džiaugtis. 


Meilė kaip dovana 


Vis dėlto pokalbio apie giliąją meilės prigimtį negalime 
užbaigti poreikiu rasti mylimame žmoguje džiaugsmą, nes 
taip kiltų didelių nesusipratimų. Meilei būdingas kitas 
matmuo: jį atspindi tendencija ir būtinybė aktyviai ir pa- 
siaukojamai dovanoti save kitiems. 

Šio polinkio dovanoti esmė ir ištakos tampa akivaiz- 
džios galvojant apie meilės apibrėžimą, apie kurį esame 
kalbėję anksčiau. Kaip esame sakę, meilė leidžia mums už- 
čiuopti tą paslaptingą žmogaus dvasioje slypintį grožį ir 
turtą. Taigi ji leidžia mums suvokti ir tos dvasios „vertę“ 
Tokia žmogaus, kaip vertybės, didybės nuojauta leidžia 
mūsų sąmonei pajusti, kad ši beribė vertybė kaip tik dėl 
savo didybės yra verta būti gerbiama, saugoma, auginama. 
Trumpai tariant, ji verta, kad jai būtų aktyviai dovanoja- 
masi. Tada mes imame suvokti tai, kas buvo pavadinta 
žmogaus, kaip vertybės, „reiklumu“ — tai yra tvirtas įsiti- 
kinimas, kad kiekvienas žmogus dėl savo beribės didybės 
reikalauja iš mūsų jo labui atsiduoti. 

Žmogaus sąmonė, neaptemdyta egoizmo ir intelek- 
tualinio palaidumo, labai stipriai ir intuityviai pripažįsta 
žmogaus vertingumą ir įsakmią būtinybę teikti pagalbą, 
paguodą bei pastiprinimą kiekvienam jų reikalingam 
asmeniui. Ne veltui žmonijos istorija nėra vien tiktai netei- 
sybių, nusikaltimų bei žiaurumų istorija — tai ir šviesi tų 
žmonių, kurie palinko prie žmonijos opų, stengdamiesi 
apmalšinti jas ir išgydyti, istorija. 

Milžiniškas tokių žmonių būrys atsidavė savo artimie- 
siems likdami šešėlyje 1r paslaptyje. Ir tik akistatoje su am- 
žinybe galėsime suvokti, kokį vertingą turtą jie sukaupė 
visai žmonijai. O kitais atvejais iš meilės žmogui atlikti 
darbai buvo tokie dideli ir reikšmingi, kad visam pasau- 
liui leido pažinti jų vykdytojus, padarydami juos aukštų 
viršūnių, kurias gali pasiekti žmogiškas gailestingumas, švie- 
siais pavyzdžiais. 

Tėvas Damijonas, dr. Švaiceris (Schweitzer), R. Folro 


(R. Follereau), abatas P. E. Naitingeilas (P. F. Nightingale), 


E. Frai (E. Fry), motina Teresė... Šie ir daugybė kitų tik- 
rų tikriausių žmonijos didvyrių rodė užkrečiamą pavyzdį, 
radosi daugybė jų sekėjų. Sunku likti nejautriems jų 
nuostabiems darbams. Jie įveikė milijonus kilometrų, su- 
rinko milžiniškas krūvas pinigų, pagelbėjo nesuskaičiuo- 
jamai daugybei kenčiančiųjų, raupsuotųjų, mirštančiųjų 
iš bado, stokojančiųjų, valkatų, apleistų ir visų niekina- 
mų žmonių. 

Kad tai atliktų, jie užmiršo patys save, savo poreikius, 
sumanymus, nors ir patys vargo, kentėjo, rizikavo užsi- 
krėsti. Bet mainais jie pasiekė visų aukščiausią dvasinės re- 
alizacijos ir vidinio pasitenkinimo lygį. Ir taip nutiko dėl 
to, kad mūsų laimė proporcinga vertybei, kuriai dova- 
nojame save, o juk niekas neprilygsta beribei vertybei — 
žmogui. 

Žinoma, ne tik šie išimtiniai žmonės liudija, kaip in- 
tensyviai gali realizuotis asmuo, apimtas poreikio pasiau- 
kojamai mylėti kitus. Pakanka prisiminti, kaip neįtikėtinai 
išplito savanoriai, kurių vien tik Italijoje yra apie penkis 
milijonus ir kurie nuosekliai dirba ir daro gera visur, kur 
tik kenčiama ir kur reikia materialinės bei dvasinės pa- 
galbos — pradedant kalėjimais ir baigiant ligoninėmis, se- 
nelių namais, narkomanų gydymo įstaigomis ir kt. Ši 
veikla yra didžiai reikšminga ne tik moraline, bet ir psi- 
chologine prasme, nes parodo statistinę galimybę meilei 
vis labiau tapti socialiniu faktu ir visuotinai pripažinta 
gyvenimo taisykle. 

Džiaugsmas ir dovana augina vienas kitą 


Taigi pati prigimtis mus kreipia šių abiejų aspektų — 
rasti mylimame žmoguje džiaugsmą ir save jam dovanoti — 
link, ir paprasto jautrumo pakanka suvokti, kaip jie abu 
yra būtini. Viena vertus, ką galima pasakyti apie meilę, 
susidedančią vien tik iš jausmų, bet atsisakančią rūpintis 
mylimu žmogumi ir neaukojančią aukų, reikalingų jo po- 
reikiams patenkinti? Aišku, kad tokia meilė būtų iliuzinė 
ir ją palaikytų nesubrendelišku sentimentalumu. Tačiau, 
kita vertus, net ir dovanojimas, susidedantis iš gryno au- 
kojimosi, vien tik iš tarnystės, nėra tikra ir visavertė meilė, 
lygiai kaip ja negalėtų būti laikomas darbas idealios auklės, 
kuri visais požiūriais rūpintųsi jai patikėtu vaiku, tačiau 
vykdytų šią užduotį sausai, be jausmų. 

Be to, reikia prisiminti šių dviejų pamatinių meilės as- 
pektų svarbą, kad jie augina vienas kitą, prisidėdami ir prie 
vienas kito raidos. Todėl žmogus, kuris imasi saugoti ir 
pats kurti savo artimųjų atžvilgiu buvimo kartu džiaugs- 
mą, šilumą, švelnumą bei simpatiją, lengviau įstengs ir dos- 
niai save jiems dovanoti. Ir atvirkščiai, jausmais santūrus 
žmogus, atkakliai darydamas konkrečius gerus darbus ki- 
tų labui, anksčiau ar vėliau pajus savo dvasioje kalantis ir 
jausmų užuomazgas, kurios galbūt bus mažiau regimos ir 
trapios, tačiau dvasingesnės ir giliau išjaustos. 

Juk gerai žinoma, kad esame linkę stipriau mylėti būtent 
tuos žmones, dėl kurių labiau aukojomės, kuriems dau- 
giausia savęs dovanojome: jie mums tampa brangūs, nes 
jiems atvėrėme savo širdį, taip pabudindami joje ir simpa- 
tiją, ir švelnumą. 

Vis dėlto reikia pasakyti, kad tikra ne vien tai, jog šie 

du meilės pavidalai augina vienas kitą, kada abu yra puo- 
selėjami, bet tikra ir tai, kad juos apleidus, abu silpsta. 
Taigi jei žmogus bendraudamas su kitais nesistengia patir- 
ti švelnumo, simpatijos ir šilumos, jis pamažu praranda 
gebėjimą aktyviai dovanoti save kitiems. Kartu, jei žmo- 
gus atsisako laiku atlikti tuos darbus ir atsižadėjimus, kurių 
iš jo prašo meilė kitiems, jis neišvengiamai pajus užgęstant 
ir švelnią trauką jiems, o jį patį netgi gali apimti priešiš- 
kumo jausmas. Tai, pavyzdžiui, nutinka daugybės porų 
gyvenime, kai jų įsimylėjimo džiaugsmą pakeičia šiurkš- 
tumas, abejingumas ar pagieža būtent dėl to, kad ilgainiui 
meilę sutuoktiniai ėmė laikyti savaime suprantamu dalyku 
ir nesiėmė jos puoselėti konkrečiai, dovanodami save vienas 
kitam, atsisakė tų aukų, kurių reikalauja įsipareigojimas 
padaryti kirą laimingą. 

Kad santykiai su mums artimu žmogumi galėtų teik- 
ti pasitenkinimą, turime mylėti jį ir „darbais“ Tai būtų 
logiška, nes jei apsiribojame mylėti jį tik jausmais, negir- 
dėdami vidinio kvietimo dovanoti save, tuomet mūsų dva- 
sioje įvyksta lūžis, skilimas, nes, viena vertus, suvokiame 
kito žmogaus asmenybės vertę, bet, kita vertus, atsisakome 
konkrečiai išgyventi tokio pripažinimo padarinius. 


UNIVERSALI MEILĖ 


Nepaprastai ir lemtingai svarbu Žmonių tarpusavio san- 
tykius, iš kurių audžiamas mūsų gyvenimas, prisodrinti 
meilės. Vis dėlto, jei meilę tapatintume tik su asmenų 
tarpusavio meile, ją pernelyg susiaurintume. Nesu- 
sidarytume jos visumos vaizdo ir negalėtume suprasti, kaip 
jai lemta visais savo pavidalais daryti visą mūsų gyvenimą 
nepaprastai dinamišką. 

Meilės funkcija platesnė ir universalesnė. Reikia per- 
prasti visą jos reikšmę. Kaip meilė yra pajėgi leisti mums 
džiaugtis tuo pirmapradžiu gėriu, kuris yra kitas žmogus, 
taip ji gali padėti mums suvokti visus kitus grožio, geru- 
mo ir gėrio, su kuriais užmezgame santykį, aspektus, rasti 
juose pasitenkinimą bei malonumą, suteikdama mums šiltą 
ir skvarbų intuityvų jų pažinimą. Šis aspektas taip pat 
užimą centrinę vietą mūsų psichikos gyvenime, todėl pa- 
bandysime jį suvokti, kaip apmąstymų priemonę vėl pasi- 
telkkdami gyvus ir reikšmingus pavyzdžius. 

Šiokios tokios dvasinės atgaivos ieškome nuošaliame 
gamtos kampelyje, kuris jau anksčiau savo grožiu pake- 
rėjo mūsų dvasią. Taigi stengiamės kuo giliau pasinerti į 
gamtovaizdžio kontempliaciją. Iš pradžių mūsų žvilgsnis 
klajoja šen bei ten, žavėdamasis tai viena, tai kita gamtos 
detale ir nuostabia mus supančios aplinkos spalvų žaisme. 
Pirmiausia tektų kalbėti apie veikiau analitinę stebėseną. 
Bet jei viduje susitelkę kontempliuosime toliau, steng- 
damiesi išgirsti gilųjį mūsų esybės balsą, gali atsitikti taip, 
kad mes patirsime kai ką nauja ir skirtinga: lėtai ar netikėtai 

tas gamtovaizdis „pagaus“ mūsų dvasią ir atrodys, kad 
nuo mus supančio pasaulio grožio patiriame nenusako- 
mą dvasinį džiaugsmą. Tai įvyksta kaip tik todėl, kad 
mūsų dvasioje pabudo meilė, kuri leido mums įžvelgti 
didingą gamtoje slypinčio grožio užtaisą ir padarė taip, kad 
jis privertė virpėti slapčiausias mūsų dvasios stygas. 

Kitas pavyzdys. Yra toks vienas žinomas pasakojimas 
apie indų plovėją, susirietusią ant žemės plaunančią bute- 
lius. Gerai išskalavusi, mergaitė juos tvarkingai rikiuoja 
šalia. Iš pradžių tas nuobodus ir besikartojantis darbas ją 
slegia ir yra monotoniškas. Bet paskui saulės spindulys stai- 
ga apšviečia žalią butelių stiklą ir sukuria magišką šviesos 
žaismę. Mergaitės sieloje suvirpa to grožio pažadintas 
džiaugsmas ir atliekamo darbo vertės suvokimas, teikian- 
tys ir purvinos netvarkingos tikrovės dermės pojūtį. 

Ir dar pora pavyzdžių. Kruopščiai atlikome kūrybinį 
darbą, kuriam pakiliai paaukojome tai, ką turime savyje 
geriausia. Dvasioje jaučiame „meilę“ tam, ką užbaigėme, 
tai yra suvokiame atlikto darbo vertę. 

Susikaupimo valandą atsiduodame skaitiniams, kuriuos 
labiausiai mėgstame dėl juose glūdinčių dvasinių vertybių. 
Tai, ką skaitome, yra koncepcijos. Bet po truputį mes 
leidžiame žodžiams suskambėti mumyse, ir mūsų sielą 
persmelkia bei užkariauja tų žodžių tiesa, gerumas, grožis. 
Šiuo atveju tai taip pat įvyksta dėl to, kad mumyse pabudo 
meilė vertybėms. 

Galėtume pateikti daugybę kitų pavyzdžių, ir visi jie tu- 
rėtų tą patį bendrą vardiklį, kurį sudaro meilės gebėjimas 
dovanoti mums tų vertybių, su kuriomis susiduriame ir 
kurios teikia mums pasitenkinimo, subtilaus suvokimo. 

Taigi meilė neapsiriboja asmenų tarpusavio meile, bet 

yra daug platesnė sąvoka, turinti tiek skirtingų atspalvių, 
kiek mūsų aplinka turtinga vertingų aspektų. Kad 
egzistuoja ši ypatinga meilės galios tikrovė, kuri yra „mei- 
lių“ įvairovės substratas, patvirtina ne kas kita, o ta ben- 
dra ir intuityvi žmonių pajauta, kuri reiškiama per kalbą. 
Ar netą pačią „meilės“ sąvoką vartojame kalbėdami apie 
visus tuos objektus, kurie mūsų sieloje pažadina vidinę 
trauką, kai sakome „meilė tėvynei, teisingumui, menui, 
gėlėms“ 1r kt.? 

Esama ir reikšmingos psichinės dinamikos, patvirtinan- 
čios mums įvairių meilės pavidalų tęstinumą. T'ai įsimylė- 
jimo dinamika. Juk neretai — apie tai tiek daug rašyta 
grožinėje literatūroje — įsimylėjėliai ne tik patiria abipusę 
trauką, bet ir jaučia savyje skleidžiantis universalesnį, pla- 
tesnį „įsimylėjimą“, dėl kurio jų siela tarsi pirmą kartą 
kontempliuoja sutinkamas grožybes, lieka jų pakerėta. 
Taip vyksta kaip tik dėl to, kad juose pabudusi abipusė 
meilė universalia savo galia padaro juos jautrius kiekvie- 
nai vertybei. 

„Tas, kurį yra užvaldžiusi meilė, — rašo R. Alendis 
(R. Allendy), - pajunta didelę simpatiją viskam, kas jį su- 
pa. Puikiai žinoma, kad įsimylėjėliai labiau negu kiti do- 
misi gėlėmis, saulėlydžiais, paukščių giedojimu. Reikia būti 
tikrai įsimylėjusiems, kad galima būtų atrasti gamtą su jos 
subtilia tikrove... Kiekvienas įsimylėjėlis yra šiek tiek šv. 
Pranciškus Asyžietis, kuris jautėsi esąs upelio ir visų kitų 
kūrinių broliu“ 

Tai nėra poetiniai ar retoriniai teiginiai, tai bendresnė, 
negu gali pasirodyti iš pirmo žvilgsnio, tikrovė. 

Tūkstantstygė arfa 


Žmogaus siela, žvelgiant meilės akimis, pasirodo, gali 
stipriai mėgautis, džiaugtis, jausti gėrį. Pakanka prisimin- 
ti visus tuos vidinius malonumus, kuriuos gali patirti žmo- 
gus: mūsų siela potencialiai geba visais jais džiaugtis. Taigi 
visai pagrįstai mūsų siela buvo palyginta su arfa, kurios 
stygos, paliestos vertybių grožio, gali suvirpėti ir skleisti 
labai malonius vidinius garsus. 

Tad neįmanoma išvengti didžiosios mūsų santykio su 
tikrove permainos, kurią gali sukelti asmeninis meilės at- 
radimas. Esame pasinėrę į materialinį ir dvasinį pasaulį, 
kupiną visokių vertybių: moralinių, prigimtinių, esteti- 
nių, mokslinių, meninių — visos jos galėtų suteikti mums 
didelį džiaugsmą. 

Tačiau, deja, šio beribio potencialo akivaizdoje stovi 
menkas mūsų gebėjimas užčiuopti grožio apmatus, iš ku- 
rių galėtų būti nuaustas kasdienis mūsų gyvenimas. Labai 
dažnai mūsų ir tikriausiai daugelio žmonių akims gyveni- 
mas pasirodo esąs tuščias, šiurkštus, įprastas, monotoniš- 
kas. Dirbame, nes turime tai daryti, nepatiriame jokio 
pasitenkinimo dėl vertybių, kurių sklidinas mūsų darbas. 
Baksnojamės alkūnėmis su žmonėmis, kurie mums yra 
tik „kaukės“, apvalkalai su kuriais mūsų santykis yra dau- 
giau ar mažiau pakenčiamas. Išsiblaškę praeiname pro 
architektūros grožybes. Mūsų nejaudina mus supančios 
gamtos grožybės, net jei tai yra pakelėse pabirusios gėlės ar 
linksmi žvirbliukai, čirškėdami rungtyniaujantys dėl kelių 
maisto trupinėlių, kuriuos jiems pavyksta rasti. 

Šis nejautrumas gėriui ir grožiui visada buvo pastebi- 
mas. „Aš būčiau linkęs tikėti, — apgailestauja E. Nyčė, — 

kad iki šiol aukščiausios bet kokio gėrio viršūnės — ar tai 
būtų darbas, ar veiksmas, žmogus ar gamta —- daugumai, 
netgi patiems geriausiems, yra kažkas paslėpto ir uždeng- 
to... Noriu pasakyti, kad pasaulis yra perpildytas gražių 
dalykų, bet, nepaisant to, jis stokoja, didžiai stokoja tų 
grožybių atradimų“ 

Negalima nesutikti su tokiu tvirtinimu. Tačiau turime 
nepamiršti, kad priešais šį sudžiūvusį ir tamsų pasaulį sto- 
vi kitas, nutviekstas meilės šviesos, kurioje, kalbant to 
paties Nyčės žodžiais, „siela nutraukia nuo savo viršūnių 
debesų dangą ir saulė vėl suspindi, leisdama įžvelgti mus 
supančias grožybes 

Kiti autoriai taip pat regi meilę kaip šviesą, ir toks paly- 
ginimas pasirodo esąs galiojantis ir įtaigiai veiksmingas. 
Buvo pasitelktas aušros pavyzdys, kada vaiskioje atmosfe- 
roje skrodžiantys užtekėsiančios saulės spinduliai iškelia 
daiktus iš pilkos tamsybių sumaišties ir, nelyginant pri- 
keldami juos iš nieko, išplukdo į būtį, į nuauksintą ryto 
grožį, leisdami mums suvokti juos kaip naujus, nutvieks- 
tus spalvų, grožio ir džiaugsmo. Taip mumyse veikia karšta 
meilės intuicija, išplėšianti žmones, daiktus ir dvasinę tikro- 
vę iš apniukusio, išsklidusio, bespalvio horizonto ir leidžianti 
jiems „pasirodyti“ mūsų sielai slėpiningais ir esmingais savo 
turtais. 

Taigi meilė yra vertinga galia, todėl jai buvo nupinta 
pačių gražiausių pagyrų, tarp kurių jaučiamės sutrikę, nes 
nežinome, kurias pasirinkti. 


„Meilė yra gebėjimas žavėtis ir stebėtis. Ji pasiekia 
daiktų esmę ir leidžia mums užmegzti su jais šiltą ir 
šviesų ryšį 

„Ji nuneša mus į tokią vidinę erdvę ir aplinką, ku- 
ioje pastebime, kad tikrovė yra „gera“ ir kad šis geru- 
mas sukurtas mums, o mes esame sukurti jam“ 

„Meilė leidžia mums pajusti pasaulį kaip kupiną 
grožio, lobių bei dermės ir leidžia jam rodytis kaip 
dovanai. Ji leidžia mėgautis visais žmonijos sukurtais 
turtais, o ypač - įžiūrėti kiekviename žmoguje slypin- 
į vidinį grožį“ 

* „Ji sutvirtina, pamaitina ir prikelia geriausią mūsų 
(alį, atgaivina gražiausias vertybes: užmojus, kūrybišku- 
mą, poetiškumą, norą veikti, gyvenimo džiaugsmą“ 

„Meilė išvaduoja mus iš pakrikusio, šalto ir utilita- 
inio santykio su tikrove. Ji ištraukia mus iš kasdienio 
venimo pilkumos ir monotonijos, apšviesdama net 
rmenkiausias jo vertybes“ 

„Ji panaikina priverstinį darbo pobūdį, paskatinda- 

ma mus dirbant lavinti geriausias savo pajėgas. Meilė 
vaduoja moralę nuo bet kokios prievartinės naštos, 
ikindama mus gerbti šviesų vertybių turinį“ 
+ „Mylėdamas Aš jaučiasi gyvenąs tą tikresnį gyveni- 
mą, kuriam skirta jo dvasia; taigi jis išvaduojamas iš to 
grai žinomo universalaus nepasitenkinimo, kurio 
piežastis — kančia dėl negalėjimo pajusti santaiką su 
gro slapčiausiais esminiais poreikiais“ 


(alėtume dar ilgai girti šią vertingą galią, tačiau nieka- 
da murime pamiršti, kad vartai, pro kuriuos įžengiama į 
švieiusią visų „meilių“ karalystę, yra meilė žmogui, mei- 
lė tims, kurie šalia. Jei jos nepuoselėjame, mūsų siela 1š- 
džiūa ir nebesugeba mėgautis tais džiaugsmais, kuriuos 
munsgali duoti meilė visa universaliąja savo platybe. 


MEILĖ LEIDŽIA IŠREIKŠTI SAVE 
IR PATIRTI LAIMĘE 


Ankstesniuose skyriuose aptarėme įvairius meilės prigim- 
ties aspektus. Dabar iškelkime mums artimesnį klausimą: 
kokį vaidmenį meilė vaidina mūsų saviraiškai ir laimei? Ki- 
taip tariant, ar norint pasiekti tikrąjį mūsų buvimą, būtina 
eiti meilės keliu, ar esama kitų alternatyvų? 

Atsakymas, kurį mums duoda žmogaus pažinimas, yra 
aiškus ir tvirtas: yra įvairių dalinių malonumų, kurie mums 
gali būti suteikti, tačiau visiška ir tobula saviraiška bei tik- 
rasis buvimo džiaugsmas mums suteikiami tik tada, jei 
mūsų mMotyvacijų centre atsiduria meilė. Tik jos gyvena- 
mą esame sukurti gyventi. 

Šis dažnai humanistinėje psichologijoje randamas tei- 
ginys patvirtintas išminties paveldo, pasiekusio mus iš 
tolimiausių epochų. Neįtikėtinai aktualus pavyzdys yra 
nuostabūs vieno egiptiečių valdovo žodžiai, kuriais jis prieš 
keturis tūkstančius metų kreipėsi į savo pavaldinius: 


Kovokite del laimės, 

Kaip kovoja del duonos 
Neturtėliai, 

Ir atminkite, kad meilė 

Yra džiaugsmo sėkla ir vaisius. 
Mylekite kitus, 

Kad jie galėtų mylėti jus, 

Ir mylekite save pačius, 

Kad galėtumėte mylėti kitus. 


(Iš Amenhemeto I kalbos, pasakytos 
jo karūnavimo dieną 1966 m. prieš Kristų) 

Bėgant amžiams, religijos, filosofijos ir literatūros ty- 
rinėjimais buvo atiduota nemažai balsų už meilės, kaip 
žmogaus brandos ir pakylėtumo viršūnės, pripažinimą. 

Tačiau nereikia taip toli žvalgytis po praeitį, kad rastu- 
me lemiamo „kokybės šuolio“, kurį mums sukelia meilė, 
patvirtinimą. Šiandien yra daugybė žmonių, kurie dėl įvai- 
rių priežasčių, nesvarbu, religinių ar pasaulietinių, pagrin- 
dinę savo gyvenimo erdvę siekia suteikti meile grindžia- 
miems asmenų tarpusavio santykiams. Ir tokių žmonių 
patirtis kaip reta vienoda. Jie jaučia tokią stiprią vidinę 
darną, kad ankstesnį savo gyvenimą ėmė laikyti beveik nu- 
gyventu veltui ir juos apėmęs pojūtis, jog beveik neįma- 
noma atmesti atrastos naujos gyvensenos. Tokį poelgį jie 
laikytų beveik dvasine savižudybe, tai yra dramatiška jų 
tikrosios būties išdavyste. 


Meilė patenkina esminius mūsų poreikius 


Net jei gyva asmeninė patirtis tvirtai ir įtikinamai įrodo, 
kad meilė skleidžia atlyginamąją 1r gaivinamąją galią, vis 
dėl to pravartu išsiaiškinti tuos psichologinius motyvus, 
dėl kurių ji taip gerai veikia asmens dinamiką, motyvus, 
kurie iš esmės gali būti apibendrinti tvirtinant, kad meilė 
geriausiai patenkina keturis mūsų asmens esminius porei- 
kius: santykio su kitais, santykio su savimi pačiais, santy- 
kio su išorine tikrove ir santykio su Absoliutu poreikius. 

Šie poreikiai yra didžios varomosios mūsų gyvenimo 
jegos. Negana to, galime teigti, kad visa įvairialypė mūsų 
veikla, kuria siekiame juos patenkinti, yra patys mūsų gyve- 
nimo metmenys: nes gyventi žmogui reiškia ne ką kita, kaip 
visumą veiklos, kuria siekiama rasti laimę patenkinant 

minėtus poreikius. Aiškumo dėlei tą pačią koncepciją gali- 
me dar papildyti optimalų žmogaus gyvenimą sutapatinda- 
mi su didesniu gebėjimu patenkinti esminius poreikius, 
gebėjimu rasti vis platesnį ir labiau pasotinantį santykį, 
viena vertus, su išorine tikrove (kitais žmonėmis, materia- 
line tikrove ir Absoliutu), kita vertus, su savuoju Aš. 

Žinoma, diduma žmonių neturi šios „santykinės“ gy- 
venimo ir žmogiškosios raiškos prigimties suvokimo ir dėl 
to gyvena spontaniškai bei sujauktai, vargiai patenkindami 
stipriausius poreikius ir nenusistatę aiškių asmens raidos 
tikslų. Tačiau šitaip jie veltui iššvaisto daug jėgų ir mažai 
tepasiekia. Visai kitaip žmogus bręstų, jei sąmoningai ir 
kūrybiškai kreiptų dėmesį į esminių poreikių meilės aki- 
vaizdoje tenkinimą: išties, kaip esame minėję, būtent meilė 
leidžia mums juose rasti didžiausią malonumą. 


Visiškai patenkinti santykį su kitais 


Pagrindiniai meilės aspektai yra du: gauti ir teikti ją, būti 
mylimiems ir mylėti. Tikrai nereikia daug kalbėti norint 
įrodyti, kad būti mylimiems yra didelių malonumų šalti- 
nis. Užtenka prisiminti spinduliuojanti vaiko, patiriančio 
tėvų švelnumą, džiaugsmą ir mažylio pastangas jį gauti. 
Taip pat puikiai žinome, kokie skauduliai lieka vaiko sie- 
loje šio poreikio nepasotinus. Tačiau ir suaugusiųjų pa- 
saulyje gauti meilės, pasijusti vertinamiems, supamiems 
švelnumo, suprastiems ir „laukiamiems“ yra didžiausių ir 
trokštamiausių džiaugsmų priežastis. Tie džiaugsmai 
neįkainojami, kaip antai džiaugsmai, galintys vyrauti su- 
tuoktinių poroje, kurioje vyras ir žmona vienas kitą gaubia 
švelnumu ir dėmesiu. 

Didžiai vertinga mūsų laimei yra suvokti milžinišką bu- 
vimo mylimiems dovaną. Šis suvokimas gali paskatinti 
mus į kiekvieną mums parodytą meilės, rūpesčio ir miela- 
širdystės veiksmą atsakyti pripažinimu ir atsidėkojimu, 
stengiantis neužgesinti kitų žmonių geros valios savo abe- 
jingumu, pretenzijomis ar storžieviškumu, dėl kurių patys 
galime sukelti sau tą su jausmais susijusių poreikių frust- 
raciją ir taip padaryti sau daug žalos. 

Tačiau, kaip esu sakęs anksčiau, vengimas parodyti, kad 
būti mylimiems yra džiaugsmo šaltinis, gali reikšti 
„laužimąsi pro atidarytas duris“, net jei menas gauti mei- 
lės, tiesą sakant, nėra toks lengvas, koks galėtų pasirodyti 
iš pirmo žvilgsnio. Kad ir kaip būtų, gali pasirodyti, kad, 
siekiant padrąsinti mus leistis į augimo meilėje kelią, daug 
svarbiau apmąstyti, kokius turtus mes gauname tada, kai 
meilę teikiame, ir taip nuvainikuoti labai paplitusį šian- 
dieninio mąstymo prietarą, kad meilės gavimas teikia ma- 
lonumą bei džiaugsmą, dėl to į jį neabejotinai linkstama, 
o meilės teikimas, priešingai, nors ir yra kilnus, taurus bei 
pagirtinas elgesys, jis būtinai susijęs su pasiaukojimu, ne- 
tektimi, savęs pačių ir džiaugsmo atsižadėjimu. Tačiau toks 
mąstymas, kuris gali atgrasinti žmones nuo įsipareigojimo 
daryti laimingus kitus, visiškai neatitinka tikrovės, nes mei- 
lės teikimas atneša daug didesnių malonumų negu tie, ku- 
riuos patiriame meilę gaudami. 

Šią mintį savo garsiajame veikale „Menas mylėti“ labai 
įtaigiai yra išsakęs E. Fromas (E. Fromm): „Sausi žmonės 
davimą vertina kaip nuskurdimą. Dauguma tokių žmonių 
paprastai atsisako duoti. O kai kurie iš jų davimo veiksmą 
paverčia į auką. Jie mano, kad tik dėl to, kad duoti yra 
skausminga, reikėtų duoti. Jiems dorybė yra prisiimti auką, 

o taisyklė, kad geriau duoti negu gauti, reiškia, kad geriau 
kęsti netektį negu patirti džiaugsmą. Aktyviam žmogui 
duoti reiškia visai ką kita. Duoti yra didžiausia galios 
išraiška. Pačiu davimo aktu aš patiriu savo jėgą, savo tur- 
tingumą, savo galią. Šis gyvybingumo ir galios pojūtis pri- 
pildo mane džiaugsmo. Jaučiuosi esąs sklidinas gyvybės ir 
laimės. Duoti suteikia daugiau džiaugsmo negu gauti ne 
dėl to, kad reiškia netektų, bet dėl to, kad atlikdamas šį 
veiksmą jaučiuosi gyvas“ 

Šias E. Fromo mintis, be abejo, reikėtų papildyti įvai- 
riais kitais pamąstymais, kurie galbūt prisidėtų įrodinėjant, 
kad meilės davimas iš tiesų didžiai mus turtina. Kadangi 
esame riboti, visų pirma galime prisiminti, kad parodyti 
meilę pirmiems yra geriausias būdas patirti ir kitų teikia- 
mą džiaugsmą. Taip yra todėl, kad tas, kuris yra myli- 
mas, stengiasi atsimokėti meile, nes kai priartėjame prie 
kitų su meile, mūsų dvasinis jautrumas paaštrėja, ir gali- 
me apčiuopti tai, ką gero, teigiamo turi mūsų artimas, 
bei mėgautis tuo. 

Kita svarbi priežastis, dėl kurios pasiaukojama meilė 
yra vidinio pasitenkinimo versmė, ta, kad mūsų sieloje įsi- 
šaknijęs specifinis poreikis dovanoti save kitiems. Juk nė 
vienam Žmogui nepakanka savęs paties. Visi esame pa- 
pildomi ir reikalingi vieni kitų, nes tik per įvairialypius 
mainus gali plėtotis mūsų gyvenimas. Ir kaip tik todėl pri- 
gimtis, skatinanti kiekvieną būtybę užmegzti santykį su 
tuo, kas ją tobulina, mums suteikia ir labai stiprų poreikį 
rūpintis vieni kitais, leidžiant iš šios dovanos pajusti tą 
stiprų pasitenkinimą, kuris kyla intuityviai suvokiant, kad 
tarnaujame, kaip buvo sakyta ankstesniuose skyriuose, ne- 
įkainojamai vertybei pasaulyje — kitam žmogui. 

Šis poreikis dovanoti save yra labai stiprus ir įsišaknijęs; 
ne veltui viena iš psichologijos mokyklų, turėjusių didžiau- 
sios įtakos psichotergpijai (Vienos profesoriaus V. Fran- 
klio (V. Frankl) mokykla), poreikio dovanotis kitiems 
frustraciją ir „reikšmės“, suteikiančios individo egzistenci- 
jai pasiaukojimo prasmę, nebuvimą vertino kaip vieną iš 
pamatinių psichopatologijos priežasčių. Todėl paraleliai 
daugelio psichikos sutrikimų gydymo metodas buvo grin- 
džiamas logoterapija, tai yra žmogui būdavo padedama 
suvokti, kiek jo egzistencija gali tapti naudinga kitiems. 
„Didžiausia dovana, kokią galime dovanoti kitiems, — rašė 
V. Franklis, — yra gebėjimas duoti jiems socialinį uždavi- 
nį, kuriam jie galėtų atsidėti“ 

Daugybė autorių pabrėžė, kad veiksmingiausia priemo- 
nė savajai laimei pasiekti yra pastangos padaryti laimingus 
kitus. Žinoma, tai ir mūsų asmeninė patirtis, kylanti būtent 
iš paprastų tarnystės veiksmų, kuriuos galime atlikti, 
tarkime, parodyti praeiviui kelią. 


Meilė patenkina santykio su mūsų Aš, 
Absoliutu ir kūrinijos grožiu poreikį 


Patenkinimo funkciją, kurią meilė gali atlikti visų kitų 
poreikių atžvilgiu, vienodai vertiname tiek dėl glaustumo, 
tiek dėl to, kad iš tiesų kalbama apie tą patį turtinimą, 
atsiveriantį įvairiais pjūviais, kurie gilina vienas kitą. 

Kalbėdami apie santykio su savimi pačiais poreikį, 
prisiminkime, kad vienas iš stipriausių žmogaus sieloje 
glūdinčių poreikių yra tapatybės poreikis, tai yra poreikis 
būti, jaustis pačiais savimi, išgyventi tikriausią, asmeniš- 
kiausią, pačią esminę savo dalį. Didelį malonumą patiria 

žmogus, kuriam pamažu pavyksta priartėti prie savo vidi- 
nio „centro“. Ir, priešingai, stiprus yra dažnai pasitaikantis 
skausmas, kuris kyla jaučiantis svetimam šiam centrui, tai 
yra patyrus tą skausmingą nutolimą nuo savęs paties. Šis 
pojūtis gali sukelti tiek daug pražūtingų padarinių, tarkim, 
aibę žalingų „kompensacijų“, kuriomis bandoma numal- 
šinti chronišką egzistencinį nepasitenkinimą, arba bėgimą 
nuo savęs, kai žmogus, stengdamasis pabėgti nuo savo 
vidinės tuštumos, tampa dar svetimesnis savajam Aš, pasi- 
nerdamas į išorinę veiklą ir santykius. 

Kaip teigia Bisvangeris (Biswanger), labiausiai papli- 
tusi psichinė dinamika yra bergždžias savosios „gelmės“ 
ieškojimas, niekada negalint jos pasiekti. O štai daugelio 
pastebėjimai, priešingai, mums byloja apie tai, kad nė viena 
žmogiškoji patirtis taip nepriartina žmogaus prie jo vidi- 
nio centro, kaip tikra bet kokiu pavidalu išgyventa meilė — 
ar tai būtų dosnus savęs dovanojimas kitiems, ar meilės, 
į kurią atsiliepiama, džiaugsmas. 

Per šias patirtis Žmogus suvokia, kad meilė, anot 
Bisvangerio, iš tiesų yra „dvasios tėvynė“ — tai gyvenimas, 
kuriam esame sukurti. Malonumas, kurį suteikia pojūtis, 
kad pagaliau radome didžiausią gyvenimo turtą ir „bran- 
giausią perlą“ — savo tikrąjį Aš — yra toks didelis, kad daž- 
nai didžiai aukojamasi kaip tik dėl to, kad nebūtų išduota 
meilė ir nebūtų prarastas atrastojo Aš turtas, šitaip grįžtant 
į „nebuvimo“ sumaištį. 

Reikia pridurti, kad ši patirtis yra nepaprastai vertinga 
ir turint galvoje tai, kad patenkinamas malonumą teikian- 
čio santykio su tikrove poreikis. Žmogui teikiant meilę, 
pagalbą ir laimę kitiems, pamažu bunda ta aukštesnioji jo 
dvasios dalis, kuri, deja, dažnai yra sumenkusi ta „dvasinė 

viršsąmonė“, ta „dvasios viršūnė“, kuri yra turtinga iški- 
liausių ir didžiausią malonumą teikiančių žmogaus gebėji- 
mų, tokių kaip jautrumas gėriui, grožiui, gerumui, tiesai. 
Iš to aiškėja, kad dėl šio naujo dvasinio jautrumo žmogus 
sugeba labiau ir turiningiau pasinerti į tikrovę, nes jam vis 
geriau pavyksta mėgautis ir kūrinijoje bei jo paties veiklo- 
jeslypinčiomis grožybėmis. 

Tačiau šis „grįžimas prie savojo centro“ gali tęstis toliau, 
nes meilė pajėgia sužadinti mums iškiliausią poreikį — troš- 
kimą užmegzti santykį su tuo, kas iš pradžių miglotai, bet 
paskui vis aiškiau suvokiamas kaip pats meilės šaltinis — 
santykį su Dievu. Šiame taške žmogus atsiduria aukščiausio 
ir lemtingiausio gyvenimo pasirinkimo akivaizdoje. Tai 
reiškia sutikti užmegzti santykį su absoliučia Būtimi, nu- 
kreipiant visų pirma į ją savo gebėjimą mylėti, dovanoti ir 
būti švelniam, arba nutolti nuo šio ką tik įžiūrėto trans- 
cendentinio horizonto, apsiribojant tik žemiškomis per- 
spektyvomis. 

Tokia baigtis, kuri nutrauktų natūralią meilės ir lai- 
mės evoliuciją jų beribio šaltinio link, būtų labai liūdna. 
Tačiau jei žmogus sutinka atsiduoti dieviškajam švelnu- 
mui, jis gali pradėti naują kelią, kuriame Dievas junta- 
mas kaip vis artimesnė esatis, kaip ištikimas draugas, 
besistengiąs mylėti kitus. O dvasią užplūsta tie aukštieji 
pojūčiai, kurie lydi gražiausias žmogaus patirtis — tai ra- 
mybės, giedros, geraširdiškumo, gyvybingumo, tyrumo, 
laisvės pojūčiai. 

Žinoma, ketinimai aprašyti, kas lemia praturtėjimą, į 
kurį galima ateiti meilės keliu, yra beveik neįmanomas už- 
mojis. Tačiau, kaip buvo sakyta, kiekvienam žmogui 
atsiveria patikimiausias įsitikinimo kelias — ta asmeninė 

patirtis, kuri gali pamažu užkariauti jo dvasią. Tą kelią 
reikia išbandyti, nes mažai yra išganymo kelių, kurie žmo- 
gui duoti išsigelbėti nuo „egzistavimo nebūnant“ niekin- 
gumo. Tai kelias, kuriame kiekvienas žengtas žingsnis yra 
tikrąja to žodžio prasme „gebėjimas augti“, o jis puoselėjant 
pats savaime siekia lavintis ir maitintis. Jis, pasak garsaus 
filosofinio apibendrinimo, yra nelyginant vaza, kuri, ją 
pildant, vis labiau plečiasi. 


IŠGYTI SU MEILE 


Taigi meilė yra tikrasis gyvenimas, harmoningas ir pilnas 
gyvenimas, kurio nesąmoningai siekiame ir kuriam esame 
psichologiškai sukurti. 

Šiems teiginiams patvirtinti, be jau išdėstytų argumen- 
tų, galėtų tikti įvairūs pagrindimai. Tarp jų tvirčiausias 
įrodymas ir šiuo atveju gali būti tiesioginė daugelio žmo- 
nių patirtis - žmonių, kurie išgijo nuo įvairių chroniškų 
psichologinių sutrikimų, priėmę palaimingą sprendimą 
„Išsicentruoti“, tai yra liautis domėtis pačiais savimi ir pra- 
dėti dovanoti save kitiems, suvokiant, kad taip su paleng- 
vėjimu žengiama į sveiką ir realiausius asmens poreikius 
atitinkantį gyvenimą. 

Tokiais išgijimais, žinoma, susidomėjo psichologijos 
mokslas, ir įvairūs autoriai ėmė ieškoti šios gydymo kryp- 
ties patvirtinimo. Kartais jų patirtys ypač įkvėpdavo. Pa- 
pasakosime, ką reikšmingo yra patyręs amerikietis profe- 
sorius A. Skylsas (A. Skeels). 

Šis psichiatras, be kitų savo darbų, vienuose našlaičių 
namuose su dideliu užsidegimu rūpinosi daugybe paliktų 
vaikų. Jam buvo skaudu konstatuoti, kad tuos vargšus vai- 
kus apimdavo vis didesnė apatija ir galiausiai jie beveik 
nugrimzdavo į tam tikrą psichinį nejudrumą, artimą autiz- 
mui. Jų intelektas, iš pradžių buvęs vidutinis, po tam tikro 
laiko drastiškai sumažėdavo ir kartais pasiekdavo protinio 
atsilikimo lygį. 

Kadangi našlaičių namų gyvenime buvo pakankamai 
įvairių proto stimuliacijos veiksnių, psichiatras ilgą laiką 

negalėjo nustatyti šios psichinės involiucijos priežasties. 
Tačiau galiausiai jis įsitikino, kad per jų protinį gyvenimą 
slaptais ir netiesiogiais keliais juos neigiamai veikė nuolati- 
nis meilės trūkumas. 

Tada jis nusprendė išbandyti ryžtingą ir neįprastą gy- 
dymo metodą. Psichiatras vertėsi įvairia veikla. Viena iš 
jo darboviečių buvo netoliese esantis protiškai atsilikusių 
merginų internatas. Šios merginos, nors jų intelekto lygis 
buvo žemas, iš esmės buvo gyvos, jausmingos, kupinos emo- 
cinio jautrumo. Susitaręs su internato vadovybe, A. Skylsas 
visai dienai atiduodavo į kiekvienos iš jų rankas po vieną iš 
savo našlaitėlių, kad jos draugautų ir rūpintųsi tais vaikais, 
blaškydamos jų vienatvę. 

Eksperimento rezultatas viršijo bet kokius lūkesčius. 

Merginos vaikus apgaubdavo švelnumu, meilumu ir 
mylavimais. Kad jie neprarastų linksmumo, skatindavo žais- 
ti, plepėti. Jaunosios auklės taip prisirišdavo prie 
globotinių, kad, kai baigiantis dienai šie turėdavo išva- 
žiuoti, juos apkabindamos merginos pravirkdavo. 

Psichiatras daugelį metų stebėjo šių našlaičių psichikos 
raidą iki pat jų brandos. Jis priėjo prie itin reikšmingų ir 
stulbinamų išvadų. Vaikams, kurie taip ir liko našlaičių 
namuose, laikui bėgant reikšdavosi vis ryškesnės psichinės 
patologijos — daugeliui iš jų teko nuolat gyventi kokioje 
nors gydymo įstaigoje. O tie, kuriems buvo pritaikytas 
„Jausmų gydymas“, visi, išskyrus vieną, gavo vidurinės 
mokyklos baigimo atestatus. Visi jie vedė ir tik vienas iš- 
siskyrė. Visi gavo normalius darbus ir tapo finansiškai ne- 
priklausomi. 

Šiuo eksperimentu mokslininko padaryta išvada aki- 
vaizdžiai rodo, kokią nepaprastą prevencinę ir gydomąją 

galią šalinant psichikos trūkumus turi meilė. Vadinasi, dar 
kartą buvo patvirtinta gausybė daugybės mūsų epochos 
mokslininkų atliktų tyrimų, pradedant garsiuoju A. Adle- 
riu (A. Adler), ir įrodyta, kad didžiąją dalį neurozių ir ypač 
nevisavertiškumo jausmą (daugialypės patologijos priežastį) 
galima įveikti meile bei drąsa dovanoti save kitiems. 

Labai reikšmingi tarp visų yra A. H. Maslovo tyrimai — 
tai vienas iš pagrindinių vardų tos humanistinės psichologi- 
jos, kuri neapsiriboja pavienių psichinių gebėjimų analize 
pagal sektorius, bet gilinasi į asmenybę visais lygmenimis, 
įskaitant pačius iškiliausius, nagrinėjamus filosofijos bei 
religijos. 

Vienas šio mokslininko teiginys yra itin įdomus. 
Remdamasis daugybės dažnai vienas kitam prieštaraujančių 
psichoterapijos metodų analize, jis įsitikina, kad išties svar- 
bus gydomasis psichoterapijos veiksnys yra ne tiek specifi- 
nė viena ar kita gera technika, kiek gydytojo gebėjimas 
priimti pacientą supratingai, švelniai, paslaugiai ir pagarbiai. 

Tačiau, kaip pastebi autorius, tokie gydomieji veiksniai 
gali būti ir visų įprastinių santykių veiksmingi gydytojai 
(santuokos, šeimos, draugystės ir pan.) tada, kai šie santy- 
kiai patenkina tuos esminius psichologinius asmenų tarpu- 
savio poreikius, darančius stiprią įtaką psichinei sveikatai, o 
visų pirma — poreikiui būti mylimiems bei mylintiems. 
Todėl, kaip tvirtina šis mokslininkas, yra būtina, kad bet 
kuriuos žmonių tarpusavio santykius gyvintų pasiauko- 
janti „gydomoji dvasia“, visų tų smulkių ar stambių 
psichologinių trūkumų, kurių visi šiek tiek turime, atžvil- 
giu leidžianti pajusti gydomąjį savo poveikį. 

„Pabandyk ir tu... 


Akivaizdu, kad šie teiginiai labai svarbūs mūsų visuome- 
nei, kurioje labiausiai paplitusi liga kaip tik ir yra meilės 
trūkumas. Tai patvirtina įvairūs pastebėjimai, kaip antai 
tie K. Horni (K. Horney) tyrimai, kurie įrodo, kad beveik 
visų neurotinių bruožų priežastis yra vaikystėje patirta men- 
ka ar nekokybiška meilė. 

Tačiau ir bendresnio psichologinio pobūdžio pamąs- 
tymai patvirtina, kad dėl meilės trūkumo randasi daugybė 
patologijų. Pakanka, pavyzdžiui, prisiminti įvairius žalin- 
gus padarinius, kurių priežastis — šio poreikio, kuris yra 
toks pamatinis, kad beveik sutampa su laimės poreikiu 
bei troškuliu, frustracija. Žmogus, taip nuviltas ir sužeis- 
tas arba paprasčiausiai likęs nepatenkintas, nors to ir ne- 
suvokia, bando kompensuoti savo vidinę tuštumą, su 
neproporcingais lūkesčiais atsigręždamas į tas šalutines gė- 
rybes, kurios yra būdingos mūsų visuomenei, trokštančiai 
turėti, valdyti arba ieškančiai kitų laikinų ar iškreiptų ma- 
lonumų, kaip antai palaidas lytinis gyvenimas. Tačiau šios 
gėrybės, kuriomis mėgaujamasi nepaisant aukštesniųjų po- 
reikių, padaro žmogų dar tuštesnį, dar labiau nepatenkintą, 
svetimą sau, paverčia jį dar didesne vienatvės bei psichoso- 
matinių sutrikimų auka. 

Šios blogybės nėra tolima tikrovė - ji susijusi su mūsų 
šeimomis, namais, aplinka. Jei, pavyzdžiui, tiesa, kaip 
tvirtina įvairūs statistiniai tyrimai, kad penkiasdešimt pro- 
centų sutuoktinių yra neištikimi, tai reiškia, kad daugybę 
porų jų abipusė meilė nepadaro laimingų, nes griebiamasi 
tokių iliuzinių ir normaliam jautrumui prieštaraujančių 
pakaitalų kaip išdavystė. Ši tikrovė verste verčia mus galvoti 


39 


apie meilės ir dvasingumo stoką, kurios neišvengia mūsų 
vaikai. Ji uždusina ir iškreipia tą spontanišką jų polinkį į 
jausmingumą bei pasiaukojimą, kuris natūraliai leidžia 
daigus vaikystėje. 

Mes tikriausiai nesame griebęsi tokių slogių pakaitalų. 
Tačiau visi tikrai esame didžiai skolingi meilei, nes visi 
esame savo laikų vaikai. Ir, žinoma, nedaug yra tokių, 
vertinančių tvirtą ir stiprų vidinį saugumą bei ramią lai- 
mę, kuriems svarbu kas dieną rinktis meilę kaip esminę 
vertybę, įžiebiant ją savojoje aplinkoje ir praturtinant ja 
savo porą, šeimą, asmenų tarpusavio ryšius. Tikriausiai dau- 
giau yra tokių, kurie patiria vienokį ar kitokį skausmą dėl 
savo nesugebėjimo mylėti ir būti mylimi. Ir tikriausiai ne- 
mažai kam iš mūsų vienaip ar kitaip būdingas koks nors 
paplitusios patologijos, kurios priežastis — meilės stygius, 
aspektas. 

Tad štai ir mes galime paskatinti „išgyti su meile“ Tai 
paskatinimas, kuris atplūsta ir nuo humanistinės psicholo- 
gijos krantų. Išties tai kelias, kurį verta bent jau išbandyti, 
nes, kaip sakėme, tik juo eidami galime rasti vertingiausių 
turtų dėl kurių verta gyventi, nes jie teikia mums buvimo 
džiaugsmą. 


MEILĖS „ĮSTATYMAI“ 


Kaip esame sakę ir kartoję, meilė yra kiekvieno normalaus 
žmogaus psichologinio paveldo dalis. Be to, ji yra esminis 
mūsų sielos gebėjimas, visų tvirčiausias, sukuriantis stip- 
riausius poreikius: ją galima lengviau puoselėti būtent dėl 
jos spontaniškos vidinės plėtotės jėgos ir dėl poreikių, ku- 
riuos ji kelia. 

Nepaisant šio nenuginčijamo psichologinio duomens, 
atsitinka taip, kad netgi tie, kurie geros valios vedami pra- 
deda eiti meilės keliu, pasiekia menkų rezultatų ir, kaip 
įprasta sakyti, žengia žingsnį į priekį ir du atgal, tad dėl to 
iškyla pavojus, kad jie neteks drąsos ir mes šį užmojį. Pa- 
prastai taip nutinka todėl, kad šis jų darbas, užuot tapęs 
gerai žinomo ir perprasto „meilės meno“ vaisiumi, būna 
neorganizuotas. 

Kad taip neatsitiktų, reikia prisiminti, kad meilė gali 
įsišaknyti mumyse tik tada, jei mes ją išgyvename klausy- 
dami ypatingos jos prigimties ir realizuojame kai kuriuos 
specifinius jos poreikius, kurių nepaisant mūsų meilė ne- 
būtų tikra ir negalėtų augti bei stiprėti taip, kaip negali 
sveikai augti ligotas ir pažeistas augalas. 

Taigi būtina, kad mūsų užmojai būtų grindžiami bent 
jau kai kuriomis esminėmis nuostatomis, kurios kai kada 
buvo laikomos tikrais meilės raidos „įstatymais“, arba bė- 
giais, kuriais ištikimai važiuojant mūsų pastangos gali duoti 
maksimalių rezultatų. Tad pabandysime trumpai aptarti 
bent jau pagrindinius iš šių įstatymų. 

Ištudinti meilę 


Pradėsime pateikdami pavyzdį. Turiu atlikti privalomą dar- 
bą, bet jaučiuosi prislėgtas, dvasiškai išsekęs, neturiu jokio 
noro ką nors daryt. Taigi nesiryžtu ir atidėlioju. Tačiau 
paskui sąmoningumas nugali ir aš sau pasakau, kad ne tik 
turiu imtis darbo, bet, kadangi man reikia atlikti šią parei- 
gą, privalau tai padaryti iš širdies, atiduodamas jai tai, ką 
turiu geriausia. 

Pradedu veikti. Iš pradžių užduotis reikalauja iš manęs 
daug valios pastangų. Tačiau, pasinėręs į darbą, pamažu 
jaučiu bundant teigiamus jausmus, kurių iš pradžių ne- 
jutau ir kurie dabar mane palaiko — tokius kaip aistra tam, 
ką dirbu, noras kuo geriau viską atlikti, veikimo džiaugs- 
mas. Be to, tuo pat metu jaučiu savyje besistiebiančius 
kūrybiškumo ir nagingumo gebėjimus, kurie anksčiau 
tarsi miegojo. 

Kodėl taip atsitinka? Atsakymą mums duoda svarbus 
psichologijos dėsnis, teigiantis, kad jei mes išjudiname sa- 
vo geriausius gebėjimus ir nuolatos juos ugdome, jie 
savaime lavėja ir vis labiau stiprėja. Taigi žmogus gali būti 
prilygintas, kaip tai padarė filosofas B. Spinoza, vazai, ku- 
ri, ją pildant, vis labiau plečiasi. 

Ši psichologinė dinamika labai svarbi meilės gyvenimui. 
Meile, kaip jau esame sakę, yra mūsų dvasios talentas, esmi- 
nis ir tvirčiausias gebėjimas. Tačiau tol, kol jo neišjudina- 
me, jis guli nusilpęs ir apgesęs, tarsi žarija po pelenais. Bet jei 
nusprendžiame imtis jos realizavimo, pajuntame ją atgims- 
tant ir vis labiau tvirtėjant. 

Tai ir yra viena naudingiausių „meilės meno“ nuostatų. 
Visų pirma reikia tvirtai tikėti, kad mumyse yra meilės, 

net jei jaučiamės sustabarėję, pilni trūkumų, net jei ji mums 
atrodo kaip svetima tikrovė ir neįgyvendinama fantazija. 
O paskui reikia pradėti konkrečiai mylėti tuos, kurie ša- 
lia mūsų mylėti kas dieną, kas akimirką. 

Šitaip nedrąsiai pradėję galime atsižvelgti į kitą veiksmingą 
ir įkvėpianų pasiūlymą. Galimas daiktas, kad varžomės 
pradėti taip elgtis su kitais, nes turime mažai patirties ir 
per daug priešingų įpročių mums kliudo. Taigi iš pradžių 
tiesiog nereikia per daug norėti iš savęs pačių, tuojau pat 
tikėtis greito pasikeitimo ir puikių rezultatų, nes atsiras 
pavojus, kad neteksime drąsos ir būsime pastūmėti atsisa- 
kyti šio užmojo. Taigi išmintinga būtų eiti į priekį mažais 
žingsniais, tai yra pradėti tų, kurie šalia mūsų, atžvilgiu 
mažus meilės veiksmus, ir juos atlikti gana lengvai, nesu- 
keliant pasipriešinimo, nereikalaujant didelės permainos: 
mažus meilės veiksmus, kuklius paslaugumo, švelnumo, 
širdingumo, rūpestingo susidomėjimo, tarnystės gestus. 

Taigi nesikeisime žaibiškai, bet pamažu imsime pasi- 
tikėti meile, įsitinkindami, kad ją išgyventi nėra taip sunku 
ir kad, tiesą sakant, mums tai netgi patinka. 

Tada mumyse nesunkiai įvyks permaina, kuri netgi gali 
mus nustebinti. Iš pradžių geranoriškus veiksmus atliki- 
nėjome šaltai, tai yra nedalyvaudami juose jausmais tik 
dėl to, kad būtų parodyta gera valia; vėliau pamažu pajusi- 
me mūsų sieloje suvešant tikrus simpatijos savo arti- 
miesiems jausmus. Imsime suvokti jų teigiamybes, o mūsų 
jautrumas dėl jų asmenybės aspektų, kurie anksčiau galėjo 
būti mums nemalonūs, ims silpti. Dar kartą kartojame: 
taip įvyksta todėl, kad meilė, nors ir paslėpta, gyvena 
mumyse ir kai ją išjudiname, stengiasi augti bei pritraukti 
geriausius mūsų asmenybės gebėjimus. 

Žinoma, reikia išlaikyti šį norą mylėti, saugantis, kad 
vėl neįsižiebtų visos tos nuostatos ir jausmai, kurie tam 
norui prieštarauja ir kuriems paklusus mūsų siela greitai ir 
vėl atvėstų. 


Iškelti meilę į pirmą vietą 


Būdami susižadėję jie vienas kitą labai mylėjo. Jų įsimy- 
lėjimas buvo nuostabi patirtis, o buvimo kartu pojūčio 
naujovė — jaudinantis nuotykis. Taigi jie susituokė turė- 
dami daug vilties ir lūkesčių. Tačiau jau po kelerių metų 
nusivylė, susitaikė su pusėtinu sugyvenimu, kuriame kiek- 
vienas iš jų susikūrė nepriklausomą gyvenimą, o tada jau 
vien būtis be trinčių ir įtampų atrodė didelis pasiekimas. 

Gerai žinome, kad daug porų išgyvena šį nuopuolį. Pa- 
grindinė priežastis beveik visada yra ta, kad sutuoktiniai 
tarpusavio santykiams kurti neskiria to, ką turi geriausia. 
Jiems tai nėra vertingiausia tikrovė, kurią reikia branginti 
labiau už bet kurią kitą ir puoselėti visokeriopai uoliai, 
bet, priešingai, išsikelia daugybę šalutinių ir kartais niekin- 
gų troškimų, atsisakydami vykdyti tuos smulkius nuolati- 
nius reikalavimus, kurie būtini gyvai ir rūpestingai meilei, 
norinčiai padaryti kitą laimingą. 

Žinoma, kalbama apie akivaizdų nebrandumą. Pama- 
tinis psichologiškai tvirtos asmenybės bruožas yra jos ge- 
bėjimas susikurti tą vertybių hierarchiją, kurią dar tiksliau 
galima būtų pavadinti „meilių hierarchija“: tai motyvacijų 
hierarchija, kurios būtinybė, siekiant būti dvasiškai ir mo- 
rališkai brandiems, yra lengvai suprantama, nes akivaiz- 
du, kad reikia sutelkti savo pastangas ir energiją į tai, kas 
vertingiau. 

Visai teisingai buvo pasakyta, kad niekada negalima au- 
koti žmonių dėl daiktų. Jau aiškinome kodėl: todel, kad 
žmogus yra nepalyginamai didesnė ir šventesnė vertybė, ir 
iškelti prieš jį menkesnes yra nemoralu, tai neverta žmo- 
giško sąmoningumo. Tačiau esama ir kitos priežasties: mū- 
sų saviraiška ir laimė visų pirma priklauso nuo meilės ir 
draugystės santykių pobūdžio, o šiems santykiams žlugus 
neišvengiama dvasiškai skurdi, liūdna, nepasitenkinimų ir 
sunkumų pilna egzistencija. 

Taigi išmintingas žmogus neleidžia, kad pirmąją vietą 
tarp jo motyvacijų užimtų menkesnės vertybės, tokios kaip 
materialinės gėrybės, profesinė sėkmė, pramogos, puiki 
išvaizda ir pan. Savo geriausias pajėgas jis sutelkia moky- 
damasis mylėti tuos, kurie aplink, taip, kad gyventų su 
jais ramiai ir kuo laimingiau. Be to, ir mylėdamas šiuos 
pačius artimiausius žmones, brandus žmogus laikosi tam 
tikros pastangų hierarchijos, nes intuicija sako, kad turime 
uoliau mylėti savo artimuosius negu draugus, o draugus — 
uoliau negu paprastus pažįstamus. 

Patenkinamą gyvenimą gyvena tas, kuris savo pasirin- 
kimus grindžia šiomis išminties taisyklėmis: kas gi gali būti 
laimingesnis už žmogų, kuriam pavyko sukurti džiu- 
ginančią darną su savo sutuoktiniu, vaikais, giminėmis, 
bendradarbiais, su būriu draugų ir pažįstamų? Be abejo, 
nėra brangesnio turto už šį. Ir netgi tada, kai ne visi santy- 
kiai yra tokie idealūs, jau vien jų siekti ir iš dalies pasiekti 
yra didelio malonumo ir vidinės ramybės versmė. 

Žinoma, gyvenimas pasirinkus šiuos dalykus dažnai 
reikalauja aukotis ir atsižadėti, reikalauja palikti ir daug da- 
lykų, kurie patys savaime yra geri, bet gali tapti meilingo 
sugyvenimo kliūtimi. Tačiau tiek, kiek mums pavyksta 

laikytis tokio „geresniosios dalies“ pasirinkimo, aukojant 
menkesnes gėrybes dėl asmenų tarpusavio darnos, mumyse 
atsiveria visas iškilių malonumų pasaulis ir tampa beveik 
neįmanoma parduoti meilę siekiant patenkinti šalutinius 
troškimus. 

Tačiau nedaug žmonių išgyvena šią patirtį ir pasiekia šį 
saviraiškos lygį. Dauguma turi per daug interesų, per daug 
reikalų, kad eikvotų laiką renkdamiesi gyventi ir puoselėti 
meilės bei draugystės ryšius. Neigiami padariniai akivaiz- 
dūs: pradedant santuokomis, kurios susiaurėja iki vargano 
sugyvenimo, baigiant išplitusiu vienatvės keliamu nerimu 
bei neurozėms, kuriose lengva atpažinti nepatenkintos mei- 
lės alkį. 

Tuomet kokia prasmė vaikytis daugybės šalutinių da- 
lykų ir likti be nieko, visiškai nepatenkinus esminių savo 
poreikių? Kokia prasmė mokėti tokią didelę kainą už ne- 
pagrindinius ir efemeriškus dalykus, teikiančius mažai 
džiaugsmo, jei sieloje nesama tikros dvasinės ramybės? Ar 
ne geriau savo energiją ir lūkesčius sutelkti į meilės santy- 
kius, nors kai kada ir atsisakant tam tikrų gėrybių, bet 
pasiekiant tą dvasinį džiaugsmą, kuris apšviečia mūsų gy- 
venimą ir, praturtinęs vidiniu jautrumu, leidžia mums 
džiaugtis visomis tomis net ir kukliomis gėrybėmis, kurių 
meilė neprašo mūsų atsisakyti? 


Nuolatos gyventi meile 
Vienas išminčius rašė, kad įgyjant gebėjimą mylėti dau- 
giau pasiekiama per keturiasdešimt dienų, jei meilė rodoma 


nuolatos, negu per keturiasdešimt metų, jei dedamos pa- 
stangos būna nenuolatinės ir fragmentiškos. Tai įstatymas, 

reguliuojantis bet kokį, ne tik meilės, gebėjimą. Jei noriu 
išmokti kalbą, gerų rezultatų pasiekiu tik tada, kai deramai 
susitelkiu prie jos kiek galima intensyviau iš pat pradžių. 
Tačiau jei mokausi nereguliariai, tuojau pat užmirštu tai, 
ką buvau išmokęs, ir mažai ką pasiekiu. Lygiai tas pats 
atsitinka, jei noriu intensyviau sportuoti, išmokti groti ko- 
kiu nors instrumentu, jei noriu „prasilaužti“ gilindamasis į 
sudėtingą discipliną. 

Visada reikia kaip galima labiau sutelkti pastangas į siek- 
tiną rezultatą. Ši būtinybė padiktuota to, kad mūsų psi- 
chofizinis organizmas lengvai funkcionuoja tik tada, kai 
yra įgijęs gebėjimų, susijusių su mūsų norima įsisavinti 
veikla. Tačiau šiems gebėjimams konsoliduoti nėra kito 
būdo kaip tam tikrą laiką trunkančios intensyvios ir nuo- 
latinės pratybos. Vėliau iki tam tikros ribos galima, taip 
sakant, „gyventi iš pajamų“ arba gerokai sau pasilengvinti, 
nors vis dėlto prireikia ir tam tikro budrumo. 

Lygiai taip pat turime elgtis norėdami įgyti meilės gebė- 
jimą: siekti išlaikyti jį gyvą kaip pagrindinį mūsų pastangų 
tikslą ir stengtis vengti jam prieštaraujančių veiksmų, dėl 
kurių, nuėjus sunkų kelią, tektų grįžti atgal. Bet net jei 
panašiai ir apsiriktume, neverta prarasti drąsos, juk Ži- 
nome, kokie žmonės gležni. Reikia puoselėti patiems šir- 
dingą bei kantrų supratingumą ir toliau nuolankiai tęsti 
savo darbą. 

Akivaizdi sąlyga, kuri būtina siekiant tęstinumo, apie 
kurį buvo kalbėta, ir norint, kad meilė mumyse sutvirtėtų, 
yra pastangos mylėti kiekvieną žmogų, kiekvieną artimą. 
Mūsų meilė auga gana lengvai tik tada, jei ji - tikra meilė, 
tai yra jei mylime visus žmones dėl jų vertingumo ir ski- 
riame dėmesį visiems, o ne atsirinkdami — vieniems taip, 

o kitiems ne, — atsižvelgdami į savo simpatijas bei įvairius 
išskaičiavimus. Taigi reikia puoselėti tikrą vidinį geranoriš- 
kumą visiems tiems, su kuriais mums tenka turėti reikalų, 
ir netgi tiems, apie kuriuos mums tenka vien pagalvoti. 

Reikia vengti kaip nors pažeisti simpatijos visiems 
nuostatą, kaip, pavyzdžiui, reikia vengti nepagarbiai kal- 
bėti ar galvoti apie šalia nesančius žmones. Tiesa, kad jiems 
nekenkia mūsų slapti veiksmai, tačiau nuo jų kenčiame 
mes patys, nes jie alina mūsų gebėjimą mylėti, kurį pažei- 
džia ir susilpnina meilės kelyje vykdomos nereikalingos 
permainos, susidedančios iš žingsnių pirmyn bei atgal. 

Visada turime atsiminti, kad kiekvienas žmogus yra 
šventa būtybė ir negalime jo suprimityvinti savo nepa- 
garba, paskalomis, pašaipa, ironija, piktybiškumu. Ir net 
tada, kai mums reikėtų neigiamai įvertinti tam tikrus kito 
poelgius, turime tai padaryti pagarbiai, apsiriboti objek- 
tyvia jo išorinės veiklos kritika ir nesibrauti į jo ketinimų 
šventovę. 

Meilės menas siūlo mums mylėti ne tik visus, bet ir 
„visa“ — tai yra visas grožio, patrauklumo ir gėrio 
nuotrupas, kurias gyvenimas mums gali pasiūlyti. Meilė, 
kaip jau sakėme pirmame skyriuje, yra labai daug apimantis 
gebėjimas, leidžiantis mums džiaugtis ne tik kitais žmo- 
nėmis, bet ir visomis kitomis mažesnėmis bei didesnėmis 
vertybėmis, kurias galime pasiekt. Taigi logiška, kad tu- 
rime stengtis tobulinti šį nuostabų gebėjimą visais jo dau- 
gialypiais aspektais, kurie taip vieni kitus augina. Mat meilė 
tikrąja to žodžio prasme, tai yra nukreipta į žmogų meilė, 
leidžia mums būti jautresniems bet kokio kito malonu- 
mo pavidalui, o šios „mažos meilės“, šie maži džiaugsmai 
savo ruožtu sutaurina asmenų tarpusavio meilę. 

Šį pasiūlymą dažnai kartoja humanistinė psichologija. 
Pavyzdžiui, psichoterapeutas I. Rubinas (I. Rubin), kalbė- 
damas apie tai, ką gyvenimui reiškia meilė, įtaigiai teigia: 
„Tai malonių ir pasitenkinimą teikiančių nutikimų paty- 
rimas: gražių pavidalų debesys, bėgiojimas kaime, žmonių 
minios šurmulys mieste, nuolatos kintanti mažo vaiko vei- 
do išraiška, šiltas ir patogus kambarys lietingą dieną, gera 
knyga, sniegas, šiltas oras ir kambarys su kondicionieriu- 
mi, troškulys ir gaivus vanduo, šilta vonia, pilnatis nelygi- 
nant apelsinas, moters šypsena, muzika, duonos su sviestu 
skalsumas ir kavos puodelis šiltoje virtuvėje šaltą dieną, 
vitrinų stebėjimas, opera, koncertas, baletas, zoologijos 
sodas, paukščių danguje stebėjimas, žaidimas su smėliu, 
sienos, baldo ar visų namų dažymas, dainavimas, šoki- 
mas... Žinoma, sąrašo galima taip ir neužbaigti, nesvarbu, 
kas jį sudarinėja“ 

Turime ne tik stengtis mylėti visus ir visa, bet ir pradė- 
ti uoliai darbuotis kita kryptimi, tai yra stengtis išguiti 1š 
savo širdies bet kokį priešiškumą, irzlumą, pasipriešini- 
mą, bet kokį bergždžią susirūpinimą, bet kokį neigiamą 
jausmą, kad ir kokios rūšies jis būtų — atsikratyti visų tų 
„psichinių nuodų“, kurie labai lengvai apnuodija mūsų šir- 
dį. Meilė lieka gyva ir auga mumyse tik vidinės ramybės, 
taikos, giedros ir darnos apsupta. Ir jei mes stengsimės 
palaikyti tokią psichinę būseną, vėliau meilė pati besiplėto- 
dama dar labiau puoselės ją ir tvirtins. 


Labiau telktis į mylejimą negu į 
buvimą mylimiems 


Tikra ir visavertė meilė, be abejo, susideda iš mylėjimo ir 
buvimo mylimiems, iš davimo ir gavimo. Kai abu šie kom- 
ponentai tolygiai egzistuoja, abu partneriai jaučiasi visiš- 
kai maloniai. Turint tai galvoje, kyla klausimas: ar reikia, 
kad troškimo mylėti ir troškimo būti mylimiems mumyse 
būtų vienodai? Ar šiems abiem troškimams lemta iš mūsų 
sulaukti tolygių motyvacijų? 

Teigiamas atsakymas, abstrakčiai žiūrint, galėtų atro- 
dyti teisingas: tačiau iš tiesų jis gali tapti klaidingas, vedąs 
iš kelio, gali tapti žmogui gebėjimo mylėti ir apskritai as- 
menų tarpusavio santykių painios pažangos šaltiniu. Gali 
prasidėti regresijos procesas, kurio priežastis ir tolesnes 
stadijas reikia gerai suprasti: tai procesas, į kurį gilinantis 
paaiškėja, kad kur kas naudingiau ir konstruktyviau yra 
stengtis mylėti negu puoselėti buvimo mylimiems lū- 
kesčius. 

Turime visų pirma nepamiršti akivaizdaus fakto, kad 
meilės gavimas priklauso ne nuo mūsų, o nuo kitų: taigi 
tai nepriklauso nuo mūsų valios. Tad jei esame iš esmės 
susitelkę į troškimą, nors teisėtą, būti mylimiems ir dėl to 
mūsų laimė bei vidinė pusiausvyra ima priklausyti nuo jo 
patenkinimo, tampame priklausomi nuo kitų, mūsų emo- 
cinis stabilumas atsiduria kitų rankose. Mus nesunkiai iš- 
tiks nusivylimai ir frustracijos, nes, turint galvoje vidutinio 
žmogaus ribas, be abejo, nėra lengva patirti meilę iš kitų, 
nes daug labiau tikėtina, kad susidursime su abejingumu, 
paviršutiniškumu, silpnumu, nejautrumu, egocentrišku- 
mu, ir šios frustracijos ne tik didins mūsų meilės alkį ir 

troškimą būti mylimiems, bet ir vis labiau silpnins gebėji- 
mą mylėti — mums iškils pavojus užsisklęsti savyje. 

Mūsų vidinė dinamika visiškai kitokia, jei paprastai 
telkiamės į pasiryžimą mylėti. Ši pasiaukojimu grindžiama 
laikysena gali turėti daug privalumų. Ypač svarbu paminė- 
ti vieno iš jų svarbą. Tai perėjimas iš buvimo priklauso- 
miems nuo kirų būsenos į savęs pakankamumą, kuris yra 
vienas iš esminių psichologiškai brandžios asmenybės 
bruožų. 

Norint suprasti, kaip gali tobulėti šis mūsų pageidauja- 
mas gebėjimas, darantis mus emociškai nepriklausomus 
nuo kitų, turime pasikliauti tuo esminiu poreikiu mylėti, 
apie kurį kalbėjome ankstesniuose skyriuose, ir dideliu jo 
mums teikiamu pasitenkinimu. Taip pat reikia prisiminti, 
kad davimas mums teikia daugiau malonumo negu gavi- 
mas. Mat davimas yra aktyvi ir kūrybinga nuostata, kuri 
leidžia mūsų gelminiam Aš gyventi ir jausti savirealizaciją 
bei turtus savyje, o gavimas yra pasyvus nusiteikimas, su- 
sijęs su ribotesne mūsų poreikių sritimi. 

Taigi kuo labiau mūsų laikysena bus pagalbos, meilės 
ir laimės teikimo kitiems laikysena, tuo labiau didės mū- 
sų vidinis pasitenkinimas, kuris stelbs gavimo nerimą. To- 
dėl vis lengviau mums bus artinti prie savęs kitus, tapsime 
neslegiami meilės alkio ir laisvesni nuo pretenzijų. Tai 
padės mums būti mažiau jautriems kitų trūkumams, 
pakantesniems ir labiau apsaugotiems nuo kenksmingų 
tarpusavio frustracijų. Tad didžiai teisingas yra tradicinės 
išminties tvirtinimas, kad reikia labiau trokšti mylėti negu 
trokšti būti mylimiems. 

Tačiau tai nereiškia, kad troškimas būti mylimiems turi 
išnykti iš mūsų sielos ir taip padaryti mus nejautrius kitų 

dovanoms. Šis jausmas, be abejo, nepradingsta, lieka, sa- 
kytume, antrame plane, laisvas nuo emocinio spaudimo. 
Tačiau tuo pat metu jid pasirengęs pradėti veikti ir atlikti 
palaimingą funkciją, nes poreikis būti mylimiems gali pa- 
dėti mums delikačiai ir reikiamai paskatinti kitų užmojį 
savo ruožtu mylėti mus. 


Nereikšti pretenzijų 


Viena iš daugelio klaidų, kurią gali daryti asmenys 
bendraudami vieni su kitais, yra pretenzingai siekti mei- 
lės, atvirai jos reikalauti, versti kitus ją duoti, skųstis, kad 
jos gaunama nepakankamai, ir del to likti apkartusiems ir 
nusivylusiems. 

Ši nuostata pasitaiko labai dažnai: pagyvenę tėvai, ku- 
rie bet kokia kaina nori išlaikyti prie savęs vaikus, jau 
sukūrusius savo šeimas, ir niekada nėra patenkinti tuo 
rūpinimusi, kurį išjų patiria. Švelnumo ištroškusios žmo- 
nos, kurios nepakankamai atsižvelgia į tai, kad šiandieni- 
nis vyras dėl gauto išsiauklėjimo labai dažnai nesugeba 
to švelnumo parodyti; dėl to jos jaučiasi apleistos ir reika- 
lauja, kad vyras skubiai pakeistų savo temperamentą, bet 
juk norėdamas jį tobulinti, jis turėtų būti nuolat švelniai 
mylimas, nereikalaujant iš jo atlygio, kurio jis negali duo- 
ti. Broliai, seserys, draugai, giminės, kolegos, narciziškai 
susitelkę į savo pačių poreikius, linksta kontroliuoti ir sverti 
kitų nusiteikimą savo atžvilgiu, nepasitenkindami tuo, ką 
gauna, ir neslėpdami savo nusivylimo. 

Aišku, kad pretenzingos tokio pobūdžio laikysenos tu- 
ri priešingą poveikį, nes nuvilia gerą valią tų, kurie yra šalia 


52 


„(0kimis 
mūsų ir kurie teikia meilės tiek, kiek gali. B 


laikysenomis lengvai įžeidžiamas kitų jautr 
tam, kuris yra nepatenkintas tuo, ką gauna, iš I paiojus 
sukurti aplink save tuštumą, atimant drąsą iš „į Šturių 
jis norėtų gauti daugiau, ir sukuriant tarp savę! įpasirųjų 
sunkiai įveikiamą atstumą. k 
Šia proga reikia prisiminti, kad, kaip teigi" 
(B. Russell), „neturime absoliučios ir besąly "i 
būti mylimi“, visi privalome išsikovoti pelių 
reikšdami meilę pirmi taip, kad paskatintumė! pli P 
atsilyginti tuo pačiu, kaip yra teigęs jau du 


Seneka, kuris „— tapti mytirnienas laikė" velimin- 
" žonių, 


, s. Todėl 


kę, kad sutuoktinis, vaikai ar draugai atsakytų! 

Tačiau anaiptol ne pretenzija, o visai der?! 
laikomas toks elgesys, kai meilė skatinama 5 bti msi ir 
kantrumu grįstomis priemonėmis, kaip ant2! „gyvidėko- 
jant net ir už patiriamus smulkius švelnumo bei ipesčio 
gestus, arba kai išreiškiamas troškimas i 
bet tai daroma nusižeminant, nesiskundžia". biramų. 
Tačiau pagrindinė ir tikrai veiksmingiausia rieinę vi- 
sada būna gebėjimas neatlyginamai mylėti p) mn “ my- 
lėti nepavargstant ir nereiškiant jokių pret" pa 2Ę 
sukuriamos palankesnės sąlygos, kad mur“ armame 


žmoguje spontaniškai pabustų dėkinguma“ ir tikimas 
atsakyti į patirtą meilę. 

Myleti artimiausius žmones 


Daug kartų literatūroje buvo su humoru panašiais žodžiais 
aprašytas paveikslas, iškalbingai atskleidžiantis nelaimingą 
šeiminį gyvenimą. Svetainėje susirinkę šeimos nariai užsi- 
ėmę kiekvienas savo veikla. Aplinkui tylu, tvyro įtampa ir 
sumišimas, kartkarčiais įsižiebia nesantarvės kibirkštis. 
Tačiau staiga suskamba durų skambutis pranešdamas, kad 
atėjo svečias. Tada tuojau pat beveik magišku būdu kiek- 
vieno veidas pražysta šypsena ir lipšnumu, visi pasirengę 
padaryti gerą įspūdį naujai atvykusiajam, apsupa jį švelnu- 
mu ir rūpesčiu. 

Be abejo, taip pasitaiko gal ir retokai. Tačiau vis dėlto 
tiesa, kad labai dažnai už namų slenksčio bendraujant su 
svetimais žmonėmis stengiamasi atiduoti tai, kas geriau- 
sia, elgiamasi lipšniai ir meiliai, atskleidžiamos geriausios 
turimos savybės, siekiama būti maloniu ir šauniu pašne- 
kovu. O įžengę į namus, jaučiamės turį teisę atsipalaiduoti, 
nebegyventi kontroliuojant save ir atrodyti „tokie, kokie 
esame“ — tačiau tokie, kokie esame ne iš geriausios pusės, 
kuri tam, kad atsiskleistų, visada reikalauja tam tikrų pa- 
stangų, tam tikro budrumo, bet iš blogiausios pusės, iš 
tos, kuriai, kad atsiskleistų, žinoma, nieko nereikia, nes ji 
net pernelyg lengvai ir stipriai siekia iškilti paviršiun pati. 

Trumpai tariant, dirbant profesinį darbą, studijuojant, 
linksminantis su draugais, palaikant namus perdėtai išbliz- 
gintus ir švarius išeikvojama daug energijos; tačiau tam, 
kad būtų sukurta malonaus šeiminio sambūvio darna, ener- 
gija ir laikas taupomi - šiems dalykams skiriama tik savų 
pastangų trupiniai, likučiai. 

Taigi namai neišvengiamai, remiantis dažnai pasitel- 
kiamu įvaizdžiu, tampa tarsi užeiga, iš kurios kiekvienas 

išeina užsiimti savais reikalais ir į kurią trumpai susirenka- 
ma pavalgyti ir praleisti laiką kartu žiūrint televizorių ar 
slepiantis už laikraščio. Taigi mažai kartu gyvenama, men- 
kai kalbamasi, retai bendraujama iš širdies, kiekvienas lie- 
ka užsidaręs savyje su savo problemomis. Labai trūksta 
dalyvavimo vienas kito reikaluose, nuoširdžios sąjungos ir 
dvasinio artumo, kurie gyvenimą namuose gali padaryti 
šiltą ir raminantį dvasią. Nenuostabu, kad vyras, žmona ir 
vaikai tos bendrystės ir švelnaus artumo, kurių negavo ir 
nemokėjo sukurti šeimoje, ieško kitur. 

Labai trumparegiškas ir pragaištingas yra toks mąsty- 
mas, kai savaime suprantamu dalyku laikoma tai, kad yra 
normalu užsiimti daugybe kitų dalykų, o gyvybingumas 
šeimoje atsiras savaime, be jokių ypatingų pastangų — net 
jei išgyvenamas tas nerūpestingumas ir atsipalaidavimas, 
kurie dangstomi „normalumo“ ar „santykio paprastumo“ 
kauke. O juk niekas iš nieko neatsiranda — namuose taip 
pat pjaunama tai, kas pasėjama. 

Šitaip prarandami visi tie dvasiniai ir emociniai ištekliai, 
kurių galėtų dovanoti gyvenimas namuose, kur viešpatau- 
ja ramybe, linksmybė, dvasinė bendrystė, tikslų vienovė — 
tai ištekliai, kurie galėtų padaryti šeimą laimingiausia vieta, 
kokia tik gali būti pasiūlyta žmogui. 

Taigi visų pirma namuose kiekvienas turėtų įdarbinti 
geriausius savo gebėjimus, ir tai būtų didžiausia pajamas 
nešanti investicija, kokią tik galima padaryti. Reikia būti 
įsitikinusiems, kad meilės menas pirmiausia sutampa su 
meilės ir gyvybės auginimo tarp pačių artimiausių mums 
žmonių Menu. 

Šio meilės šeimoje meno aspektai yra įvairūs ir naudingi; 
pateiksime keletą pavyzdžių. 

Nebūkime šeimoje parazitai, eikvojantys kitų gy- 
vybines jėgas, bet visi kartu jauskimės atsakingi kurda- 
mi džiaugsmingą Meg ir visomis prasmėmis visavertį, 
turtingą ir kūrybišką gyvenimą, nepamiršdami, kad 
gausime daug kartų daugiau už tai, ką esame dovanoję. 
Neapkęskime vangumo, egocentrizmo, taip pat tų ab- 
surdiškų nusiskundimų savo šeimine aplinka, būdingų 
būtent tiems, kurie mažiau save dovanoja ir visada nu- 
siteikę, užuot davę, reikalauti. Taip, reikia įžvelgti tai, 
ko trūksta, bet būtina žiūrėti į tai konstruktyviai, tai 
yra kaip į akstiną labiau stengtis, kad būtų užpildyta 
kiekviena spraga. 

+ Nesistenkime nuolatos rūpintis tik savais reikalais — 
visada raskime laiko pasikalbėti su kitais, juos išklausyti, 
geriau juos pažinti ir bet kokiu atveju būti vieni kitiems 
prieinami. 

+ Rodykime pavyzdį, kaip kiti turėtų atsiverti patikė- 
dami savas problemas, mintis, sunkumus. Tačiau labai 
dažnai gali atsitikti taip, kad iš kuklumo, gėdos, per- 
nelyg didelio atsargumo ar egocentrizmo kiekvienas 
užsidarys savyje izoliuodamasis nuo kitų, o juk galėtų 
dovanoti šalia esančiajam džiaugsmą pasirodyti iš ge- 
riausios pusės. 

+ Ber kokia kaina puoselėkime mandagumą, nuola- 
tos sekdami savo balso toną. Griežtas, agresyvus, įžei- 
dus ar šiurkštus kalbėjimo tonas yra daugelio trinčių 
šeimoje priežastis, nes jis palaiko įtampą ir antipatiją. 
Ir, priešingai, namų atmosfera neįtikėtinai pagerėtų, jei 
visi kalbėtų mandagiai ir maloniai, dovanodami vieni 
kitiems neįkainojamą dovaną — nuoširdžiai nušvitusį 
veidą. 

+ Venkime destruktyvios kritikos, paralyžiuojančios 
bet kokią gerą valią. Visada būkime pasirengę pripažin- 
ti kitų nuopelnus ir teigiamybes bei išsakykime tuos 
pagyrimus bei paskatinimus, kurie yra labai galingi ener- 
gijos stimuliatoriai ir teikia pasitikėjimo. 

+ Įvertinkime tai, ką gera gauname vieni iš kitų, ir tai, 
ką kiekvienas šeimos narys daro kitų labui. Taigi kuo 
dažniau rodykime akivaizdų dėkingumą - toks elgesys 
visada praverčia. 

+ Venkime, ypač prie stalo, tų bergždžių diskusijų gin- 
čytinomis temomis, kurios nesunkiai gali suardyti ar 
sugriauti šeiminę darną. Geriau parodykime, kad esa- 
me pasirengę suprasti kitų požiūrį, išryškindami visa 
tai, kas jame yra teigiama. 

+ Kūrybiškai ir protingai organizuokime bendrą poilsį, 
skatinkime kiekvieno iniciatyvą planuojant žaidimus, 
išvykas, malonius vakarus ir kitas bendras pramogas. 
Kaip galėdami palaikykime linksmą šeiminę darną, 
kurioje visi būtų skatinami prasimanyti sąmojingų 
juokų, pasakoti anekdotus ar linksmas istozijas. Bet ko- 
kios tokio pobūdžio pastangos turėtų būti apdova- 
nojamos: niekas taip neatstumia, kaip kitų abejingumas 
ir pastangų juokauti neįvertinimas, neparodant, kad yra 
smagu. 

+ Išnaudokime tas visas nedideles abipusės meilės pro- 
gas, kurias gali pasiūlyti gyvenimas. Pirmiausia turimos 
galvoje visos tos smulkmenos, kurios nieko nekainuo- 
ja, bet kurios vis dėlto gali palankiai paveikti asmenų 
tarpusavio santykius: susidomėjimo, padėkos, atsipra- 
šymo žodis, nedideli tarnystės ir rūpinimosi ženklai, 
paprasti švelnumo gestai. 

PAKANTUMO MENAS 


Vienas iš kenksmingiausių nuodų, galinčių susilpninti ar 
sugriauti mūsų gebėjimą mylėti, yra nepakantumas kitų 
ydoms ir trūkumams: ši blogybė yra labai paplitusi ir 
užkrečia, sugadina santykius, į kuriuos kaip kandis, grau- 
žikas įsismelkia kritika ir keroja kaip piktybinė šaknis. 
Tuomet gali atsitikti taip, kad meilė pamažu bus ištrinta 
ir iš žmonių, kurie galėtų padaryti vienas kitą laimingą, 
sielų taip, kad jie visą gyvenimą nežinos apie geriausią 
kito žmogaus pusę, kuri jiems tampa tik kartėlio ir nusi- 
vylimo šaltiniu. 

Šios degeneracinės dinamikos priežastis dažnai yra sub- 
jektyvūs veiksniai, kaip antai dažnai pasitaikančios įvairios 
neurozės ir psichikos ligos, galinčios padaryti žmogų per- 
nelyg jautrų kito neigiamoms savybėms ir pernelyg reiklų. 

Tačiau šalia šių subjektyvių veiksnių labai svarbus yra 
ir vienas objektyvaus pobūdžio faktorius, į kurį reikia at- 
sižvelgti: kiekvienas žmogus, be tam tikro teigiamų savy- 
bių kraičio, turi ir daugiau ar mažiau trikdančių trūkumų 
bagažą. Taigi iš pat pradžių reikia ramiai priimti tikrovę, 
kad kitų trūkumai yra viena iš kliūčių, su kuria beveik 
kasdien turime susidurti bendraudami su kiekvienu šalia 
esančiu. 

Tai nėra pesimistinė vizija, bet gerąja prasme akivaizdi 
duotybė — psichologiškai ją ištyrus aiškiai atsiskleidžia priežas- 
tys, visų pirma susijusias su aplinkos, kurioje gyvename, 
atmosfera. Priklausome visuomenei, apimtai tam tikros, 
anot A. H. Maslovo, „vidutinio lygio psichopatologijos“, 

kurioje pusiausvyrą palaikantys žmonės sudaro tik mažą 
dalelę. Tai visuomenė, kuri pernelyg retai kaip raidos tiks- 
lą išsikelia vertybinę brandą ir pernelyg dažnai normaliu 
dalyku laiko elgsenų, kurioms būdingas narcisizmas ir nuos- 
mukis, visumą. Be to, tai visuomenė, kurioje iš kartos į 
kartą perduodamas slegiantis psichinių ir dvasinių spragų 
palikimas, nuo pat pirmųjų metų užkrečiantis vaiką ir nu- 
kreipiantis jį nuo to tikrojo teigiamų orientyrų lobyno, 
kuris savaime imtų jame spindėti. Kita vertus, mūsų kul- 
tūroje „meilės menas“ visais savo pavidalais beveik nėra 
žinomas ir taip pat beveik visai nesama meno kartu gy- 
venti sveiką ir darnų gyvenimą. Taigi šioje socialinėje ap- 
linkoje užaugusiam žmogui, nors jis ir būtų geros valios, 
sunku išlikti nepaliestam trūkumų, silpnybių, trapumo ir 
defektų. 

Kaip buvo sakyta, tai situacija, į kurią reikia žvelgti 
realistiškai, be iliuzijų, kurios mus apima skaudžiai 
susidūrus su kitų ribotumu ir kurios priverčia per vėlai 
atverti akis, tai yra tik patyrus žiaurią žalą ir nusivylimą. 
Šios situacijos akivaizdoje turime tik dvi galimybes: arba 
išmokti nelengvo meno taikiai sugyventi su kitų trūku- 
mais ir šitaip galbūt padaryti šiuos trūkumus nuoširdžių 
tarpusavio santykių medžiaga arba likti nesugebantiems 
sutrukdyti šioms spragoms mus sužeisti, išdžiovinti 
mumyse meilę ir priversti atsisakyti tų laimingų asmenų 
tarpusavio santykių, kurie yra labai vertingi mūsų sielai. 
Pastaroji situacija labai dažna, nes dėl kitų asmenų trūku- 
mų nemaža žmonių dalis nė iš tolo nemano išsikelti tikslą 
pasiekti džiaugsmingą sugyvenimą meilėje. 

Taigi turėdami galvoje lemiamą šio meilės gyvenimo 
aspekto svarbą mums, pabandysime pasvarstyti apie kai 

kurias pagrindines psichologines nuostatas, kurios gali at- 
nešti mums pergalę šioje kovoje už mūsų ir kitų laimę. Tai 
kova, kuri iš tiesų yra daugiausia pastangų reikalaujantis dar- 
bas, turimas įveikti kiekvieno, pradėjusio eiti meilės keliu. 


Meilė 17 trūkumai nėra nesuderinami 


Tai tiesa, kurią verta suvokti visą, nes taip galime sau pa- 
dėti nepersiimdami dažnai pasitaikančia labai žalinga mū- 
sų tarpusavio darnai mąstysena. Juk dažnai akivaizdžia ir 
pateisinama laikoma nuomonė, kad geros kitų žmonių 
savybės dėl savo prigimties turi kelti mums simpatiją, o 
trūkumai būtinai ir neišvengiamai turi sukelti mums jei 
ne antipatiją, tai bent šaltumą. Todėl brandžia ir dory- 
binga laikysena laikoma vien tai, kad šie priešiškumo ir 
nepritarimo jausmai neparodomi, išlaikant pakankamai 
palankų išorinį požiūrį. 

Be abejo, tokia savitvarda jau yra reikšmingas asmeninis 
pasiekimas ir veiksminga priemonė, siekiant išvengti trin- 
čių bei nesutarimų ir taip padarant įmanomą nežlugdantį 
sugyvenimą bei tam tikrą pozityvų bendradarbiavimą. Vis 
dėlto toks požiūris tikrai nėra geriausias ir neturi nieko 
bendra su tais meilės bei širdingumo kupinais santykiais, 
kurie galėtų dovanoti mums ir kitiems džiaugsmą, ramy- 
bę ir norą gyventi. 

Taigi žmogus, norintis tokių santykių, turi įsiskiepyti 
visiškai kitokį ir kaip niekad vaisingą įsitikinimą: jis turi 
įtikinti save, kad neišvengiama, jog kitų trūkumai užgesina 
mums simpatiją bei meilę ir kad mūsų meilė pastariesiems 
bei jų trūkumai yra nesuderinami. Priešingai, reikia įti- 
kinti save, kad galima mylėti vieniems kitus bei būti lai- 
mingiems ir tarp Žmonių, turinčių daugybę trūkumų — 

galiausiai mums gali pavykti išlaikyti savo sieloje šiltą žvilgsnį 
ir į tuos, kurių charakteryje ir elgsenoje esama galinčių mus 
erzinti neigiamybių. 

Šio meilės ir neigiamybių „suderinamumo“ įrodymų 
galime rasti visų pirma savo pačių patirtyje, kuria 
remdamiesi galėtume konstatuoti, kad dažnai jaučiame 
nuoširdumą ir švelnumą daug trūkumų turintiems žmo- 
nėms ir mielai atleidžiame jiems jų ribotumą. Kita vertus, 
nejaugi visi mes nepažįstame kurio nors iš tų laimingųjų, 
kurie, iš prigimties apdovanoti optimizmu ir geranoriš- 
kumu, sugeba su simpatija žvelgti į visus, nepriklausomai 
nuo jų teigiamų ar neigiamų savybių? 

Taigi aišku, kad ne trūkumų nebuvimas ar buvimas nu- 
lemia mūsų simpatiją ar antipatiją. Ima veikti kiti veiksniai, 
kurių pirmasis, be abejo, yra trūkumas tos meilės, kuri „myli, 
nes myli": tos meilės, kuri, kaip sakėme pirmame skyriuje, 
užčiuopia giliausiai pasislėpusį Žmogaus dvasios grožį, nors 
jis yra dengiamas neigiamybių sluoksnio. 

Taigi viena iš vertingiausių „meilės meno“ nuorodų, 
yra tvirtas tikėjimas, kad tikrą ir šiltą meilę galime išlaiky- 
ti gyvą visų atžvilgiu, net ir tų, kurie dėl savo trūkumų 
galėtų būti mūsų instinktyviai atstumti. Taigi išmokę ver- 
tingos palankumo ir pakantumo dorybės, išvengsime sau 
ir savo artimiesiems bergždžių trinčių ir kančių bei pavo- 
jaus izoliuotis, psichologiškai atsiskirdami nuo daugybės 
žmonių, su kuriais palaikydami ryšius galėtume save pra- 
turtinti. Remiantis šiais įsitikinimais, reikia rodyti tiems, 
kurie mums tendencingai antipatiški, simpatijos, širdin- 
gumo ir mandagumo ženklus — tai veiksmai, kurie pamažu 
galės „arpalaiduoti “ mūsų sielą, padarydami malonius net 
ir tuos, sukeliančius mums tik neigiamą atsaką. 

Saugotis subjektyvių veiksnių, 


kurie pateikia mums neteisingą kitų įvertinimą 
|] 


Kai kito žmogaus trūkumų akivaizdoje kenčiame, 
jaučiamės €są agresyvūs ar nusivylę, nepagalvoję manome, 
kad tokių mūsų reakcijų priežastis yra mūsų pašnekovo 
elgsena. Mums atrodo, kad tai akivaizdu, ir net ateina į 
galvą mintis, jog mūsų blogos jausenos šaknys visai kitos. 
O iš tiesų šių jausmų priežastis dažnai yra ne tiek kitų el- 
gesys, kiek mūsų įpratimas taip ir ne kitaip regėti dalykus. 
Įvairūs fiziniai, emociniai veiksniai ir motyvai gali labai 
iškreipti mūsų suvokimą ir padarydami mus daugiau ar 
mažiau jautrius kitų trūkumams ar įsivaizduojamoms mums 
daromoms neteisybėms. Taigi priklausomai nuo savo 
dvasinių būsenų galime būti linkę laikyti kitų veiksmus 
erzinančiais, nemaloniais bei įžeidžiančiais arba iš esmės 
nekaltais ir pakenčiamais veiksmais. 

Puikiai pažįstama bendra patirtis, kad, kai esame psi- 
chikai įsitempę, sunerimę ar pavargę, linkstame vertinti 
nepalankiai ir sunkiau pakenčiame net ir menkus šalia 
esančiųjų trūkumus. Ir priešingai, kai esame dvasiškai atsi- 
palaidavę ir psichologiškai ramūs, ir mūsų vertinimai yra 
palankesni bei optimistiškesni, ir bendraudami su kitais 
esame pakantesni bei pozityvesni. 

Dar neigiamesnėje šviesoje linkstame matyti kitų elgesį 
tada, kai esame apimti depresijos, nes šiomis aplinkybėmis 
mūsų regėjimo laukas susiaurėja, mus veikia tik tai, kuo 
kiti erzina, todėl nepajėgiame įžvelgti jų turimo gėrio. 

Mūsų suvokimą gali iškreipti ne tik minėtos psichofi- 
zinės emocinės būsenos, bet ir mūsų didesni ar mažesni 
polinkiai į neurozes. Būti visiškai jų nepaliestiems sunku, 

o beveik visi jų gali priversti mus matyti tik artimų žmonių 
trūkumus. Pakanka prisiminti visumą iškreiptų suvoki- 
mų, prie kurių mus pastūmėja nevisavertiškumo jausmas: 
įžvelgiame, kad kiti yra blogesni už mus, kad galėtume 
lengviau pakelti neigiamą apie save susidariusį įvaizdį, ar- 
ba projektuojame, įpiršdami kitiems tuos kaltės, pasmer- 
kimo ar paniekos jausmus, kuriuos puoselėjame patys sau. 
Galėtume ilgai kalbėti apie įvairius psichologinius trūku- 
mus, užaštrinančius mūsų polinkį - kritikuoti tuos, kurie 
šalia mūsų. 

Taigi turime labai saugotis, kad neimtume laikyti tikrais 
pesimistinių kitų žmonių vertinimų, kurie mums kyla 
spontaniškai ir veikia mūsų elgesį. Bet ką daryti, kad šie 
klaidingai neigiami vertinimai nepadarytų mums žalos? Pa- 
grindinė priemonė, žinoma, yra savianalizė, atskleidžianti 
mums, ar turime psichinių trūkumų ir kokio jie didumo — 
trūkumų, del kurių taip labai įsižeidžiame ar liekame su- 
krėsti kitų žmonių neigiamybių. Jei atsakymas teigiamas, 
reikės kaip įmanoma labiau nepasitikėti mumyse kylančiais 
piktavaliais nuosprendžiais, praleidžiant juos pro objekty- 
vaus ir kaip galima geranoriškesnio vertinimo sietą. 


Sutelkti savyje teigiamą kitų įvaizdį 


Tačiau esama gerokai veiksmingesnės priemonės, kuria ga- 
lime naudotis kovodami prieš aptariamą „asmenų tarpusa- 
vio pesimizmą : turime susikurti kuo teigiamesnį pastovų 
įvaizdį tų, su kuriais paprastai bendraujame ir su kuriais 
santykis mums yra daug svarbesnis už kitus atsitiktinius 
bei laikinus ryšius. 

Žinoma, kad visi mes stengiamės susikurti apie kitus 
(ne tik apie save pačius) fiksuotą įvaizdį, nekintamą jų 
regėjimo ir vertinimo būdą. Šis artimųjų įvaizdis yra di- 
delė mūsų psichinio gyvenimo našta, nes automatiškai links- 
tame elgtis su jais pagal šį įvaizdį ir juo remiantis aiškinti jų 
poelgius bei ketinimus. 

Bėda ta, kad šis įvaizdis dažniausiai nėra kas nors švie- 
saus, racionalaus. Turimas galvoje pasąmonės procesas, kuris 
formuoja mums kitų įvaizdį tik įspūdžių, nulemtų tų įvai- 
rių minėtų emocinių iracionalių faktorių pagrindu. 

Šie įspūdžiai veikiau yra neigiami negu teigiami, nes 
esame daug jautresni kitų trūkumams ir patiriamoms 
skriaudoms negu teigiamoms pastarųjų savybėms ir iš jų 
patiriamam gėriui. Taigi gali atsitikti taip, kad mums ne- 
norint ir nežinant, mumyse įsišaknys klaidingas šalia esan- 
čiųjų įvaizdis, šiaip ar taip mus apsunkinantis, galintis tu- 
rėti labai neigiamų padarinių: tų žmonių imsime negerbti 
ir nevertinti, jaustis jų aukomis, mažai ko tikėtis iš jų, jaus- 
ti jiems mažai švelnumo ir savaiminės simpatijos, paprastai 
neigiamai vertinti jų poelgių priežastis ir panašiai. 

Net jei šie trūkumai pasireikštų mumyse gana neįkyriai, 
mus gali ištikti tikra nesėkmė — imsime nepaisyti šių mums 
artimų Žmonių gerųjų savybių ir dėl to jų nevertinsime, 
negirsime ir neskatinsime. Tačiau žinome, kad jei geriausia 
mūsų dalis nepripažįstama ir ja nesidžiaugiama, ji neiš- 
vengiamai lieka neišreikšta ir linksta atrofuotis. Pavyz- 
džiui, gali atsitikti taip, kad sutuoktiniai praleis kartu 
visą gyvenimą taip ir nepažinę vienas kito, nesužinoję apie 
visą tą gėrį, kuris galėtų kilti iš jų abiejų ir kuris padėtų 
porai gyventi laimingą santuokinį gyvenimą. Tuo pat me- 
tu prastesnės savybės puikiai žinomos, jų pagrindu susi- 
formuoja daugmaž pakenčiamas sugyvenimas, kuris, deja, 

neturi nieko bendra su lūkesčiais, abiejų sutuoktinių puose- 
lėtais jų santykių pradžioje. 

Tad štai kodėl būtina suvokiant kitus nepasiduoti ža- 
lingų bei iš teisingo kelio išvedančių emocinių veiksnių 
malonei ir pasitelkti tapačius apmąstymus ir nuoširdžiai 
ieškoti kaip įmanoma teigiamesnio tų, su kuriais gyvena- 
me, įvaizdžio, kuris leistų įvertinti visas gerąsias jų savybes 
ir visą jų mums suteiktą ir teikiamą gėrį taip, kad pro mū- 
sų akis neprasprūstų nė viena teigiamybė. Šis įvaizdis turi 
būti dažnai tikslinamas, permąstomas ir vis gerinamas taip, 
kad jis galiausiai užgožtų tą neigiamą mūsų susikurtą įvaiz- 
dį, kurį galime turėti susikūrę. 

Šį įvaizdį pasitelksime kiekvienąkart, kai būsime gun- 
domi blogai manyti apie savo artimuosius ir juos atstumti. 
Vadinasi, jei akivaizdžiai būsime verčiami laikyti kitų elgesį 
netinkamu, nepervertinsime jo reikšmės, ir jis galutinai 
neaptemdys mums teigiamo kitų įvaizdžio. Į jų trūku- 
mus žiūrėsime kaip į jų asmenybės nukrypimą ar silpnybę — 
asmenybės, kuri, mūsų akimis, iš principo yra teigiama ir 
mylima. 


Apsiginti nuo „psichinio sustabarėjimo“ 


Neigiamos įtakos, kurią mums gali padaryti nepakantumas 
kitų trūkumams, kontekste pavojus, kurio reikia saugotis, 
yra ta psichologinė regresija, kuri įtikinamai buvo pavadin- 
ta „psichiniu sustabarėjimu“ arba „emociniu nejautrumu“ 
Ši psichinė būsena pasižymi tuo, kad sieloje spartėja 
meilės ir su ja susijusių teigiamų jausmų, tokių kaip sim- 
patija, emocinis patrauklumas, kilnumas, supratingumas 
ir kt., atrofija. Šiuos teigiamus jausmus išstumia daugiau 

ar mažiau paslėpti neigiami jausmai, tokie kaip abejingu- 
mas, šaltumas, antipatija, apmaudas, atstūmimas, taip pat 
slapta agresija, pasirengusi prasiveržti įvairiais pavidalais. 

Tokios pragaištingos situacijos priežastys yra įvairios, 
jos dažnai kaupiasi ir viena kitą augina. Iš esmės dažniausias 
sustabarėjimo veiksnys yra ta visuma mažų bei didelių trū- 
kumų, kurie paprastai ir lengvai išreiškiami kitų atžvilgiu: 
tai tokie trūkumai kaip kritika, storžieviškumas, agresijos 
proveržiai, šiurkštūs nepateisinami priekaištai, sarkazmas, 
ironija ir kt. Atliekami tokie piktavališki veiksmai defor- 
muoja mūsų sielą, nes kiekvienas jų palieka mumyse pėd- 
saką ir sustiprina tuos trūkumus, kuriems pasidavę jį atli- 
kome. Todėl tada, kai mūsų gebėjimas mylėti, kuris jau ir 
taip pats savaime yra trapus bei pažeidžiamas, susilpnėja, 
kiekvienas mūsų negeras veiksmas, kurį atliekame prieš 
artimąjį, labai sparčiai stiprina mūsų negerąją egoistinę pusę, 
kuri labai galinga, kaip galingi yra ir visi mūsų neigiami 
polinkiai. Atsitinka taip, kad jei mūsų blogi poelgiai kitų 
žmonių atžvilgiu tampa dominuojančiais ir įprastais, ge- 
bėjimas mylėti ir meilės džiaugsmas užgęsta, o jų vietoje 
išsikeroja tas kartus ir varganas širdies sustabarėjimas, apie 
kurį kalbėjome. 

Tarp įvairių kitų priežasčių, lemiančių šią psichinę būse- 
ną, dėl savo svarbos iškyla viena: tai tokios aplinkybės, kai 
žmogui, siūlančiam kitiems draugystę ir meilę, neatsakoma 
tuo pačiu. Ilgą laiką, galbūt ištisus metus, žmogus bandė 
sukurti meilės ryšį su jį supančiais žmonėmis, tačiau mai- 
nais gavo paviršutiniškumą, abejingumą savo jausmams ir 
kitas neigiamas reakcijas. Tada jis, pavargęs ir nusivylęs, 
netenka vilties, kad jam pavyks užmegzti pasitenkinimą 
teikiančius santykius, ir užsisklendžia savyje, atsisakydamas 


66 


vėl atsigręžui į kitus. Nenorėdamas, kad jo jautrumas būtų 
dar kartą sužeistas, jis leidžia savo sielai emociškai sustaba- 
rėti, apsitraukti kiautu. 

Neverta pernelyg atkakliai stengtis dėl apgailėtinos pa- 
dėties, į kurią įpuola artimasis: tai blogybė, kuri padaro 
taip, kad jos paveiktas žmogus, užuot radęs džiaugsmą ir 
gyvenimą su savaisiais, randa juose tik kartėlio ir nusivyli- 
mo šaltinį. 

Daug naudingiau yra pamąstyti apie atsakomąją energiją, 
kurią reikėtų kaupti pastebėjus sieloje augantį nepakantu- 
mą ir antipatiją kuriam nors iš šalia esančių žmonių. Pa- 
grindinis vaistas — pradėti visiškai priešingą sustabarėjimui 
procesą, tai yra vidinio atsipalaidavimo procesą, žadinant 
ir bet kokia kaina palaikant gyvą paprastą ir šiltą meilę 
tiems, kurie kelia antipatiją, kurių nemėgstame — tai medė, 
kurią sudaro simpatija, švelnumas, mielaširdystė, dosnumas 
ir konkretūs darbai. 

Akivaizdu, kad šie jausmai negali lengvai įsitvirtinti 
žmoguje, kurio siela jau yra gerokai sustabarėjusi. Vis dėl- 
to tiesa, kad mes turime daug galios savo emociniams 
gebėjimams ir dėl to galime daug padaryti, kad juos pa- 
žadintume. Taip pat teisinga tai, kad šiuo tikslu gali būti 
naudingi ir vien tik išoriniai veiksmai, atlikti valios pa- 
stangomis, iš pradžių net ir be jokio vidinio dalyvavimo. 

Žinoma, atlikti šių veiksmų nejaučiant meilės, tai veikti 
taip, tarsi būtų mylimas kitas, gali sukelti žmogui įspūdį, 
kad tai tik komedija ir kad jis apsimetinėja. Tačiau taip 
nėra, nes meilė, kurios norima ir kuri reiškiama kito meilės 
vardan, yra kaip niekad tikra meilė ir kaip tokią ją suvokia 
tas, kuris yra jos objektas. 

Be to, negalime pamiršti, kad sustabarėjimas yra prie- 
šingas mūsų prigimčiai, iš jo mūsų geriausias Aš trokšta 

tik išsivaduoti, o meilė, priešingai, visiškai patenkina emo- 
cinius mūsų poreikius ir dėl to, leidus jai pasireikšti ir 
akylai nuolatos ją saugant, ji netruks įsitvirtinti mumy- 
se, suteikdama mums tik džiaugsmą, bet taip pat — ir pa- 
lengvėjimą išvengus psichinės mirties pavojaus, —- mirties, 
kuri yra meilės mumyse nusilpimas. 


Tobulos meilės sapnas 


Žinoma, kad žmogaus siela, ypač dvasiškai jautresnių ir 
subtilesnių žmonių sielos, reikalauja tobulos meilės, visiš- 
kos bendrystės, iki galo atlyginamo buvimo kartu. Kalba- 
ma apie giliai žmogišką, autentišką ir teisėtą poreikį, 
kurio negalima painioti su iliuziniu romantiniu sentimen- 
talumu. Neretai sutuoktinis pasirenkamas pirmiausia dėl 
šio troškimo ir vilties nebebūti daugiau vieniems, bet tap- 
ti „viena širdimi ir viena siela“ su kitu asmeniu, su kuriuo, 
glaudžiai sieloms bendraujant, būtų einama gyvenimo 
keliu. 

Kartojame: šis troškimas pats savaime yra sveikas kaip 
nė vienas kitas ir gali tapti konstruktyviausių santykių pa- 
grindu. Tačiau jis gali tapti ir nusivylimų bei abiejų asmenų 
nuosmukio šaltiniu. Taip atsitinka tada, kai žmogus, pri- 
verstas suvokti trūkumus ir silpnybes tų, su kuriais bandė 
užmegzti tikrą draugystę, įsitikina, kad su šiais žmonėmis 
mažai galima nuveikti. Tad jis nuleidžia rankas ir geriausiu 
atveju palaiko su jais tik formaliai mandagius santykius, 
atsisakydamas to, kas dvasiškai labiau tenkina. O kadangi 
jam nepavyksta pasiekti trokštamo santykių tobulumo, 
jis puola į neviltį, kuri jį apakina, priversdama regėti tik 
kitų neigiamybes, tai yra tik tai, kas trukdo tam susitikimui, 

kurio jam reikia. Teigiamybių jis nepastebi, o jei ir paste- 
bi, neteikia joms reikšmės, nes jam atrodo, kad jų nepa- 
kanka, kad duotų jam tai, ką jis laiko vieninteliu esminiu 
dalyku. 

Ši dinamika yra labai pavojinga, nes toks kelias skatina 
atsisakyti tikro santykio su vis didėjančiu žmonių skaičiu- 
mi, rizikuojant tapti dvasiškai izoliuotiems ir skeptiškai 
bei karčiai susitelkti tik į save. Taigi ir šiuo atveju mato- 
me, kad pasitvirtina žmogiška išmintis: kas per daug nori, 
negauna nieko. 

Atsižvelgiant į šį kenksmingą tikros meilės ir tikros drau- 
gystės troškimo poveikį, galima būtų daryti išvadą, kad 
galų gale šis troškimas yra žalingas ir kad reikia tapti jam 
nejautriems, pasitenkinant paviršutiniškais santykiais ir lai- 
kantis tikroviško įsitikinimo, kad santykiai, kurie tikrai 
patenkintų mūsų sielą, yra nepasiekiami. 

Tačiau, laimei, šis pesimistinis įsitikinimas iš tikrųjų 
nepasiteisina. Tikra draugystė ir pasitenkinimą teikiantis 
vienybės jausmas nėra įmanomi tik tarp tų, kurie geba pa- 
siekti idealią meilę. Priešingai, tai pasiekti galima ir ten, 
kur du ar daugiau žmonių dovanoja vieni kitiems save 
tokius, kokie jie yra, ir tai, ką jie turi, nesvarbu - daug tai 
ar mažai. Taip atsitinka tada, kai stengiamės padaryti tai, 
ką galime geriausia, kad mylėtume kitą taip, kaip sugeba- 
me, atsižvelgdami į visiems būdingą jo žmogišką trapumą. 

Taigi norėdami pasitenkinti kitų meile, neturime tik 
stebėti ir žvejoti tai, kas mums duodama. Veikiau turime 
padaryti savo sielą imlią bei dėkingą ir už kukliausią gautą 
dovaną. Tuomet, net jei mes pirmi mylime kitą taip, kaip 
sugebame, su visais jo trūkumais, patirsime tą tikrą mei- 
lę, kurios taip trokšta mūsų siela. 

Saugotis „ratilo efekto“ 


Šį įtaigų terminą sugalvojo psichologas E. Torndaikas 
(E. Thorndike) pažymėti neigiamai dinamikai, kuriai labai 
lengvai galima pasiduoti. Kaip teigia autorius, praktiškai 
gali atsitikti taip, kad kai mus sužeidžia koks nors kito žmo- 
gaus trūkumas, mūsų sieloje nuo šio trūkumo pasklinda 
tarsi koks didelis blausus ratilas, visiškai uždengiantis kito 
asmenybę ir atimantis iš mūsų gebėjimą įžvelgti bet kokį 
kitą jo teigiamą bruožą, nes mūsų regėjimo laukas visiškai 
užtemdomas. 

Reikia turėti galvoje, kad tokia pati dinamika gali pasi- 
reikšti ir teigiamų kito žmogaus savybių atžvilgiu: jei koks 
žmogus padaro mums gerą įspūdį dėl kokios nors teigia- 
mos savo savybės, kuriai esame jautresni, arba dėl palankaus 
elgesio su mumis, esame linkę matyti jį visą „apšviestą 
teigiamybių“ ir neįžvelgiame nieko neigiamo. Todėl gali 
atsitikti taip, kad kaip jau buvo sakyta, regėsime juodą ir 
baltą žmonijos paveikslą, tai yra į visuomenę bus žiūrima 
kaip į susidedančią iš žmonių, kurių vieni yra visiškai smerk- 
tini, o kiti —- absoliučiai geri ir vertintini. 

Apsistodami prie su neigiamomis savybėmis susijusio 
„ratilo efekto“ (ši situacija psichologiškai yra svarbesnė), 
prisiminkime, kad jo reikia labai saugotis, nes jis linkęs 
labai lengvai įsismelkti į kitų įvaizdį mūsų akyse. Taip pat 
turi būti aišku, kad dėl jo susidaro klaidingas mūsų arti- 
mųjų įvaizdis. Labai svarbu, kad beveik visi žmonės turi 
sudaryti iš įvairių „poasmenybių“, kurios gali būti stulbi- 
namai skirtingos, nes žmogui kartais būdingos visiškai 
priešingos savybės. Todėl gali būti taip, kad, pavyzdžiui, 
tas pats žmogus tam tikromis aplinkybėmis pasirodys kaip 


70 


dosnus, altruistas (ir jis iš tiesų toks yra), o kitomis elgsis 
vien tik egocentriškai, nes laikinai jame bus įsitvirtinusi 
neigiama „poasmenybė“ Trumpai tariant, visi esame šiek 
tiek „pirandeliški“, įvairiaveidžiai. Tuo pačiu metu esame 
ir geros, ir blogos būtybės, kuriose teigiamos ir neigiamos 
savybės yra neišnarpliojamai susipynusios. 

Nesunku suprasti, kokia yra asmenų tarpusavio laiky- 
sena šios tikrovės akivaizdoje. Turime atminti, kad jei tam 
tikro žmogaus atveju kaip dominuojančią regime blogąją 
jo pusę, šis žmogus pasitelkęs empatiją perpranta neigiamą 
vertinimą, yra atbaidomas, nuviliamas ir, žinoma, neska- 
tinamas gerėti. Tačiau jei nuoširdžiai stengiamės regėti ge- 
riausią jo dalį, ja džiaugtis ir galbūt netgi atvirai ją girti, 
sustiprėja jo pasitikėjimas savimi bei tikėjimas, kad jis gali 
kitiems patikti ir būti kitų priimtas. Taigi šitaip jam bus 
labai padėta gerėti. 

Didžiai išmintingas yra patarimas visada susitelkti į 
kitų teigiamybes, nes pripažįstamas ir mylimas gėris ska- 
tinamas augti. Anaiptol nenorime pasakyti, kad reikia 
kitus idealizuoti. Priešingai, būtina susidaryti apie juos tikrą 
vaizdą, atsižvelgiant ir į jų neigiamybes. Bet kaip tik šio 
suvokimo ir būsime pastūmėti dar labiau priimti ir pa- 
lankiai įsivaizduoti kitą, o tai mūsų artimiesiems suteiks 
postūmį ir jėgų gerėti. 


KOMUNIKACIJA IR JOS PROBLEMOS 


Jei tiesa, kaip ne kartą yra sakęs E. Munje (E. Mounier), 
kad mūsų gyvenimas yra pašaukimas „egzistuoti draugę, 
suvienytiems meilės“ (E. Mounier), tiesa ir tai, kad pats 
gyvenimas drauge yra „pašaukimas komunikuoti“, nes dia- 
logas yra pagrindinis ir privilegijuotas įrankis, kuriuo ga- 
lime kurti tikrą buvimą kartu ir megzti gyvą bei stiprų 
santykį su tais, su kuriais gyvename kartu. Juk būtent nuo 
mūsų tariamų žodžių ir jausmų, kurie paskatina juos tarti, 
didžiąja dalimi priklauso mūsų būties kokybė, o iš mūsų 
atidumo verbalizuojant dalykus gali rastis iki galo žmo- 
giškas susitikimas, galintis mus išvaduoti iš tos vienatvės, 
kurios priežastis ne tiek artimo žmogaus neturėjimas, kiek 
nesugebėjimas kam nors atsiverti. 

Iš čia aiškėja, kaip svarbu nuolatos iš naujo dėti es- 
mingesnes pastangas tobulinant mūsų gebėjimą palaikyti 
dialogą su kitais. Tačiau mūsų pastangas šia prasme gali 
paskatinti ir kita svarbi motyvacija. Jau esame sakę, kad 
meilę, norint kad ji konsoliduotųsi ir taptų tvirta bei spon- 
taniška psichine nuostata, reikia nuolat puoselėti. Taigi 
žodis mums visada suteikia tiesioginę galimybę dovanoti 
meilę, jei ne ką kita, dėmesingai reiškiant švelnumą ir man- 
dagumą. Tad ar neišmintingos būtų pastangos rūpintis 
kiekviena dialogo akimirka, užuot veltui švaisčius žodžius, 
paliekant juos nerūpestingumo, momentinių impulsų, ant- 
raeilių ir paviršutiniškų ar netgi narcisistinių, egocentriškų 
ir nelabai geranoriškų motyvacijų valiai? Kita vertus, nėra 
sunku išsiugdyti gebėjimą konstruktyviai komunikuoti. 

Pakanka pradėti nuo trupučio paslaugumo, nuo švelnaus 
tono, svetingo imlumo, ir labai greitai pastebėję, kad teik- 
dami šią dovaną mes patys patiriame pasitenkinimą, bei 
suvokę, kad šitaip darome gera kitiems, būsime smarkiai 
paskatinti toliau taip laikytis. 

Vien šios nedidelės geros valios pastangos gali gerokai 
pakeisti mūsų asmeninio gyvenimo kokybę. Tačiau dar 
didesnių rezultatų galime pasiekti, jei atsidėsime puoselėti 
kokį nors esminį „meno palaikyti dialogą“ bruožą - me- 
no, turinčio visumą išmintingų taisyklių, kurių pagrindines 
pabandysime trumpai aptarti tolesniuose skyriuose. 


Suvokti, kad turime gerėti 


Iš pirmo žvilgsnio gali atrodyti, kad palaikyti dialogą yra 
tiesiog tam tikra visiškai natūrali ir spontaniška veikla, ne- 
reikalaujanti ypatingų pastangų ir apibendrinimų. Ir išties 
daugybė žmonių tiesiog vartoja žodžius nemąstydami, be- 
veik mechaniškai leisdami pasigirsti iš jų lūpų tam, kas 
pirmiausia jiems šauna į galvą. Tačiau ar dažnai tokia kal- 
bėsena leidžia užmegzti pasitenkinimą teikiančius ir pra- 
turtinančius dialogus? "Tai nutinka retai, nes vienatvė ir 
nebendringumas yra vienos iš labiausiai paplitusių ir 
skausmingiausių mūsų visuomenės blogybių. 

Dialogo menas iš tiesų yra atsakingas dalykas, ir tikrai 
kiekvienas, pradėjęs eiti meilės keliu, yra patyręs, kaip sun- 
ku sukurti šiltus tarpusavio ryšius, kad jie būtų atsivėrimo 
ir supratingumo pagrindas ir padėtų tikrai abipusiškai keis- 
tis jausmais, mintimis bei naudinga patirtimi. Tikriausiai 
ir mums ne kartą yra tekę nusivilti ir patirti nesėkmių. 
Galimas daiktas, kad ir mes apraudame skausmingas, 

neišmintingas savo klaidas, kurios pakirto meilės ryšius, 
sukūrė įtampą, dėl kurių kentėjome mes ir kiti, dėl kurių 
likome nesusikalbėję ir dvasiškai nutolę nuo tų žmonių, 
kurių nuoširdus artumas būtų galėjęs būti mums dovana. 

Reikalas tas, kad nėra nieko taip dviprasmiško kaip žo- 
dis, nes esama žodžių, kurie suvienija arba išskiria, kurie 
kuria arba griauna, kurie dovanoja laimę arba kartėlį, ku- 
rie skatina ar atbaido, dėl kurių mylime arba nekenčiame, 
kurie atveria akis arba jas užmerkia. Taigi žodžiai keičia 
mūsų tikrovę, ir bet kas iš to, ką pasakome, palieka mus 
jau kitokius nei anksčiau, žodžiai daro mus geresnius arba 
blogesnius. Tad nuo bendravimo būdo didele dalimi pri- 
klauso mūsų laimė, kurią gerokai lemia mūsų tarpusavio 
santykių kokybė. 

Iš to aiškėja, kad pradinė sąlyga, norint pagrįsti moty- 
vus, dėl kurių atsidedama „komunikacinei kompetencijai“ 
įgyti, yra suvokimas, jog šioje žemėje daug kas keistina. 
Tai įsitikinimas, kuris turi įsišaknyti mumyse, nors iš 
pirmo žvilgsnio gali atrodyti, kad mums šioje žemėje 
pakankamai gerai. O iš tiesų, kalbant apie asmenų tar- 
pusavio mainus, visada įmanoma ką nors gerinti - gerin- 
ti taip, kad mus supantiems žmonėms galėtume daryti 
vis teigiamesnį poveikį. 


Būti pasirengusiam labiau klausyti 
negu kalbėti 


Teisingą dialogą sudaro kalbėjimas ir klausymas. Abi šios 
veiklos turėtų būti vienodai paskirstytos tarp dviejų po- 
kalbio dalyvių. Tačiau dažnai taip nebūna, nes poreikis klau- 
syti yra silpnas ir retas — jis veikiau yra darbas, pakenčiamas 


74 


iš pareigos bei padorumo ir atliekamas skubotai, paviršu- 
tiniškai. Ir priešingai, poreikis išreikšti save ir pasidalyti 
savo mintimis yra toks stiprus, kad dažnai verčia žmogų 
stengtis be perstojo kalbėti, netgi nesirūpinant, ar tai ma- 
lonu pašnekovui. 

Šitaip pridarome daug klaidų. Nutraukiame kito kal- 
bą, nelaukdami, kol jis baigs dėstyti savo mintį. Kalbame, 
nors mūsų niekas neklauso. Nesumišę liejamės, pokalbi- 
ninkui darant tą patį, ir šitaip tampame juokingi, kada du 
ar daugiau žmonių dialogą paverčia paraleliai vykstančiais 
monologais, kai be keleto nereguliarių ir apsimestinių ben- 
drų frazių kitų sąlyčio taškų nėra. Nesistengiame suprasti 
kito minčių ir jam kalbant galvojame apie tai, ką pasaky- 
sime patys, kai jis galiausiai liausis kalbėjęs. Žūtbūt sten- 
giamės tarti paskutinį žodį ir taip toliau. 

Kokią prasmę gali turėti tokia nevaisinga žodžių dvi- 
kova? Kaip turi elgtis tas, kuris nori pritaikyti meilės me- 
ną ir dialoge? Nuoroda paprasta: iš pat pradžių atsisakyti 
poreikio išsisakyti, kuris pats savaime teisingas, dialogo 
laiką dalyti į lygias dalis tarp savęs ir kito, atiduodant, 
taip sakant, partneriui ir savąją pusę. Vadinasi, nors mes 
ir nebūsime galėję kalbėti, bent jau būsime dosniai pado- 
vanoję kitam galimybę išreikšti save iki galo ir pasijusti 
išklausytam bei priimtam. 

Tačiau reikia pasakyti, kad šis mokėjimas priversti save 
tylėti yra ir veiksmingiausia priemonė siekiant kaip gali- 
ma labiau būti patiems išklausytiems. Ir komunikuojant 
gali veikti ta „abipusio jausmo“ taisyklė, o ja remdamasis 
tas, kuris jaučiasi esąs dosniai ir nesuinteresuotai pamalo- 
nintas, yra linkęs su dėkingumu atsilyginti tuo pačiu — 
šiuo atveju tai būtų susidomėjimas pašnekovo mintimis 
ir vidine tikrove. 

Neduoti patarimų, jei jų aiškiai neprašoma 


Kai koks nors žmogus pasidalija su mumis savo rūpes- 
čiais, mes spontaniškai esame linkę tuojau pat jam padėti 
sakydami, kad supratome jo susirūpinimą, papasakojame 
jam apie savo patirtį šiuo klausimu ir duodami patarimų. 
Toks elgesys mums gali atrodyti teisingiausias ir norma- 
liausias: kadangi mano pašnekovas yra patekęs į sunkią pa- 
dėtį, kodėl gi jam nepadėjus, kai aiškiau regime dalykus, 
nes galime pažiūrėti į juos iš šalies? 

Tačiau taip elgdamiesi galime nesunkiai, visai to ne- 
norėdami, padaryti didelę klaidą ir pademonstruoti ne- 
supratingumą bei nejautrumą, nemokėdami atsižvelgti į 
tai, ko kitam iš tikrųjų reikia — nebent mūsų patarimo 
būtų aiškiai klausiama. Kai papasakojame kitiems apie savo 
sunkumus ir abejones, mažiausiai, ko tuo metu trokštame — 
tai būti pertraukti ir pamokyti. Mes visų pirma norime 
turėti šalia ką nors, kas mus supranta, priima, kas mūsų 
mintis paverčia savomis, išgyvena viską su mumis, yra 
mums dvasiškai artimas. Taigi pirmiausia mums reikia 
nuoširdžios bendrystės. 

Antra, jei mes atsiveriame kitiems, darome tai todėl, 
kad nujaučiame, jog verbalizavimas yra veiksminga prie- 
monė siekiant ką nors patiems išsiaiškinti, stengiantis su- 
prasti ir sutvarkyti savo idėjas, išsivaduoti iš sumaišties, 
iškelti į šviesą slaptas savo mintis, lengviau aptarti dalykus 
su savimi pačiais. Taigi norime vieni pasiekti tiesą, nors ir 
vertingai gelbstint kitam, kuris atidžiai ir nuoširdžiai klau- 
sydamasis sukuria jaukią psichologinę erdvę, skatinančią 
giliau pasinerti į save pačius. 

Pagaliau, trečia, mes išreiškiame savo jausmus, nes kai 
jie sutikrovinami, kaip paprastai sakoma psichoanalizės 

terminais, tai yra iškeliami į paviršių ir „leidžiama jiems 
įkvėpti oro“, suteikia palengvėjimą ir išvaduoja mus iš di- 
delės jų neigiamos trikdančios įtampos. Ir priešingai, lai- 
kyti juos uždarytus savyje tiek dėl pasitikėjimo trūkumo, 
tiek dėl to, kad nėra žmogaus, kuris būtų pasirengęs iš- 
klausyti mus, yra labai kenksminga, kaip kenksminga pa- 
likti uždarytą buboną. Be to, norint šią naudingą iškrovą 
palengvinti, vienintelė tikra priemonė yra dėmesingas ir 
atidus klausymasis, o aktyvus kišimasis, žarstant pasiūly- 
mus ar patarimus, vargiai gali būti naudingas. 

Tačiau šiomis aplinkybėmis savo indėlį apribojant vien 
tik klausymusi, mums gali kilti jausmas, kad taip elgda- 
miesi tiesiog liekame savo pašnekovui nepagelbėję, nors ir 
galėtume. Tačiau toks įspūdis klaidingas. Mat neprašyti 
patarimai erzina kitą ir yra sunkiai priimami, o tikras 
dalyvavimas, net ir tylus, sprendžiant sunkumus, kuriuos 
partneris mums išdėsto, labai veiksmingai jam padeda pa- 
čiam viską išsiaiškinti, nes jis to ir trokšta — rasti atsaky- 
mus į savo klausimus pats. 

Ši dinamika tikriausiai jau buvo mūsų pačių išbandyta. 
Kad ir kaip būtų, ji ypač gerai žinoma tiems, kurie laisva 
valia dovanodami save kitiems arba dirbdami pagal profe- 
siją atlieka patarėjų vaidmenį. Jiems dažnai nutinka taip, 
kad nors jie vien tik klausosi ir negali duoti jokių pasiūly- 
mų, didžiai nustemba išgirdę savo pašnėkovą sakant, jog 
jų pagalba buvo labai vertinga ir jis dabar aiškiai matąs, 
kaip turėtų spręsti savo problemas. 

Kaip tik tokia pagalba, kuri pasireiškia klausymusi, 
paremtas labiausiai paplitęs K. Rodžerso (K. Rogers) psi- 
choterapijos metodas (vadinamasis „į pacientą sutelktos 
terapijos“ metodas). Tai metodas, padėjęs ir kitų tipų 

normaliems asmenų tarpusavio santykiams. Be to, šio me- 
todo sėkmė patvirtina seną išmintingą teiginį, kad tiesa 
gyvena žmogaus viduje; Dėl to veiksmingiausia pagalba 
yra skatinti žmogų sekti šiuo balsu, naikinant pasąmonės 
kliūtis, siekiančias trukdyti žmogui jo klausytis. 


Išmokti priimti kitą 


Jau esame sakę, kad menas palaikyti dialogą su meile kyla 
ne tiek iš gebėjimo kalbėti, kiek iš mokėjimo klausytis iš 
tikrųjų. Ši veikla dėl savo svarbos susilaukė daug bendra- 
vimo psichologijos dėmesio. Pastaroji psichologija patiks- 
lino įvairias naudingas ir įdomias šio meno taisykles. Čia 
pateiksime kelias jų. 


Rodyti visokeriopą bendrystę. Uiesa, kad klausyma- 
sis visiškai atsidėjus tam, kuris kalba, leidžia pasijusti 
suprastam ir vertinamam ne tik del reiškiamų jo min- 
čių, bet ir dėl visos jo asmenybės bei motyvacijų. Lemia- 
mą šios laikysenos reikšmę konstruktyviai dialogo 
baigčiai atskleidžia Levino „lauko teorija“, įrodanti, kad 
tai, kaip klausomės savo pašnekovo, lemia jo gebėjimą 
suvokti ir išreikšti miglotas mintis, lemia jo jausmus, 
skatinant teigiamus ir švelnindamas neigiamus. Paga- 
liau — tai lemiamos reikšmės dalykas - klausymosi būdas 
veikia pašnekovo gebėjimą spontaniškai pripažinti, kad 
jo dėstomi argumentai galbūt yra netvirti ir neišsamūs, 
ir taip išvengiama atkaklumo bei savigynos, kuriuos 
lengvai sukelia kritiškas ir nepatiklus klausymasis. Ga- 
lų gale galime teigti, kad mes savo klausymosi būdu 
didžia dalimi nulemiame savo pašnekovo savijautą. 

Kiekvienas, turėjęs progos kalbėti viešai, skaitydamas 
paskaitas, pranešimus ar darydamas pristatymus, žino, 
kiek jo gebėjimas pasisakyti yra nulemtas jo klausytojų 
nuostatų. Jei šie parodo, kad klauso jo susidomėję ir 
dėmesingai, kalbėtojas jaučia, kad mintys, kuriomis 
ketino pasidalyti, aiškiai iškyla jo galvoje, jis jas dėsto 
sklandžiai, lengvai randa tinkamus žodžius. Bet jei jo 
klausytojai parodo esą abejingi, nuobodžiaujantys ir ne- 
atidūs, kalbantysis kaip niekada jaučia, kad jo gebėjimams 
komunikuoti iškyla kliūčių. 
e Išreikšti mus gaivinančios meilės dvasią, leidžiant ki- 
tam pajusti, kad tai, kas mums labiausiai rūpi, yra pa- 
versti pokalbį galimybe išgyventi abipusį nuoširdumą 
ir draugiškumą, todėl niekas labiau nenutolina mūsų 
nuo kito kaip troškimas kovoti, siekiant bet kokia kai- 
na įrodyti savo teisumą. Taigi esame laimingi galėdami 
padėti savo pašnekovui rasti ir geriausiai išreikšti jam 
naudingus argumentus, duodant laiko išsakyti savo min- 
tis taip ir tiek, kiek jam atrodo esant reikalinga. 
„Sukurti tuštumą“ savyje, atsikratant ne tik išsiblaš- 
kymo, minčių ir rūpesčių, bet ir atitraukiant dėmesį 
nuo tų reakcijų bei minčių, kurias mumyse gali sukelti 
mūsų pašnekovo žodžiai. Šis sielos išlaisvinimas ir iš- 
tuštinimas, siekiant iki galo dovanoti ją širdingai klau- 
santis, labai vertingas tam, kuris kalbasi sa mumis: jis 
dėl intuityvios empatinės komunikacijos suvokia šią 
mumyse esančią ir jam siūlomą „svetingą erdvę“ ir jau- 
čiasi didžiai to pamalonintas. Lygiai taip pat kaip nu- 
viliančias kliūtis jis suvokia visas mintis ir dvasines 
būsenas, kurias savyje sulaikome. 

Klausyti visa savo esybe, net ir kūnu. Anaiptol joks 
paradoksas tvirtinti, kad paprastai, paviršutiniškai klau- 
sytis pakanka vien ausų, o iš tikrųjų klausantis turi 
dalyvauti ne tik visa mūsų siela, bet ir mūsų kūnas. 
Kūnas ir dvasia mūsų asmenybėje yra glaudžiai susiję. 
Todėl jei klausydamiesi esame fiziškai pasyvūs bei tin- 
giai vangūs, ir mūsų dvasinis imlumas yra sumažėjęs, 
nes mūsų dvasia, sakytume, lieka užsisklendusi savyje. 
Tad mūsų pašnekovas neišvengiamai suvokia mus kaip 
tolimus ir svetimus, vargiai jaučiasi išklausytas, netenka 
drąsos atsiverti. Ir atvirkščiai, jei atsigręžiame į kitą visa 
savo esybe ir ypač žvelgiame į jį nuoširdžiai bei įdėmiai, 
jis suvokia mus kaip artimus, jaučia, kad jį supranta- 
me, kad trokštame suprasti iki galo, kad jis gali toliau 
kalbėti nebijodamas, jog mums bus nuobodu. Tada 
jam išties gali pavykti rasti ir išreikšti vidinę savo tikrovę. 
+ Drąasinti savo pašnekovą nedideliais žodiniais intar- 
pais ar greitais komentarais, tokiais kaip „suprantu ta- 
ve“, „klausau tavęs“, „teisingai!“, „tai, ką sakai, įdomu“ 
ir kt. Šios frazės yra didelė paspirtis kalbančiajam ir ska- 
tina jį tęsti, nes leidžia pajusti, kad klausytojas išgyvena 
kartu su juo, dalyvauja ir rodo susidomėjimą. 

+ Neprieštarauti be reikalo, net jei kalbančiojo kalbo- 
je būtų netikslumų, klaidų ar tvirtinimų, su kuriais mes 
nesutinkame. Tokie prieštaravimo intarpai yra beveik 
nenaudingi ir pragaištingi dialogui, nes suardo artimo 
bendravimo atmosterą, kuri galėjo būti susikūrusi. 

+ Nedelsiant nutraukti mūsų pradėtą atsakymą, kai 
mūsų pašnekovas išreiškia ketinimą toliau kalbėti. Tai 
ypač dosnus ir jautrus požiūris, leidžiantis kitam pajusti, 
kaip svarbu mums išgirsti jo mintis. 

Pagyvinti gęstantį dialogą trumpais intarpais, tačiau 
griežtai apsiribojant pabrėžimu ar komentarais to, ką 
kitas mums pasakė. 

e Arlikti veiksmingą „reverbalizaciją“. Kai įdėmiai iš- 
klausome savo pašnekovo, paprastai jis tikisi arba bent 
jau jam būtų malonu, kad mes parodytume, jog iki 
galo jį supratome. Tai jam patvirtindami atliekame la- 
bai svarbų nuoširdumo veiksmą, galintį sustiprinti abi- 
pusę vienybę ir draugystę. Kaip galime pademonstruoti 
šį savo supratimą? Tai padaryti veiksmingai mums gali 
padėti K. Rodžerso pasiūlymas, kurio teigiamą poveikį 
jis plačiai išbandė savo, kaip psichoterapeuto, praktikoje. 


Iš pat pradžių šio autoriaus patarimas gali pasirodyti 
trikdantis ir pernelyg paprastas. Tačiau, asmeniškai jį iš- 
bandę, įsitikinsime, kad jis naudingas. Iš esmės kalbama 
apie pakartojimą pašnekovo minčių, kiek įmanoma var- 
tojant tuos pačius žodžius, kuriais jis kalbėjo, arba 
pasitelkiant kuo panašesnes į juos parafrazes. Šis pakar- 
tojimas arba „performulavimas“ galėtų prasidėti tokiomis 
frazėmis kaip „jei gerai supratau, nori pasakyti, kad...“ ar- 
ba „kad įsitikinčiau, jog supratau tave, norėčiau reziumuoti 
tai, ką pasakei“ ir pan. 

Kaip esame sakę, toks pakartojimas iš pradžių gali at- 
rodyti dirbtinas, vaikiškas ir papūgiškas. Tačiau iš tiesų, 
jei taip elgiamasi nuoširdžiai susidomėjus, tai veikia pa- 
šnekovą teigiamai bei skatinamai ir gali duoti stulbinamų 
rezultatų, tarp jų ir gyvą dėkingumą, nes diduma žmonių 
dažniausiai yra pratę būti kritikuojami, užginčijami ir la- 
bai retai gauna dovaną — būti nuoširdžiai ir visokeriopai 


išklausyti. 


AGRESIJOS LIGA 


Garsus psichiatras F.Kaprio (E. Caprio) rašo: „Nebūtume 
pernelyg toli nuo tiesos teigdami, kad visos civilizuoto pa- 
saulio blogybės gali būti priskirtos žmogaus nesugebėji- 
mui kontroliuoti savo polinkio į agresiją <...> Ši agresija 
savo įvairiais kaukėtais pavidalais yra tikrų tikriausia liga, 
edresnė už patį vėžį <...> Vieną dieną išmintis išmokys 
mus, kad jos moksliniams tyrimams ir vaistų nuo agresijos 
paieškai turime skirti tiek pat laiko, pinigų ir pastangų, kiek 
jų šiandien skiriame poliomielitui, vėžiui ir kitoms nepagy- 
domoms ligoms“ 

Šie žodžiai labai tikroviški, o jų reikšmė meilės menui 
didžiulė. Viena svarbiausių psichinių kliūčių, trukdančių 
meilei mumyse konsoliduotis, būtent ir yra agresija: šis 
jausmas dažnai pavadinamas ir kitais daugiau ar mažiau 
vienodais vardais, tokiais kaip įniršis, apmaudas, pyktis, 
priešiškumas, pagieža ir kt. Jos niekada pakankamai nesi- 
saugoma, o juk jei mes jos nevaldome ir nenukreipiame 
konstruktyvumo linkme, piktybinė jos galia sukelia emo- 
cines audras, iššluojančias iš mūsų sielos geriausius jaus- 
mus artimajam, priverčiančias mus drastiškai atsitraukti 
meilės kelyje ir paliekančias mus apkartusius bei sukrėstus 
taip, kad pradėti mylėti iš naujo dažnai tampa labai sunkiu 
uždaviniu. 

Deja, reikia pasakyti, kad ne visada atkreipiamas dėmesys 
į agresijos destruktyvumą ir patologinį jos pobūdį. Gana 
paplitusi mąstysena, kad agresija yra priemonė, kuri prak- 
tiškai dažnai būtina ir pateisinama siekiant tam tikrų tikslų, 

kurių kitais būdais pasiekti nebūtų įmanoma. Be to, ji 
gali būti klaidingai supainiota su nuoširdumo, atvirumo 
ir tikrumo poreikiu, tarsi panašios teigiamos savybės rei- 
kalautų iškelti į paviršių visus neigiamus sieloje galinčius 
kilti jausmus. 

Prie nesveiko agresijos taikymo pateisinimo gali prisidė- 
ti ir kultūrinis veiksnys, tai yra šiek tiek nevykusio psicho- 
logijos populiarinimo paskleistas šūkis, pagal kurį agresija 
yra visiškai normali reakcija, todėl ją reikia atvirai išlieti, 
nes ją užgniaužę padarytume žalos sielai. 

Šis teiginys visiškai nukreipia nuo tiesos kelio, ir nė 
vienas rimtas asmenybės tyrinėtojas negali tiesmukiškai 
teigti, kad būti apimtiems agresijos, tai yra pykti, yra svei- 
ka: iš tiesų šie išsiliejimai tikrai nėra konstruktyvūs, niekada 
neatneša giedros, vidinės ramybės, savigarbos. 

Minėtas teiginys remiasi dviprasmybe, kurią reikia pa- 
aiškinti. Dviprasmybė kyla supainiojus agresiją, supranta- 
mą kaip gryna vidinė reakcija („jos jautimas“), ir išorinę 
šios reakcijos išraišką (choleriški išoriniai poelgiai, kuriems 
galime pasiduoti). Kalbant apie grynai vidinę agresiją, ji 
(tam tikrose racionaliose ribose) išties yra naudinga ir na- 
tūrali psichinė tikrovė. Mat kaip mūsų siela yra linkusi 
mylėti ir būti traukiama viso to, kas mums atrodo gera, 
naudinga ir malonu, lygiai taip pat ji radikaliai linkusi at- 
stumti ir galbūt kovoti su tuo, ką suvokia kaip žalinga, 
kaip ką nors, kas mus žeidžia, verčia kentėti, kas kelia grės- 
mę mūsų gerovei ir tiems, kuriuos mylime. 

Kai liekame vienaip ar kitaip nusivylę, tai yra nerekę ko 
nors, ką laikome teigiamu mums dalyku (fizinė sveikata, 
ekonominė gerovė, kitų pagarba ir kt.), mus apima agresi- 
ja- ta reakcija, kuri ne tik verčia kentėti dėl patirtos žalos 

bei skatina gintis, bet ir siekia nulemti mūsų organizme 
visą psichofizinių pokyčių (tokių kaip tam tikrų hormo- 
nų pagausėjimas, kraujospūdžio padidėjimas), suteikian- 
čių mums jėgų reaguoti, kompleksą. 

Kaip vien vidinis veiksmas suvokiama agresija, be abejo, 
yra geroji reakcija, glaudžiai susijusi su išlikimo instinktu. 
Juk kas gali būti normaliau kaip pasijusti pastūmėtiems 
gintis patiems ir ginti mylimą žmogų nuo blogio? Todėl 
žvelgiant į taip suprantamą agresiją, buvo manoma, kad ji 
tam tikra prasme susijusi su pačia meile, nes mylėti taip 
pat reiškia ir saugoti mylimus žmones bei vertybes, kovo- 
jant, kad juos apgintume. Lygiai taip pat buvo laikoma 
yda, trūkumu ta apatija ir tos reakcijos nebuvimas, kurie 
palieka mus tingiai abejingus bei pasyvius kitų žmonių 
agresyvumui. 


Ką manyti apie agresijos protrūkius? 


Tačiau visai kitaip reikia kalbėti apie agresijos protrūkius — 
apie atvirai ir gana atkakliai rodomą agresiją, nukreiptą 
prieš tuos, kurie ją išprovokavo. Jau esame sakę, kad tam 
tikru mastu mumyse gimstanti agresija gali būti laikoma 
naudinga ir natūralia reakcija, o štai atvirai ir nevaržomai 
ją rodyti kitiems - didžiai pražūtingas dalykas, nors iš to ir 
būtų tam tikros laikinos bei ribotos naudos. Deja, žala, 
kurią šie protrūkiai gali padaryti, yra didelė ir įvairi. 
Išoriškai reiškiama agresija nesunkiai sukelia daugiau 
ar mažiau juntamą „sniego griūties efektą“. Dėl to pradi- 
nis vidinis reakcingumas įgauna didesnes proporcijas, kol 
galų gale apima visą žmogų, pradėdamas jį valdyti ir 

priversdamas prarasti savitvardą taip, kad asmuo gali 
pasakyti ar padaryti tai, dėl ko vėliau neretai sunkiai 
kenčia. 

+ Paraleliai sustiprėja tos organinės reakcijos, kurios, 
kaip sakėme, būdamos saikingos, gali suteikti mums 
jėgų nugalėti kliūtis: ima smarkiau plakti širdis, staigiai 
padidėja kraujospūdis, visi organai pervargsta ir sune- 
rimsta, įsitempia raumenys, veidas paraudonuoja arba 
išbąla, be to, įvyksta įvairūs fiziologiniai pokyčiai, ku- 
rie kartodamiesi arba užsitęsę gali sukelti įvairių neigiamų 
psichologinių būsenų. 

+ Prarandamas gebėjimas mąstyti, taigi nepajėgiama 
teisingai vertinti tikrovės ir jausti jos proporcijas, per- 
dedamas žalos, dėl kurios baiminamasi, dydis, nesu- 
gebama reaguoti išlaikant pusiausvyrą ir sveiką protą. 
+ Nesunkiai pasiduodame nepagrįstiems ar perdėtiems 
įžeidinėjimams bei kaltinimams tų, iš kurių jaučiamės 
patyrę žalą. Taigi nepagrįstai verčiame kentėti kitus. Iš 
to kyla asmenų tarpusavio trintys, draskymaisi ir traumos, 
kurie kai kada gali ilgam laikui ar netgi nepataisomai 
sugadinti santykius žmonių, kuriems skirta gyventi 
drauge patiriant meilės ir abipusės pagalbos teikiamą 
džiaugsmą, paverčiant jų buvimą kartu kančia. 

+ Gerokai nuskurdinama bei sužalojama ir žmogaus 
asmenybė, visų pirma dėl to, kad jis netenka tų gerašir- 
diškumo, ramaus dialogo, supratingumo ir draugišku- 
mo indėlių, kurie turėtų rastis iš jam artimų žmonių; 
pastaruosius jis nutolina nuo savęs savo agresija, kuri 
grįžta pas jį nelyginant bumerangas. 

+ Agresyviam subjektui kenkia ir daugybė kitų ne- 
igiamų padarinių: atsiranda agresijos įpročiai, dėl kurių 

žmogus tampa vis lengvesne savo reakcingumo auka, 
sumažėja savigarba ir atsiranda sąmoningas ir nesąmo- 
ningas kaltės jausmasypadedantis pagrindus depresijai; 
sustiprėja narcisizmas ir nesugebėjimas suprasti kitus 
ir jų elgesio priežastis, galiausiai „išdžiūsta“ visos ge- 
riausios asmeninės savybės, o pirmiausia — gebėjimas 
gerai jaustis su kitais bei džiaugtis geriausiomis jų sa- 


vybėmis. 


Ką daryti su agresija? 


Taigi jei mūsų išorėn išlieta agresija pridaro tokios žalos, 
galėtų atrodyti, kad šiai reakcijai mumyse kylant nėra ki- 
tos alternatyvos kaip ją užgniaužti ir nuslopinti. Iš tiesų 
pakankamai subalansuotiems žmonėms ši įniršio kon- 
trolė gali būti visiškai normali, racionali ir būdinga bran- 
džiai asmenybei. Tai ypač galioja nestiprių, nereguliarių 
ir atsitiktinių įvykių nulemtų įniršio atakų atveju. O štai 
subjektams linkstant į tam tikras neurozės apraiškas (Ia- 
bai maža Žmonių, kurie tokie nėra), arba kai individas 
puoselėja įprastinę agresiją žmonių, su kuriais gyvena ar- 
ba su kuriais jį sieja glaudus ryšys, atžvilgiu, užgniaužti, 
nuslopinti agresiją ir nuolat „graužtis“, laikant ją viduje, 
yra, be abejo, nepatartina, nes tai gali sukelti įvairių ža- 
lingų padarinių. 

Neigiami psichiniai padariniai, galintys kilti iš šios 
slypinčios agresijos, sukauptos prieš kokį nors žmogų, yra 
įvairūs. Nesunkiai tampame tam žmogui nepakantūs, ga- 
lime netgi jausti jam neapykantą. Be to, regime tik jo 
trūkumus, blogai interpretuojame jo veiksmus, santy- 
kiai įsitempia, nuvilia ir visiškai neteikia malonumo. 

Kitus užgniaužtos agresijos padarinius galime lengvai 
suprasti atsižvelgę į tai, kad nesutikrovinto (tai yra neiš- 
reikšto) įniršio krūvis nesąmoningai gali būti perkeltas nuo 
jį sukėlusio subjekto kitiems, su to įniršio kilimu neturin- 
tiems nieko bendra. Tiksliau tariant, šis kenksmingas krūvis 
gali atsigręžti prieš mus pačius arba prieš nekaltus „atpirki- 
mo ožius“ — netgi prieš gyvenimą ir likimą apskritai. Jis 
gali sukelti neapykantą sau pačiam, savęs nevertinimą, 
nevisavertiškumo jausmą, nepateisinamą kitų kritikos ir 
vertinimą, pykčio protrūkius be pagrįstos priežasties, ne- 
apykantą gyvenimui ir likimui kartu su pojūčiu, kad esi 
neišvengiamų nesėkmių auka. 

Taigi užgniaužti agresiją ir ją kaupti yra kenksminga, 
bet lygiai taip pat kenksminga, kaip esame sakę, ir ją išlieti. 

Tuomet, žinoma, norisi paklausti: „Jei mumyse ky- 
lančios agresijos negalime nei užgniaužti, nei išlieti — ką 
mums belieka daryti?“ Iš pažiūros atrodo, kad problemos 
išspręsti neįmanoma. Tačiau išeitis yra, nes galimi nesun- 
kiai įveikiami palaimingi keliai. Pirmiausia reikia užkirsti 
kelią perdėtai agresijai atsirasti. Antra, reikia rasti būdus 
išreikšti agresiją taip, kad ji nežalotų nei mūsų, nei kitų. 


Užkirsti kelią agresijai atsirasti 


Šiam tikslui pasiekti esama daug priemonių, iš kurių gali- 
me išrinkti mums naudingesnes. 


+ Apeliuokime į teisingą ir deramą meilę sau patiems: 
„Jau patyriau neteisybę, nusivyliau. Tad kodėl turėčiau 
sunkinti neigiamus šio nusivylimo padarinius, prie pa- 
tirto blogio pridėdamas ir mano įniršio daromą žalą? 
Jei išliksiu giedras ir ramus, man iš to bus tik nauda“ 

Prisiminkime, kad pyktis dažniausiai nė vienam nėra 
naudingas, niekada neišsprendžia problemų, priešingai, 
padidina kitų priešiškumą mums. Žinoma, jį išliejus 
galima pasiekti kokio nors kitų elgesio pokyčio, bet 
mokama pernelyg didelė kaina. O pagarba, įtikinėji- 
mu ir geru pavyzdžiu galima pasiekti daug daugiau 
(„Daugiau musių pagaunama vienu medaus lašu negu 
statine acto“). Tačiau jei jau atrodo, kad norint pasiek- 
ti tam tikrą rezultatą dera ir būtina pakelti balsą, tai 
daryti reikia, sakytume, „paskaičiuotai“, tai yra tik 
pabrėžiant išoriškai, o emociškai į tai neįsitraukiant. 

+ Pratinkimės vis atidėti nepritarimo reiškimą taip, 
kad nepasiduotume impulsyvumui ir turėtume galimy- 
bę persijoti jį per sveiko proto sietą. 

+ Pasvarstykime, ar tam tikra agresija nėra įpratimas 
suversti kitiems atsakomybę už tai, kas nesiseka, arba 
valdyti kitus, peršant jiems kaltės jausmą. 

+ Atsikratykime visų akivaizdžiai beprasmiškų agre- 
syvumo proveržių, nes juos sukelia veiksniai, kuriems 
negalime turėti įtakos, arba nereikšmingos priežastys, 
pavyzdžiui, pyktis vairuojant, pyktis dėl kitų vėlavi- 
mo, dėl neorganizuoto valstybinių įstaigų darbo, dėl 
politikos, kuri klostosi ne taip, kaip norėtume, ir kt. 
Jei nieko negaliu padaryti, kodėl turėčiau nuodyti sau 
kraują? 

+ Prisiminkime, kad įniršta anaiptol ne stiprūs žmo- 
nės, kaip galbūt linktume manyti; taip elgiasi silpni, 
kompleksuoti ir linkę į savidestrukciją asmenys. Psi- 
chologiškai tvirtas ir brandus žmogus agresyvumo 
neturi. 

+ Palaikykime pakankamai gerą fizinę ir psichinę savo 
būseną. Mat labai dažnai stiprios ir sunkiai sutramdo- 
mos agresijos priežastis yra pernelyg įtemptas darbas, 
nuovargis, stresas, išsekimas. Pabandykime rasti asmeni- 
nių psichologinių trūkumų, galinčių būti agresyvumo 
priežastimi: „Ar aš jautrus? Ar turiu kaltės ir nevisaver- 
tiškumo kompleksų, kuriuos projektuoju į kitus? Ar 
jaučiu agresiją sau pačiam ir išlieju ją ant kitų? Ar esu 
auka slaptų nusivylimų, suteikiančių man agresijos, ku- 
rią „perkeliu“ ant nekaltų žmonių?" 

„Reliatyvinkime“ gyvenimo nusivylimus. Dažnai ag- 
resijos priežastis yra ta, kad mes suteikiame per daug 
reikšmės neesminiams dalykams, pavyzdžiui, priekaiš- 
tams, sunkumams, nepatenkintiems troškimams. Tai- 
gi, siekiant išvengti daugybės progų nusivilti ir įniršti, 
reikia nuolatos ugdytis sveiką gyvenimo filosofiją, kuri 
mus stipriai įtikintų didelės žmogiškųjų nutikimų dalies 
reliatyvumu ir mažareikšmiškumu gyvenimo trapumo 
tikrovės akivaizdoje. „Po šimto metų, - guosdavosi vie- 
nas išminčius, — kiekvienas šiandien gyvas žmogus ir aš 
pats būsime mirę. Kas liks iš daugybės antraeilių daly- 
kų, dėl kurių kovojome ir kentėjome? Ar ne geriau su- 
telkti savo pasirinkimus į tai, kas esminga, į tai, kas turi 
amžiną vertę?“ 

+ Venkime „agresijos įpročių“ konsolidacijos. Vi- 
siems mums yra tekę pažinoti žmonių, kurių tonas 
beveik visada būdavo piktas, griežtas, per daug kritiš- 
kas, sarkastiškas — tai žmonės, kurie, trumpai tariant, 
yra „chroniškai supykę“ ir kurie griebiasi griežtumo, 
priekaištavimo bei įniršio be jokios bent šiek tiek 

rimtesnės priežasties. Kaip atsitiko, kad šie individai ta- 
po tokiais? Dažnai pagrindinė priežastis yra pamažu įgyta 
visuma agresijos įpročių, kurie juos valdo ir kurie tam- 
pa kartais visiškai nemotyvuota ir nebeįmanoma įveikti 
elgesena. 

+ Turėkime savikliovos ir drąsos pripažinti savo agre- 
syvius poelgius ir narsiai juos priimti gerai suvokdami, 
kokie jie kenksmingi ir nepateisinami. Savų trūkumų 
pripažinimas yra pirmas žingsnis siekiant jų atsikratyti. 
+ Garbingai paklauskime savęs ypatingo klausimo, ku- 
ris dažnai yra agresijos priežastis — ar nesame pratę at- 
leisti sau patiems dėl neigiamų įvykių, kurių priežastis 
esame mes, ir suversti kaltę kitiems. 

+ Išsivaduokime iš narcisistinės mąstysenos, leidžian- 
čios regėti tik savus poreikius. Taip pat gerai suvoki- 
me, kiek kančių savo įniršio protrūkiais galime suteikti 
artimiems žmonėms. Prisiminkime, kad daryti bloga 
kitiems niekada neatsiperka ir visada kaip nors atsigręžia 
prieš mus pačius. Tuo tarpu kiekvienas pakantumo, 
supratingumo, atlaidumo ir geranoriškumo veiksmas 
turi daugybę teigiamų padarinių. 

+ Kai tik agresyvumas ima rastis, tuojau pat atsigręž- 
kime į daugybę tvirtų ir giliai įsišaknijusių argumentų, 
kurie turėtų būti normalios asmeninės psichologinės 
brandos dalimi ir kuriais remiantis stengiamasi kaip 
įmanoma labiau pateisinti kitų poelgius. Pavyzdžiui, 
gali būti, kad agresyvios reakcijos, kurią jaučiu, prie- 
žastis yra ta, kad blogai interpretavau kito elgesį, jo 
blogą valią man laikydamas savaime suprantamu da- 
lyku; bet gal jis taip elgiasi dėl visai kitų priežasčių, 

kurias, jei man pavyktų atsidurti jo kailyje, aš pats įver- 
tinčiau kaip pagrįstas ar bent jau suprantamas; arba gali 
būti, kad kitas elgiasi tikrai blogai, bet gali būti, kad 
jis pats yra savų kompleksų ir savo emocingumo au- 
ka. Taigi ar ne geriau, užuot piktinusis, padėti tam 
žmogui rasti pusiausvyrą?“ 


NARCISIZMAS IR EMPATIJA 


4 

Didelė kliūtis meilės raidai mumyse yra plačiai paplitęs 
trūkumas, žinomas narcisizmo pavadinimu. Šis terminas 
yra kilęs iš Narcizo mito. Narcizas, būdamas visas susitel- 
kęs į save, žavėjosi tik vandens veidrodžiuose atsispindinčiu 
savo atvaizdu. 

Pailiustruosime šį trūkumą papasakodami kai kurių 
mokslininkų šia tema mėgstamą psichologinį anekdotą. 
Vienas rašytojas po daugelio metų susitinka seną savo draugą 
ir tuojau pat ima entuziastingai pasakoti jam apie savo 
įsivaizduojamus literatūrinius laimėjimus. Jis pasakoja va- 
landą, neleisdamas kitam nė prasižioti. Baigęs rašytojas 
suvokia, kad gal šiek tiek perdėjo ir nori ištaisyti padėtį. 
„Dabar aš suprantu, - sako jis draugui, — kad iki šiol kal- 
bėjome tik apie mane — pasikalbėkime šiek tiek ir apie 
tave. Sakyk, ar tau patiko paskutinė mano knyga?“ 

Prieš mūsų akis — narcizas. Tai žmogus, įsikibęs tik į 
save, į savo mintis, savo poreikius, savo problemas. Jis su- 
kasi tik aplink savąjį Aš, ir jam nė į galvą nešauna mintis 
pagalvoti ir apie kitų problemas bei poreikius. „Narcizas 
domisi tik savimi, — rašo E. Fromas, — nori visko sau, 
nepatiria džiaugsmo duodamas, o tik gaudamas. Išorinį 
pasaulį mato tik turėdamas galvoje tai, ką gali iš jo gauti. 
Jam neįdomūs kitų poreikiai, jis negerbia jų orumo ir ne- 
liečiamumo. Toks žmogus negali matyti nieko kito, tik 
save patį. Apie viską sprendžia pagal gaunamą naudą...“ 

Aišku, kad toks individas nekreipia dėmesio į tai, ką jo 
elgsena gali sukelti kito širdyje. Taigi jam nesunku leisti 

blogai pasijusti savo artimiesiems, nes jis nė iš tolo nepri- 
sileidžia minties, kad ir šalia esantis žmogus taip pat yra 
jautrus, turi savų bėdų, jam reikia pagalbos, reikia būti 
išklausytam, kad ir jis gali susierzinti ar įsižeisti. Atvirkš- 
čiai, narcizas pats yra itin jautrus kitų laikysenoms jo at- 
žvilgiu, pasirengęs pasijusti auka, visiškai subjektyviai ir 
neigiamai vertinti kitų elgesį. 

Galiausiai narcizas yra trumparegis — jis tiesiog „nema- 
to“ kitų; nesugeba atitraukti žvilgsnio nuo savęs, kad 
suvoktų išorinę tikrovę tokią, kokia ji yra iš tikrųjų. Dar 
tiksliau narcizą galime apibrėžti kaip individą, kuris liko 
pradinėse meilės ir pasiaukojimo raidos stadijose. Vaiko 
poreikis ir problema yra tik būti mylimam, gauti meilę, o 
štai vėliau, apie aštuntuosius dešimtuosius gyvenimo me- 
tus, jis emociškai subręsta ir ima trokšti bei patiria pasi- 
tenkinimą ir teikdamas meilę kitiems — tai išvaduoja jį iš 
egocentrizmo kalėjimo. Tokią evoliuciją sunkiai patiria 
narcisistas. 


Narcisizmo žala 


Šiame mite akivaizdūs asmenų tarpusavio santykiams 
kenksmingi narcisizmo sukelti padariniai. Gal taip ir ne- 
atrodo, bet išties mums nelengva pažinti netgi mums arti- 
miausių žmonių tikrąjį psichologinį portretą, jų dvasios 
būsenas, trūkumus bei sunkumus: juk ne veltui radosi garsi 
patarlė, kad norėdamas sakyti, jog iš tiesų pažįsti kokį nors 
žmogų, pirma turi būti suvalgęs su juo du pūdus druskos. 
Kinų posakis irgi perspėja, kad norėdami susipažinti su 
kitais, būtinai dvejus metus turėtume vaikščioti apsiavę 
jų batais. 

Iš tiesų paprastai esame pernelyg užvaldyti savų minčių 
ir poreikių, kad galėtume reikiamą dėmesį skirti kitiems, 
nuoširdžiai jais domėtis./Pavyzdžiui, gali atsitikti taip, kad 
šalia sutuoktinio praleisime visą gyvenimą, bet turėsime tik 
paviršutinišką, apytikrį jo vaizdinį, liksime nesužinoję apie 
teigiamas jo dvasios savybes ir slapčiausius jausmus, taip 
pat — apie kančias, kurias galime jam sukelti savo elgesiu. 

Be to, lengva nesąmoningai tapti aukomis žinomo psi- 
chologinio dinamizmo, dėl kurio esame linkę regėti kitus 
tik per savo poreikių, lūkesčių, simpatijų ir antipatijų, taip 
pat - nusivylimų dėl to, ko iš jų tikimės ir jie mums ne- 
duoda, šydą. Taigi galime suvokti tik tuos neigiamus kito 
asmenybės aspektus, kuriems dėl savų motyvų tampame 
jautresni, bet visai nepažinsime daugybės kitų. Taigi sau 
artimus žmones galime suvokti tik iš dalies ar iškreiptai. 

Vadinasi, jei koks nors žmogus, tarkime, tam tikrais 
aspektais yra mums simpatiškas (galbūt tik dėl to, kad 
mąsto kaip mes arba kad mums truputėlį pameilikavo), 
matome tik gerąsias jo savybes ir galbūt net perdėtai į jas 
reaguojame. O jei kitas asmuo kaip nors mus suerzino, 
regime jį tik iš blogosios pusės, nepaisydami to, ką gera jis 
mums daro arba ką gero esame iš jo gavę, atšąlame ir atsi- 
traukiame nuo jo. 

Trumpai tariant, narcisizmas leidžia realizuotis psicho- 
loginei dinamikai, aprašytai kaip „motyvacijos įtaka su- 
vokimui : tai dinamika, kurios pagrindu mus supančią 
tikrovę, gyvenimą, aplinkinius žmones regime subjekty- 
viai, nematome dalykų, kokie jie yra, bet matome taip, 
kaip norime juos matyti. Taigi šis suvokimas pateisina mū- 
sų pasirinkimą, pretenzijas ir požiūrius net ir tada, kai jie 
neteisingi ir nėra jokio pagrindo jiems galioti. 

Ši narcisistinė kitų suvokimo dinamika gali tapti dide- 
lių kančių ir nusivylimų priežastimi. Užtenka prisiminti 
didįjį mūsų visų poreikį jaustis suprastiems, įsileisti kitus į 
savo vidaus pasaulį, atsiverti. Ar yra kas slogiau kaip būti 
kankinamiems vienatvės ir jaustis svetimiems — galbūt tarp 
brangiausių žmonių — dėl nesupratimo? Ar gali būti di- 
desnė malonė ir paguoda už tą, kai kas nors prie mūsų 
derinasi, nori suprasti tai, ką galvojame, tai, kuo džiaugia- 
mės ar dėl ko kenčiame, ką išgyvenome per dieną, ir jam 
tai pavyksta? Žmogus, kuris net nepaisydamas mūsų trū- 
kumų, suvoktų gerus ketinimus ir mūsų gėrio troškimą, 
kuriam pavyktų pažinti geriausiąją mūsų dalį ir kuris mus 
gerbtų del to, ką turime savyje vertingiausio? 

Tačiau ar galimi šie gaivinantys mainai ir šis nuoširdus 
abipusis supratimas, jei vienas kitam esame tik „fasadai“ 
be pažintinio sluoksnio, jei esame tarsi neįžengiami, tik 
paviršutiniškai susiję pasauliai arba jei vienas kitam dėl ne- 
teisingo suvokimo esame iškreiptos asmenybės? 

Šalia mūsų esantis žmogus gali mums būti praturtėji- 
mo, džiaugsmo, malonaus gyvenimo kartu šaltinis. Bet 
kaip galime džiaugtis kito teigiamybėmis, jei jų nepažįsta- 
me, jei nesistengiame jų atrasti, jei neskatiname tų 
teigiamybių įvertindami arba jei slopiname jas užčiuopda- 
mi tik paviršutiniškiausius ar neigiamiausius kitų aspektus? 

Ar nesame atsakingi vieni už kitus? Ar neturėtume pa- 
dėti vieni kitiems, vieni kitus remti, patarti, drauge nešti 
gyvenimo naštą? Tačiau ar galima tokia integracija, jei lie- 
kame užsidarę savo egocentriškoje asmeninėje sferoje tarsi 
gerai saugomoje pilyje, kurioje tampame akli ir nejautrūs 
kitų poreikiams bei kančioms? 

Empatija - tai gebėjimas susitapatinti 


Būtent šio narcisistinio nepralaidumo akivaizdoje dabar 
galime perprasti tą vertingą psichologinę savybę, vadinamą 
empatija, kuri, nors ir yra viena iš simpatijos priežasčių, su 
ja netapatinama. Kaip rodo šio žodžio etimologinė kil- 
mė (iš graikiško žodžio pa+o0s - jausmas, aistra), empa- 
tija yra pažintinis gebėjimas, kuris įgalina mus intuityviai 
įsiskverbti į kito asmenybę tokią, kokia ji yra iš tiesų, kuris 
verčia mūsų sielą vibruoti sutartinai su kitų dvasinėmis 
būsenomis, kuris padaro mus pajėgius susitapatinti su 
aplinkinių jausmais ir požiūriais, perprasti jų psichologinę 
patirtį, tai, ką jie jaučia viduje, leisdamiesi būti jos pagau- 
tiems ir tapti jos dalyviais. Tuo pat metu tai vertingas ge- 
bėjimas, galintis padaryti taip, kad mūsų veiksmai taptų 
adekvačiu atsaku į konkrečius artimųjų poreikius, jų dva- 
sines būsenas, ir trukdo pažeisti jų jautrumą paviršutiniš- 
kais ir neatsakingais poelgiais. 

Visai suprantama, kad didelės naudos mūsų gebėjimui 
būti susijusiems gali teikti šio gebėjimo puoselėjimas, nes 
tik tai leidžia mums pasiekti tą darną ir tą malonumą tei- 
kiantį buvimą kartu, kuriems taip smarkiai trukdo, kaip 
sakėme anksčiau, egocentrinis nebendringumas. Tada iš- 
sivaduojame iš vienatvės, kuri neretai gali mus kankinti, 
nors ir gyvename šeimoje ar tarp kitų žmonių. 

Reikia pridurti, kad kaip ir kiekvienas kitas mūsų as- 
menybės aspektas, empatinis gebėjimas gali būti mūsų 
lavinamas ėmus demesingai jį tobulinti. Pirmiausia labai 
svarbu puoselėti sampratą, kad, ko gera, mes tik iš dalies 
arba net klaidingai suvokiame aplinkinius žmones. Taigi 
turime patikėti, kad būtina intuityviai stengtis bent šiek 
tiek suprasti kitų mąstyseną ir skatinti save rūpestingai 

domėtis ir būti protingai smalsiems kitų mintims, jų gė- 
rio pastangoms, požiūriu į gyvenimą ir ypač tai slaptai kan- 
čios ir problemų naštai, kurią kiekvienas slepia savo sieloje. 

Lemiamą reikšmę turi ir pernelyg didelis pasitikėjimas 
savo nuovoka blogai interpretuojant kitų elgesį. Tai dažnai 
esame įpratę daryti paviršutiniškai ir skubotai, priskirda- 
mi kitiems neigiamas motyvacijas, kurių jie, galimas 
daiktas, ir neturi. Daug geriau bet kada tarti, kad kitų moty- 
vacijos bent jau subjektyviai yra teigiamos ar pateisinamos, 
nors mums ir nepavyksta jų įžvelgti. Ir ši teigiama mūsų 
prielaida veiksmingai mums padės iš tikrųjų kaip galima 
geriau suvokti kitų vidinę logiką. 

Dėl šių geranoriškų empatinių pastangų tikrai niekada 
nesigailėsime ir mes patys pirmieji pajusime jų naudą, nes 
jos suteiks mums tarpusavio optimizmo ir giedros. Tačiau 
išgyvensime nepasitenkinimą ir graužatį, jei teks pripažin- 
ti — galbūt po daugelio gyvenimo kartu ar bendravimo 
metų, — kad be jokios prasmės emociškai atsiskyrėme nuo 
kurio nors žmogaus, tikriausiai kentėdami ir suteikdami 
skausmo jam dėl to, kad apsiribojome jį vertindami kokiu 
nors neigiamu, labiau mus įžeidusiu ar užgavusiu, aspektu. 

Žinoma, ne visada, peržengus poelgius, kurių negalime 
nepripažinti neigiamais, gali pavykti perprasti kitų teigia- 
mybes. Tačiau tokiu atveju turime kuo mažiau sulaikyti 
savo vertinimą, laukdami, kada empatinės pastangos leis 
mums geranoriškiau suvokti kitų motyvacijas. Sulaikyti 
savo impulsą neapdairiai teisti mes galime nebent suvokę, 
kokia dažnai paini ir sudėtinga yra motyvacijų dinamika, 
kurioje persipina gėrio ir blogio šaknys — tada sunku jas 
atskirti: taigi apsiriboti vien neigiamybių kėlimu reikštų ne- 
teisybę ir klaidingą vertinimą dar ir todėl, kad tuo metu, 

kai individas dažnai yra neigiamų motyvacijų auka ir jos 
blogai apibrėžia jo moralinį veidą, pozityviosios dažniausiai 
yra jo paties pasirinktos, dedant tam tikras sunkias valios 
pastangas — todėl šios yra tikrasis jo Aš veidas. 

Trumpai tariant, pirmasis empatijos bruožas turėtų būti 
nuolatinis prisiminimas, kad egzistuoja ne tik mūsų vi- 
daus pasaulis, kuriuo taip nuoširdžiai rūpinamės; šalia mūsų 
yra ir daugybė kitų dvasinių pasaulių, kuriuos taip pat rei- 
kia suprasti, padrąsinti, jiems pagelbėti. Norint įsiskverbti į 
šias gelmines šventyklas, reikėtų taikyti jų artinimo, pasi- 
telkiant didelį vidinį atvirumą ir nuoširdžios intuicijos pa- 
stangas, meną: tokia laikysena mums galima tik tada, jei 
atmetame savo mintis bei problemas ir dosniai susitelkia- 
me į kitą, kad padėtume jam, suprastume jį, leistume jam 
pajusti tikrąjį mūsų draugiškumą. 

Tuomet gyvenantieji šalia mūsų galės tikrai patirti tai, 
kas patiriama nedažnai ir nesėkmingai: jie galės iškrauti 
ant mūsų savo egzistencinę naštą ir eiti gyvenimo keliu 
labiau pakylėti. O mes patirsime, kaip naudinga nutolti 
nuo savęs pačių kaip centro ir kaip tai išlaisvina, kiek šis 
nusiteikimas gali patenkinti mūsų buvimo kartu su kitais 
poreikį ir sugriauti mus nuo jų skiriančias užtvaras. 

Taip pat turime nepamiršti, kad tai, kas visuotinai pri- 
pažįstama kaip auksinė meilės taisyklė, tai yra „elkis su 
kitais taip, kaip norėtum, kad su tavimi būtų elgiamasi“, 
mes galime išgyventi tik tada, jei, pasitelkę empatinį jaut- 
rumą, mokame susitapatinti su mūsų artimųjų lūkesčiais 
ir poreikiais taip, kad iš tikrųjų jaustume jų poreikius ta- 
rytum savus ir tenkintume juos su tokiu rūpesčiu, kokio 


tikimės patys. 


KERŠTAS AR ATLEIDIMAS 


Žinome, kad visi esame šiek tiek riboti, trapūs, netobuli, 
egocentriški. Dėl to, nors galbūt ir iš geros valios, lengvai 
galime tapti vieni kitiems nemalonumų, nesusipratimų, 
susidūrimų priežastimi. 

Į kančias, kurias mums suteikia kiti, galime reaguoti 
destruktyviai arba konstruktyviai. Instinktyviausias ir 
spontaniškiausias atsakas yra impulsas už bloga atsilyginti 
blogu, suteikti kitam skausmo tiek, kiek jis suteikė jo 
mums, žodžiu, sušvelninti savo žaizdą iliuziniu ir piktava- 
liu palengvėjimu, kylančiu iš to, kad kenčiame bent jau 
dviese ir kad mums padarytą neteisybę šiaip ar taip kom- 
pensuojame nubausdami kitus. Todėl mums ima atrody- 
ti, kad visi keršto pavidalai (tiek akivaizdūs, tiek subtilesni 
ir užslėpti, tokie kaip pajuoka ar slapta panieka) įgyja pa- 
laimingą magišką galią neutralizuoti patirtą skriaudą, ją 
panaikinti. 

Tačiau taip nėra, nes keršto teikiamas pasitenkinimas 
yra labai trumpas, o štai dėl jo patirtos traumos sunkėja 
nuo įvairių kenksmingų padarinių, kuriuos verta išvardyti: 
mus apima neišvengiamas ir stiprus kaltės jausmas, kylan- 
tis dėl to, kad iš esmės naudojamės kito žmogaus kančia, 
kad mažiau kentėtume patys; didėja mūsų priešiškumas, 
apmaudas, įniršis, visi jausmai, dėl kurių prarandama emo- 
cinė ir psichosomatinė pusiausvyra; mūsų dėmesys ir 
energija tebėra sutelkti į praeityje patirtą blogį — taigi 
mums trukdoma imtis dabartyje kurti naują gyvenimą; 


pagaliau reikia pabrėžti tai, kad žaizda gali virsti chroniška 

ir išopėjusia piktžaizde, nes kerštas atima iš sielos tuos 
taikos ir ramybės išteklius, kurie galėtų ją išgydyti ir su- 
stiprinti. 4 

Taigi keršto ir atpildo troškimas yra blogiausias patarė- 
jas, ir visai išmintinga atrodo kinų patarlė, teigianti, kad 
tas, kuris keršija, turėtų iškasti dvi duobes: vieną - žmogui, 
kuriam nori atkeršyti, kitą — sau. 


„Norite būti laimingi? Atleiskite“ 


O dabar panagrinėkime naudingiausią ir sveikiausią re- 
akciją, kuria galime atsakyti į patirtas skriaudas — tai atlei- 
dimas. Jis visų pirma yra palaimingas ramybės ir laimės 
šaltinis tam, kas jį praktikuoja. „Norite būti patenkinti 
akimirką? Keršykite. Norite būti laimingi amžinai? At- 
leiskite“, — rašė A. Lakorderas (H. Lacordaire). 

Iš tiesų atleidimas yra būtinas, kad galima būtų gyventi 
bent apyramiai ir puoselėti tarpusavio darną. „Žmonės 
negali gyventi kartu, jei neatleidžia vieni kitiems to, ko- 
kie jie yra“, — teigė E. Varinjonas (F. Varillon). Tai iš 
tiesų teisingi žodžiai. Pabandykime įsivaizduoti, koks būtų 
pasaulis be atleidimo: žmogiški santykiai taptų neį;mano- 
mi, nes nuolatos didėtų įtampa šeimoje, tarp giminių, 
pažįstamų. 

Taigi atleidimas teikia neįkainojamą naudą, tai yra pa- 
tirtų skriaudų užmiršimas, anuliavimas, tarsi jų niekada 
nebūtų buvę, nuolatinis žiūrėjimas į kitą naujomis aki- 
mis, iš naujo dovanojant jam pasitikėjimą, vis atsigręžiant 
į jo privalumus, pradedant mylėti jį, rodant nuoširdumą 
ir meilę. 

Šitaip panaikinti blogį, tarsi jo visai niekada ir nebūtų 
buvę, yra išties gana stebuklingas ir be galo produktyvus 
veiksmas. „Gailestingumas, - rašė V. Šekspyras (W. Shakes- 
peare), — yra dukart palaimintas, nes palaimina ir tą, kuris 
jį parodo, ir tą, kuris jo susilaukia“ 

Atleidžiant pirmiausia palaiminamas kaip tik at- 
leidžiantysis. Tas, kuris tebelaiko užantyje pagiežą gyvena 
niekingai ir jos naštos prislėgtas, kentėdamas ir vargiai 
gebėdamas daryti gera bei džiaugtis, o gailestingam žmo- 
gui pakankamai atpildo visų pirma suteikia švari sąžinė, 
kuri jam pritaria ir jį giria, augindama tą neprilygstamą 
gėrį - žmogaus pagarbą pačiam sau. 

Minetinas ir kitoks atpildas: tas, kas nesugeba įveikti 
apmaudo, atsiskiria nuo to gėrio, kuris yra jo artimasis, 
ir taip netenka daugybės turtų, kuriuos galėtų gauti iš 
santykio su juo. Taip atsitinka todėl, kad jis tą artimąjį 
atstumia ir regi tik neigiamas jo savybes. O atleidus mums 
grįžta teigiamas santykis su galbūt mus įžeidusiu žmo- 
gumi, nes, išsivadavę iš apmaudo, aptemdžiusio mūsų 
regėjimą tuo, kas kitame mums nepatinka, galime naujai 
įžvelgti jo teigiamybes ir esame skatinami įžiebti drau- 
gišką nuoširdumą. 

Gėrį, tenkantį tam, kuriam atleidžiama, galima lengvai 
įsivaizduoti. Be abejo, retai savo noru griebiamasi piktų 
darbų, kuriuos įkvėptų sąmoningas noras nuskriausti. Daž- 
niausiai agresyviai pasielgiama iš silpnumo, dėl neurotinių 
trūkumų, tampant pirmąja savo kompleksų, proto sumaiš- 
ties auka. Vėliau, atgavus tam tikrą pusiausvyrą, neretai 
tikrai gailimasi del tokio elgesio — kartais atiduotume 
nežinia ką, kad tik galėtume sugrįžti atgal, kad tik nebū- 
tume padarę to, ką padarėme. 

Deja, panaikinti savo veiksmus jau būna ne mūsų galio- 
je. Tačiau tai padaryti už mus gali tie, kuriuos ketinome 
nuskriausti, nes atleidę jie nuo mūsų nuima mūsų nuo- 
puolio naštą, ištrindami šį nuopuolį iš savo širdies. Taigi, 
grąžindami mums ramybę, jie padeda ištrinti šį nuopuolį 
ir iš mūsų širdies bei suteikia mums galimybę pakylėtiems 
pradėti naują gyvenimą. 


PIRMA: MYLĖTI SAVE PAČIUS 


Vienas svarbiausių veiksnių, nulemiančių galimybę mylė- 
ti kitus, yra individo gebėjimas mylėti save patį. Gausybė 
psichologijos laimėjimų byloja apie tai, kad tarp individo 
požiūrio į save ir požiūrio į kitus esama glaudžios parale- 
lės: tas, kuris save myli, gerbia, priima ir geranoriškas sau 
pačiam, yra linkęs taip pat elgtis ir su kitais. O tas, kuris 
yra agresyvus, griežtas ir neprielankus sau, bus linkęs taip 
pat elgtis su tais, su kurias bendrauja. 

Trumpai tariant, galima teigti, kad tas, kas myli save, 
myli kitus, o tas, kas savęs nekenčia, tendencingai jaučia tą 
patį ir artimui. Iš čia ir individo pareiga bei gydomoji bū- 
tinybė pasverti santykį su savimi taip, kad jis taptų nuošir- 
dus, teiktų malonumą, būtų pakantus. 

Ši būtinybė ir pareiga mylėti ir savąjį Aš gali pasirodyti 
nauja mūsų mąstysenai, nes galimas daiktas, įvairūs mora- 
liniai ir netgi filosofiniai (pakanka prisiminti Kanto „gry- 
nosios meilės“ teoriją) pamokymai įkvėpė mums mintį, 
jog tikroji meilė yra meilė kitiems, o meilė sau yra ne kas 
kita kaip egoizmas. Todėl dorybė tegali būti tik savojo Aš 
paneigimas. 

Žinoma, tokie pamąstymai iš dalies teisingi, nes norint 
dosniai mylėti kitus, reikia patiems paaukoti daugybę sa- 
vo troškimų ir narcisistinių laikysenų. Bet iš tiesų Aš, ku- 
rio turime atsisakyti, nėra geriausias ir tikrasis mūsų Aš 
su savo sveikais ir teisėtais poreikiais. Tai blogiausiasis, 
egoistiškai į save atsigręžęs Aš, nesugebantis pasiaukoja- 
mai domėtis kitais ir atsižvelgti į jų poreikius. Tai Aš, 

kuris „myli save blogai“, netgi, tiesą sakant, nekenčia sa- 
vęs, nes yra prisirišęs prie niekingų egocentriškų pasiten- 
kinimą teikiančių dalykų, kurių nemoka atsisakyti net ir 
tada, kai tai privalu, kad patenkintų daug svarbesnius kitų 
poreikius. 

Taigi tam, kad pasmerktume ir atsisakytume, reikia šios 
netikros meilės sau, o ne tos teisėtos, subalansuotos, tik- 
ros ir sveikos meilės, trokštančios ir sau suteikti visas tas 
gėrybes, kuriomis trokštama praturtinti kitus. Antra ver- 
tus, jei kiekvieną reikia mylėti del tos vertės, kurią jis turi 
būtent todėl, kad yra žmogus, kodėl individas turėtų šią 
visuotinę meilę sau pačiam atsakyti? Argi savasis Aš nėra 
jo pirmas artimasis, už kurį kaip tiktai dėl šio artumo yra 
atsakingesnis? Argi ir jis neturi žmogiško orumo)? 

Be to, reikia atsižvelgti į tai, kad tikrų tikriausia mūsų 
prigimtis, apdovanodama visu savisaugos ir raidos bei po- 
linkio į tai, kas mums malonu, jėgų kompleksu, ragina 
mus mylėti save, todėl meilė sau yra mums įgimtas ir svei- 
kai instinktyvus faktas. Būtent dėl šios priežasties kada nors 
egzistavęs didžiausio pasiaukojimo moralinis kodeksas, tai 
yra Evangelijos moralinis kodeksas, ragina mus mylėti ki- 
tus taip, kaip mylime pačius save, laikydamas savaime su- 
prantama šią natūralią tendenciją ir skatindamas mus ne 
užgniaužti ją, bet nukreipti ir kitų link. 

Taigi ypač pateisinama ir teisėta patarti žmogui, kurio 
jausmai savajam Aš yra nesveiki, suteikti „didelę meilės 
sau dozę“, pasak Maksvelo (Maxwell), susidedančią iš įvai- 
rių dalių: toks žmogus turi įvardyti teigiamas savo savybes, 
gerbti save už teigiamybes, įvertinti visas pastangas, kurias 
jis tikrai yra padėjęs dėl gėrio praeityje, tiksliai prisiminti, 
kad jam pavykdavo padaryti laimingus kitus, liautis griežtai 

save smerkus už klaidas, atminti, kad visi turi silpnybių ir 
kad po kiekvieno paklydimo svarbu tuojau pat pripažinti 
klaidą, pasukti tiesiu keliu ir toliau ramiai juo žengti per 
gyvenimą, leisti sau tiek poilsio ir malonumo, kad užtektų 
vidinei pusiausvyrai palaikyti. Pagaliau reikia paskatinti 
žmogų atlikti savianalizę, kurios tikslas —- kaip galima la- 
biau parodyti tikruosius nevisavertiškumo ir savęs atmeti- 
mo jausmus, suvokiant, kad savajai asmenybei priskiriama 
našta yra nepateisinama ir neproporcinga. 


„Aš vaizdinys“ ir meilė sau 


Su gebėjimu mylėti save pačius ir kitus yra glaudžiai susi- 
jusi dinamikos, vadinamos savęs įvaizdžiu, daromos įtakos 
problema. T'ai problema, kurios negalima nepaisyti, nes ji 
išryškina šeimoje patirtos meilės svarbą, o tai paaiškina, 
kodėl, viena vertus, esama žmonių, jaučiančių chronišką 
priešiškumą sau patiems bei kitiems, ir, kita vertus, esama 
individų, natūraliai linkusių į kupinus jausmingumo santy- 
kius ir tuo pat metu į save neturinčių neigiamo požiūrio. 

Pakanka prisiminti, kad kiekvienas iš mūsų nesąmo- 
ningai savo sielos gelmėse pamažu kuria „Aš vaizdinį“, tai 
yra tam tikrą psichinį paveikslą arba psichologinę tapatybę, 
turinčią visas savybes, kurias manome turį: šis paveikslas 
atspindi mūsų pačių suvokimą, mūsų gebėjimų, nuopel- 
nų ir klaidų, mūsų bruožų bei įvairių moralinių savybių 
suvokimą. 

Šis mūsų „Aš vaizdinys“ nėra sukurtas iš anksto, bet 
pamažu apibrėžiamas ir tvirtinamas remiantis mūsų tei- 
giamomis ar neigiamomis patirtimis. Ypač lemiamą įta- 
ką jam daro vaikystės nutikimai, tai, ką vaikas išgyveno, 

iškentėjo, tai, kaip su juo buvo elgiamasi, taip pat meilė, 
kuri jam buvo duota arba, atvirkščiai, kuri iš jo buvo 
atimta. 

Svarbu pabrėžti, kad šį vaizdinį (nebent buvo atlikta 
kritinė savianalizė) mes dažniausiais nešiojamės savyje ne- 
suvokdami, instinktyviai susitapatindami su juo ir nė tru- 
pučio neabejodami, kad jis gali būti klaidingas, nes visa 
savo siela jaučiamės esą tuo žmogumi, kurio veidas ir yra 
mumyse išraižytas. Viso to padarinys labai svarbus: esame 
linkę veikti atsižvelgdami į šią koncepciją — tai yra į žmo- 
gų, kuriuo manome arba, tikriau sakant, suvokiame esą. 

Ir netgi tada, kai susiprotėję imsime manyti, jog šis 
vaizdinys iškreiptas ar klaidingas, mums sunkiai pavyks 
išsivaduoti nuo jo įtakos, kad nuolatos neatgimtų polin- 
kis elgtis taip, kaip jis siūlo. Todėl, pavyzdžiui, individas, 
kuris jaučiasi niekam tikęs ir neturįs išteklių bei gebėjimų, 
nuolatos stengsis atsiriboti nuo veiklos, reikalaujančios 
iniciatyvumo ir kūrybiškumo, tad jam sunkiai sektųsi la- 
vinti savo proto ir veiklos galias net ir tada, jei jis būtų 
gausiai ar bent jau pakankamai jomis apdovanotas. Ir 
priešingai, subjektas, laikantis save veiksmingu ir ryžtingų, 
drąsiai imsis veiklos ir puls gyventi kaip reikiant išnaudoda- 
mas savo gebėjimus, nors jie būtų ir kuklūs. 

Reikia paminėti ir kitą su „Aš vaizdinio“ problema susi- 
jusį faktorių, tai yra „selektyviąją įvykių interpretaciją“, ku- 
rios pagrindu žmogus tai, kas jam nutinka, interpretuoja 
kaip apie save susikurtos koncepcijos patvirtinimą. Todėl 
individas (nenutolsime nuo minėtojo pavyzdžio), kuris pagal 
konstituciją laiko save neveiksmingu, yra linkęs atkreipti 
dėmesį į visas savo klaidas, nesuteikdamas reikšmės pasi- 
sekimams ir laikydamas nesėkmes nevisavertiškumo, kurį 

mano esant jam būdingą, patvirtinimu. Toks žmogus ne- 
pastebi, kad iš tiesų tikroji jo nesėkmių priežastis yra ne 
talento, bet savigarbos stygius, stabdantis jį ir stumiantis į 
neviltį. 

Taigi apibendrindami šį įdomų polinkį galime daryti 
išvadą, kad, kaip buvo sakyta, mūsų visų elgesys tarsi šiek 
tiek „įteigtas“ ar „užhipnotizuotas“ „Aš vaizdinio“, kuris 
mums atrodo teisingas ir kurio belaisviais rizikuojame likti 
netgi visą gyvenimą. Tai tikrovė, kurią tiksliai apibūdina 
palyginimas apie erelį, ilgą laiką laikytą prirakintą prie kel- 
mo. Net tada, kai jo raizgai buvo atleisti, jis nebandė pa- 
kilti, instinktyviai manydamas, kad jau nebemoka skristi. 


Laimė myleti save 


Gerai supratus šį psichinį dinamizmą, lengva susieti savęs 
vaizdinio įtaką su individo gebėjimu teikti ir priimti meilę. 

Pasvarstykime apie kraštutinį atvejį — apie tėvų norėtą 
ir lauktą vaiką, kurį jie mylėjo ir kuriuo žavėjosi, kuris, 
žengdamas pirmuosius savo fizinės ir protinės raidos žings- 
nius, buvo prižiūrimas, giriamas, o ypač — skatinamas ir 
raginamas mylėti, nes tėvai ir aplinkiniai žmonės su re- 
gimu džiaugsmu ir dėkingumu priimdavo jo švelnumo 
apraiškas. 

Aišku, kad šis vaikas auga turėdamas teigiamą savęs vaiz- 
dinį ir yra apimtas spontaniško įsitikinimo, kad meilė yra 
nuostabiausias, akivaizdžiausias ir natūraliausias dalykas pa- 
saulyje ir kad jis yra pirmas subjektas, gebantis dovanoti 
meilę ir padaryti laimingus aplinkinius žmones. Be to, jis 
bus linkęs ir kituose matyti žmones, kurie jį myli, kuriems 
maloni jo meilė. Taigi toks asmuo stengsis artintis prie 

kitų pasitikėdamas, paprastai ir spontaniškai siūlydamas 
jiems savo nuoširdumą, susidomėjimą, rūpestį. 

Šitaip jam elgiantis atsitiks taip, kad jis neturės per daug 
vargo norėdamas gauti mainais iš savo pašnekovų pakan- 
kamai meilės, o jos apraiškos galutinai sutvirtins jame žmo- 
gaus, gebančio priimti ir teikti meilę, vaizdinį. Žinoma, 
ištiks ir nusivylimai. Bet būtent dėl „savęs vaizdinio pa- 
stovumo“ šie nusivylimai bus interpretuojami kaip taisyklę 
patvirtinančios išimtys. Taigi jis stengsis nusivylimus pa- 
miršti, įsimindamas ir visiškai bei iki pačių gelmių į save 
priimdamas tas kitų nuostatas, kurios jam patvirtina savęs 
kaip apdovanoto meile, mylėtino ir mylimo žmogaus kon- 
cepciją — tai yra didelės dvasinės pusiausvyros bei gerovės 
faktorius. Išties toks vaikas stengsis į save žvelgti taip pat 
geranoriškai, kaip stengiasi matyti kitus, susilaikydamas 
nuo visų tų neigiamų jausmų, kylančių iš agresijos ir 
neapykantos, nesąmoningai nukreiptų prieš save. Be to, 
jis džiaugsis ta neeiline laime, kuri yra didelė teisėtos savi- 
garbos dovana, nes niekas taip nesutvirtina pagarbos sau 
kaip kilniausias aktas, kurį individas gali atlikti - dovanoti 
meilę kitiems. Todėl ir šiuo atveju toks vaikas išvengs tų 
daugybės kompleksų, susijusių su žemu savigarbos lygiu, 
atsiradimo. 


O kaip bus tam, kuris savęs nemyli? 


Dabar aptarkime didžiausią priešingybę, blogiausią atvejį — 
vaiką, kurio savęs vaizdinys yra pats prasčiausias ir kuris, 
užuot save mylėjęs, savęs nekenčia. Galbūt tėvai nesą- 
moningai vaiką atstūmė; kad ir kaip ten buvo, jam teko 
mažai meilės ir nedaug pagyrimų, jis buvo kaltinamas pasi- 

telkiant kritiką ir pažeminimus. Gali būti, kad įtakos jam 
turėjo ir kiti veiksniai: fiziniai ar protiniai trūkumai, nesėk- 
mės mokykloje ar pramogaujant, kuklumas, bendravimo 
sunkumai. 

Dėl viso to vaikui susidėliojo neigiamas savęs vaizdinys 
ir prieš savąją gyvenseną sukilo neapykanta, nusivylimas, 
pagieža. Taigi jame tūno paslaptingas, nuolatinis liūdesys 
ir požeminės pagiežos, kuri stengiasi per įvairias apraiškas 
pasirodyti viskam ir visiems, srovės. Jis nuolatos randa 
savęs pažeminimo ir pasmerkimo priežasčių. Chroniškai 
jausdamasis kaltas, toks reikalauja iš savęs pernelyg daug, 
nepagrįstai priekaištauja sau dėl daugybės dalykų ir yra 
griežtas bei negailestingas savo klaidoms. Nesirūpindamas 
savo sveikata, įsipiršinėdamas nereikalingas kančias ir ne- 
sąmoningai provokuodamas incidentus, jis netgi gali tapti 
slaptuoju mazochistu. 

Aišku, kad tokia psichologinė situacija negali neprislėgti 
vaiko gebėjimo mylėti, turint galvoje pirmiausia tai, kad 
jis, nepatyręs meilės, neturi gyvo, šilto ir konkretaus su- 
pratimo, kas jis yra, todėl meilė tampa svetima spontaniš- 
kam vaiko elgesiui. Be to, kadangi mažylis nevertina ir 
atsisako savęs, pirmiausia laiko save nesugebančiu mylėti, 
teikti malonumą kitiems, padaryti juos laimingus ir daž- 
nai dėl to jaučiasi toks nedrąsus, kad net nebando užmegzti 
meilės santykių. Dėl tų pačių priežasčių tokiam vaikui at- 
rodo, kad kitiems jo mylėti neįmanoma, kad jis negali 
būti mielas kieno nors širdžiai ar kelti pagarbą bei simpa- 
tiją. Ir jei mažasis susidurtų su meile bei pagyrimais, jam 
būtų sunku juos priimti kaip autentiškus, nes manytų, 
jog tas, kuris juos reiškia, yra nenuoširdus arba pakanka- 
mai jo nepažįsta — mat priešingu atveju elgtųsi visai kitaip. 

Be to, toks vaikas nesunkiai projektuoja kitiems tą at- 
metimą, kurį iš tiesų taiko pačiam sau, taigi yra linkęs klai- 
dingai manyti, kad visi jį smerkia arba laiko nemaloniu ir 
nemielu žmogumi. Vadinasi, jis yra linkęs elgtis taip, tarsi 
tai būtų tiesa, reakcingai ir nepatikliai žiūrėdamas į 
aplinkinius žmones, su paslėptu priešiškumu ir nusiteikęs 
gintis. Tačiau šitaip toks žmogus dažnai sukelia nelabai 
geranoriškas kitų reakcijas, kurios dar kartą taps jam 
pastangų mylėti ir būti mylimam bergždumo įrodymu. 
Todėl toks asmuo kenčia ir verčia kentėti kitus, šeimoje ir 
darbovietėje lengvai susikivirčija, sėja neapykantą, nes ne- 
kenčia savęs, skleidžia liūdesį, nes jo siela yra apkartusi. 

Nors ši psichologinė situacija sunki, niekas neteigia, kad 
ji nepataisoma, mat egzistuoja veiksmingas išgijimo kelias, 
kurį toks žmogus gali nueiti. Sakėme, kad mūsų elgesys 
su savimi pačiais daro pastebimą įtaką mūsų elgesiui su 
kitais. Tačiau jei tai neginčijamas faktas, yra teisinga ir prie- 
šinga dinamika: mes esame linkę elgtis su savimi taip, kaip 
elgiamės su kitais, ir puoselėti sau tokius jausmus, kokius 
puoselėjame kitiems. Iš čia kyla gydomoji būtinybė žmo- 
gui, kuriam būdingas žemas savigarbos lygis, dovanoti 
save kitiems, atliekant net ir kukliausius nuoširdumo, 
paslaugumo, susirūpinimo, susidomėjimo, gyrimo veiks- 
mus, ir stengtis tai daryti nuolatos, net jei savo vidumi 
šiuose veiksmuose ir nedalyvautų. Toks atkaklumas tikrai 
duos palaimingų vaisių. 


IŠVADOS 


Baigdami bet kokį mėginimą aptarti meilės psichologiją, 
kad ir kaip būtume stengęsi, negalime nesuvokti dispro- 
porcijos tarp išdėstytų koncepcijų ir išskirtinės aptartos te- 
mos reikšmės. Tad kyla daugiau negu pagrįstas klausimas: 
ar pateikti argumentai leido skaitytojui įžvelgti, kaip didžiai 
ir lemtingai praturtėjame, meilę pasirinkę pagrindine mūsų 
egzistencijos motyvacija? 

Mat nė viena psichinė tikrovė taip stipriai neįtraukia 
dvasios ir nėra tokia turtinga nenusakomo pasitenkinimą 
teikiančio turinio kaip meilė. Todėl vienintelis kelias į ją 
įsiskverbti ir realiai paragauti gyvos jos tikrovės yra asme- 
ninė patirtis, 0 ją išsamiai aprašyti žodžiais tam, kuris jos 
nepatyrė, praktiškai neįmanoma, kaip ir neįmanoma bū- 
tų adekvačiai aprašyti šviesos ir spalvų nuostabumo iš pri- 
gimties aklam žmogui. 

Taigi pagrindinis kvietimas skaitytojui, vienaip ar kitaip 
šių puslapių įtrauktam į meilės temą, būtų toks: pradėti 
kantriai ir protingai kas dieną tą meilę reikšti. Tada jis 
suvoks, kad iš tiesų „meilė yra nuostabus mūsų prigimties 
poreikis“ (šv. Augustinas) ir kad „meilė yra galutinis ir 
kilniausias tikslas, kurio galime siekti <...> nes žmogus 
išganomas per meilę ir meilėje“ (V. Franklis). 

„Pabandyk ir tu“ — taip taikliai buvo pavadintas vienas 
autentiškų liudijimų, turtingų psichologinių atsivertimų, 
rinkinys. Tie liudijimai buvo žmonių, radusių saviraišką 
ir laimę, sutelkus savo gyvenimą į meilę ir tarnystę kitiems. 
Taip, tai kelias, kuriuo reikia bandyti eiti, nes mažai yra 


111 


žmogui duota išganymo kelių, kuriais eidamas jis gali 
išvengti „egzistencijos be būties“ menkystės. Tai kelias, 
kuriame kiekvienas žengtas žingsnis gali atverti mus ir 
paskatinti toliau tobulėti, nes meilė yra tikrąja to žodžio 
prasme „gebėjimas augti“ 

Vis dėlto reikia pastangų ir atkaklumo, nes mūsų 
kultūra mums įdiegė pernelyg daug egocentriškų ir nar- 
cisistinių įpročių. Tačiau, kaip pamokomai rašo Levas 
Tolstojus, jei esama darbo, kurį dirbant verta išbandyti 
savo jėgas, tai toks darbas kaip tik yra šis: „Mylėti yra su- 
dėtingiausia užduotis, kuri nesiliauja egzistavusi nuo tada, 
vos tik rytą atsikeli, iki tolei, kol vakare atsiguli. Tačiau 
tuo pat metu tai ir didžiausią paguodą teikianti užduotis, 
nes kiekvieną dieną tave džiugins nauji finišai, kuriuos ji 
leis tau pasiekti, ir tu patirsi naujų iš pradžių neįžvelgiamų 
malonumų, kurie vėliau pasirodys tau esminiai, nes būsi 
kitų mylimas“ 

KAS YRA MEILĖ 


Meilė yra pažinimas ir vienovė 

